Hanimaadhoo - Cochin Dhathuru: Aamu Rayyithunnaai Viyafaariverinves Ufalun - Vaguthu\nހަނިމާދޫ - ކޮޗިން ދަތުރު: އާއްމުންނާއި ވިޔަފާރިވެރިން ވެސް އުފަލުން\nހަނިމާދޫ - ކޮޗިން ދަތުރު ފެށުމަށް ބޭއްވި ރަސްމިއްޔާތު - ފޮޓޯ މޯލްޑިވިއަން\nހދ. ހަނިމާދޫ އިންޓަނޭޝަނަލް އެއާޕޯޓުން، އިންޑިއާގެ ކޮޗިން އިންޓަނޭޝަނަލް އެއާޕޯޓަށް ސީދާ ދަތުރުތައް ފެށުމާއި ގުޅިގެން ވިޔަފާރިވެރިންނާއި، ރަށުގެ އާއްމުން އެ މީހުންގެ ޝުއޫރުތައް ފާޅުކޮށްފިއެވެ.\nރާއްޖޭގެ ގައުމީ އެއާލާއިން މޯލްޑިވިއަން އިން މި ދަތުރުތައް ފެށީ އިއްޔެ އެ އެއާޕޯޓްގައި ބޭއްވި ރަސްމިޔާތެއްގައެވެ. ހަނިމާދޫން ކޮޗިންއަށް ދިޔަ ފުރަތަމަ ފްލައިޓް އެ އެއާޕޯޓުން ނައްޓާލީ އިއްޔެ ހަވީރު 5:40 ގައެވެ.\n''އަހަރެމެން ވަރަށް ވަރަށް އުފާވެއްޖެ. ރައީސް އިބްރާހިމް މުހައްމަދު ޞާލިޙުގެ ސަރުކާރުން ހަނިމާދޫ ރައްޔިތުންނަށް ގެނެސް މި ދެނީ އުފާވެރިކަން. ހަނިމާދޫ – ކޮޗިން ދަތުރު ފެށުމާއެކު، އަހަރެމެން ބޭސް ފަރުވާއަށް އިންޑިއާގެ ކޮޗިންއަށް ދާން ވަރަށް ފަސޭހަވެގެން ދާނެ'' ހަނިމާދޫ އެއާޕޯޓުން ދިމާވި މެދު އުމުރުގެ މީހަކު ބުންޏެވެ.\nހަނިމާދޫ އެއާޕޯޓުން އިއްޔެ ދިމާވި ގިނަ މީހުން ދިޔައީ ރާއްޖޭގެ ގައުމީ އެއާލައިން މޯލްޑިވިއަންއަށް ޝުކުރު އަދާކުރަމުންނެވެ. އެއީ ރަށުގެ ތަރައްގީއަށް އިތުރު ދޮރެއް ހުޅުވައި ދިނީތީއެވެ.\nހަނިމާދޫ - ކޮޗިން ދަތުރުގެ ދެކޮޅު ޓިކެޓް އަގު 199 ޑޮލަރު ކަމަށް ވީ ޓިކެޓްގެ އަގު ބޮޑުވެގެން ނުދާނެ ކަމަށް ރައްޔިތުން އުއްމީދު ކުރެއެވެ. އެ އަގުތައް ބޮޑުވެދާނެ ކަމުގެ ބިރު ރައްޔިތުންގެ އެބަ އޮތެވެ. އެހެން ނަމަވެސް އެ އަގުތައް ބޮޑުވެގެން ހިނގައިދާނެ ކަމުގެ ބިރުވެރިކަމެއް އަދި ނެތް ކަމަށް ''ވަގުތު'' އަށް މައުލޫމާތު ލިބިފައިވެއެވެ.\nހަނިމާދޫ - ކޮޗިން ދަތުރުން ތިލަދުންމަތީ ރައްޔިތުންނާއި، ވިޔަފާރިވެރިންނަށް ލިބޭނީ ކޮން ފައިދާއެއް؟\nހަނިމާދޫ - ކޮޗިން ދަތުރު ފެށުމާއެކު، މުޅި ތިލަދުންމައްޗަށް ލިބިގެން މި ދިޔައީ ފަސޭހައެކެވެ. ރަށާއި ކައިރިން ބޭސް ފަރުވާއަށް އިންޑިއާއަށް އެބަ ދެވެއެވެ. ރާއްޖޭގެ ފަތުރުވެރިކަމުގެ މުހިންމު ބައިވެރިއެއްކަމަށްވާ އިންޑިއާގެ ފަތުރުވެރިން މުޅި ތިލަދުންމައްޗަށް ވިޔަފާރީގެ ދިރުން ގެނެސް ދޭނެއެވެ.\n''ވަގުތު'' އަށް ދިން އިންޓަވިއުއެއްގައި ހަނިމާދޫ - ކޮޗިން ދަތުރު ފެށުމަކީ ހަނިމާދޫ ރައްޔިތުންނާއި މި ސަރަހައްދުގެ ރައްޔިތުންނަށްވެސް ލިބުނު ވަރަށް ބޮޑު އުފަލެއް ކަމަށް ފާހަގަކޮށް ހަނިމާދޫ ކައުންސިލް ރައީސް އަބްދުއްސަލާމް ޢަލީ ވިދާޅުވެފައިވެއެވެ. ''އެއީ އަގުހެޔޮކޮށް އެ މީހެއްގެ ރަށާއި ކައިރިން، ދެއްތޯ ދަތުރު ކުރެވެން ލިބުމާއި، މާލެ ނުގޮސް ސީދާ އިންޑިއާއާއި ހަނިމާދޫ ރައްޔިތުން ރަށުގައި ތިބެފައި ދިއުން އެއީ ހުރިހާ ގޮތަކުންވެސް ރަށަށް ލިބުނު ކުރިއެރުމެއް''އެވެ.\nއަދި ފަތުރުވެރިންނަށް ޑައިރެކްޓްކޮށް ހަނިމާދޫއަށް ދަތުރުކުރެވެން ފެށީމަ، ގިނަ ފަތުރުވެރިން އަންނަ ހިތްވާނެ ކަމަށް އެ ސަރަހައްދުގެ ވިޔަފަރިވެރިން ގަބޫލުކުރެއެވެ.\nމޯލްޑިވިއަން ހިންގާ އައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ، ހަނިމާދޫއިން ކޮޗިންއަށް ދަތުރު ފެށިގެން ދިއުމުން، ސިއްހީ ފަރުވާއަށާއި އިތުރު ބޭނުންތަކަށް ދާ ފަރާތްތަކަށް ފަސޭހަވެގެންދާނެ ކަމަށެވެ.\nރިޒްވީ ވިދާޅުވީ، މޯލްޑިވިއަންއަކީ ފަތުރުވެރިކަމަށް ރާއްޖޭގައި ކޮންޓްރިބިއުޓް ކުރަމުން އަންނަ އެއް ކުންފުނި ކަމަށާއި ހަނިމާދޫ ކޮޗިންގެ ދަތުރު ފެށުމުން މިއީ ޓުއަރިޒަމަށް ހުޅުވިގެންދާނެ ވަރަށް ބޮޑު ދޮރެއް ކަމަށެވެ.\nހަނީމާދޫ އޮތީ ޓުއަރިޒަމްއަށް ފައްކާވެފައި\nހަނިމާދޫގައި މިހާރުވެސް އަށް ގެސްޓް ހައުސް ހިންގައެވެ. މީގެ އިތުރުން 104 އެނދުގެ ބޮޑު ސިޓީ ހޮޓަލެއް ހިންގައެވެ. އަދި އެ ރަށުގައި ގެސްޓުން ވިޔަފާރި ކުރުމަށް ހާއްސަ ދެ ފިހާރައެއް ހުރެއެވެ. އެ ތަންތަނުން ރަށަށް ބޮޑު ފައިދާއެއް ވަމުން އަންނައިރު، ރަށުގައި އިތުރު ގެސްޓް ހައުސް އެޅުމަށް، ޑިމާންޑް ވަރަށް ބޮޑެވެ. އަދި ރަށުގައި ޖާގަ ވަރަށް ތަނަވަހެވެ. އެހެންވެ ކައުންސިލުގެ ވިސްނުން ހުރީ މިރަށުން އިތުރު ބިންތައް ފަތުރުވެރިކަމަށް ދޫކޮށް، ރަށް ފަތުރުވެރިކަމަށް ފައްކާ ކޮށްލުމަށެވެ.\nދަ ބެއާފޫޓް އީކޯ ހޮޓެލް ހަނިމާދޫ\nރަށު ކައުންސިލުން ފާހަގަކުރިގޮތުގައި، ހަނިމާދޫން ރާއްޖެއިން ބޭރަށް ކުރަމުންދާ ދަތުރުތައް އިތުރުވެގެން ދިއުމާއެކު، ފަތުރުވެރިކަމަށް އެ ރަށަށާއި، ސަރަހައްދަށް އިންގިލާބީ ބަދަލެއް އަންނާނެއެވެ.\nހަނިމާދޫ - ލަންކާ ދަތުރު ފަށަން ގިނަ ބަޔަކު ބޭނުންވޭ\n''ދުނިޔޭގެ އެކި މަންޒިލްތަކަށް ހާއްސަކޮށް ފާހަގަކުރެވޭ ލަންކާ. ލަންކާއަށް ފްލައިޓްތަކެއް އެޅުމަކީ ހަނިމާދޫއާއި މި ސަރަހައްދުގެ ރައްޔިތުންގެ ވަރަށް ބޮޑު އެދުމެއްކަމަށް ސަލާމް ފާހަގަކުރެއްވިއެވެ.\nސަލާމް ވިދާޅުވީ، ލަންކާއަކީ ރާއްޖެއާއި އެންމެ ކައިރީގައި ޓްރާންސިޓް ބަނދަރެއް އޮންނަ ގައުމު ކަމަށް ވާއިރު، ހަނިމާދޫން ލަންކާއަށް ޑައިރެކްޓް ފްލައިޓްތަކެއް ބޭއްވުމީ ގެސްޓް ހައުސް ވިޔަފާރި ކުރާ ފަރާތްތަކުން ވަރަށް ބޮޑަށް އެދޭ ކަމެއް ކަމަށެވެ.\n''އޭގެ ސަބަބުން މި ސަރަހައްދުގެ އިގްތިސާދު ވަރަށް ބޮޑަށް ރަނގަޅުވެގެން ދާނެ ކަމަށް ހާއްސަކޮށް، ބޭރުގެ ބޮޑެތި ބޯޓު ފަހަރު ހަނިމާދޫއަށް ޖައްސަން ފެށީމަ، މި ސަރަހައްދަށާއި، މި ރަށަށް ފައިދާ ވެގެން ދާނީ'' އޭނާ ވިދާޅުވިއެވެ.\nހަނިމާދޫ އެއާޕޯޓްގެ ހާލަތު ރަނގަޅު ކުރުމަކީ ރައްޔިތުންގެ ހުވަފެނެއް\n2013 ވަނަ އަހަރު، ކުރީގެ ރައީސް ޑރ ވަހީދު ހަސަން މަނިކުގެ ވެރިކަމުގައި އެއާޕޯޓް އިންޓަނޭޝަނަލް އެއާޕޯޓަކަށް ބަދަލުކޮށް، އިންޑިއާގެ ޓްރިވިންޑްރަމަށް ދަތުރު ކުރަމުން ދިޔައެވެ. އަދި އިއްޔެއާ ޖެހެން ދެން ހަނިމާދޫން ޓްރިވިންޑްރަމަށް ކޮންމެ ހަފްތާއަކު ދެ ދަތުރު ކުރަމުންދިޔައިރު، އިއްޔެ ފެށި ކޮޗިން ދަތުރާއެކު، މި އެއާޕޯޓަކީ ހަފްތާއަކު އިންޓަނޭޝަނަލް ފަސް ދަތުރު އޮޕަރޭޓް ކުރާ އެއާޕޯޓަކަށް ވެގެން ދާނެއެވެ.\nމިގޮތަށް މި އެއާޕޯޓުން ކުރާ ދަތުރުތައް އިތުރުވި ނަމަވެސް، އެއާޕޯޓަށް ތަރައްގީ ނައުމަކީ ރައްޔިތުން ވަރަށް ހިތްދަތިވާ ކަމެކެވެ. އަދިވެސް ބޭނުން ކުރަމުން ދަނީ އެއިރު އެޅި ރަންވޭއާއި އެއިރު އެޅި ޓާމިނަލްއެވެ. މި އެއާޕޯޓް ރަނގަޅު ފެންވަރެއްގެ އިންޓަނޭޝަނަލް އެއާޕޯޓަކަށް ބަދަލުވާން ޖެހެއެވެ.\nހަނިމާދޫ އެއާޕޯޓް ތަރައްގީވާން ޖެހޭ - ފޮޓޯ: ދި އެޑިޝަން\nސަލާމް ވިދާޅުވީ، ހަނިމާދޫ އަދި ސަރަހައްދުގެ ގިނަ ރައްޔިތުން އުއްމީދު ކުރަނީ މިހާރު މި އޮތް އެއާޕޯޓުގެ ހާލަތު މިއަށްވުރެ ރަނގަޅު ކުރުން ކަމަށެވެ. އަދި ބޮޑެތި ބޯޓު ފަހަރުތައް އެ އެއާޕޯޓަށް ޖެއްސޭނެ ފެންވަރަށް ރަންވޭ ބޮޑުވެގެން ދިއުމާއި، ބޮޑު ޕެސެންޖާ ޓާމިނަލެއް މި އެއާޕޯޓުގައި އެޅިގެން ދިއުމަކީ އެ ސަރަހައްދުގެ ރައްޔިތުން ކުރަމުން އަންނަ އުއްމީދެކެވެ.\n''އަޅުގަނޑު ވަރަށް ގިނަ ކައުންސިލްތަކާއި ބައްދަލުވެފައި ހުރީ މި ސަރަހައްދުގެ، އެ ބޭފުޅުންގެވެސް ވަރަށް ބޮޑު އުއްމީދެއް ހަނިމާދޫ އެއާޕޯޓަށް ބޮޑެތި ބޯޓު ފަހަރުތައް ޖައްސާ ހިދުމަތްތައް ލިބުން، އެ ބޭފުޅުން މިހާރު ތައްޔާރަށް ތިއްބެވީ ގެސްޓް ހައުސް ވިޔަފާރި ފުޅާ ކުރުމަށްވެސް'' ސަލާމް ވިދާޅުވިއެވެ.\nމީގެ އިތުރަށް ސަލާމް ފާހަގަކުރެއްވި ގޮތުގައި މި ސަރަހައްދަކީ ރީތި ގޮނޑުދޮށްތައް އޮންނަ ހިސާބެއްކަމުން ގިނަ ފަތުރުވެރިން މި ސަރަހައްދުތަކަށް އައުމަށް ބޭނުންވާނެއެވެ. އެ ފަތުރުވެރިން މި ސަރަހައްދަށް ގެނެވޭނީ، ހަނިމާދޫ އެއާޕޯޓަށްވެސް ރަނގަޅު ބަދަލު ތަކެއް ގެނެވިގެންނެވެ.\nހަނިމާދޫ އެއާޕޯޓު މި ސަރުކާރުން ތަރައްގީ ކުރާނެ ކަމުގެ ޔަގީންކަން ދެމުން ހަނިމާދޫ ދާއިރާގެ މެންބަރު ޢަބްދުލް ޣަފޫރު މޫސާ ވިދާޅުވެފައި ވަނީ، ރައީސް އިބްރާހިމް މުހައްމަދު ޞާލިޙުގެ ސަރުކާރުން ހަނިމާދޫ އެއާޕޯޓް އިންޓަނޭޝަނަލްކޮށް ބޮޑު އެއާޕޯޓެއްގެ ގޮތުގައި ތަރައްގީ ކުރާނެ ކަމަށެވެ.\n''އެކަން އިރާދަކުރެއްވިއްޔާ ވަރަށް އަވަހަށް ފެށިގެން ދާނެ. އެކަމުގެ ފޮނި މީރުކަން، މި ހަނިމާދޫގެ ރައްޔިތުންނަށާއި، ތިލަދުންމަތީގެ އެންމެ ރައްޔިތުންނަށް ލިބިގެންދާނެ'' އިއްޔެ ހަނިމާދޫގައި ހަނިމާދޫ - ކޮޗިން ދަތުރުތައް ފެއްޓުމުގެ ރަސްމިއްޔާތުގައި ވާހަކަދައްކަމުން ޢަބްދުލް ޣަފޫރު ވިދާޅުވިއެވެ.\nއެ އެއާޕޯޓް ތަރައްގީ ކުރުމާއި ގުޅުން ހުރި ބައެއް ފަރާތްތަކާއި ކައުންސިލުން ވަނީ ވާހަކަދައްކާފައެވެ. ނައިބް ރައީސް ފައިސަލް ނަސީމާއި ޓުއަރިޒަމް މިނިސްޓަރ އަލީ ވަހީދާއި އެކަމާއި ގުޅޭ މަޝްވަރާތައް ވަނީ ކުރެވިފައެވެ. އަދި ކުރިއަށް އޮތްތަނުގައި ރައީސާއި ބައްދަލުކޮށް އެ ވާހަކަތައް ހިއްސާ ކުރުމަށް ކައުންސިލުން ވަނީ ނިންމާފައެވެ.\nހަނިމާދޫ.. ތަރައްގީވެ ފައްކާވަމުން އަންނަ ރަށެއް\nފަތުރުވެރިކަން ފުޅާވެފައިވާ ހަނިމާދޫގައި ތަރައްގީގެ ގިނަ މަޝްރޫޢުތަކެއް ނިމިއްޖެއެވެ. އިތުރު މަޝްރޫޢުތައް ދަނީ ކުރިއަށެވެ. އެގޮތުން މިހާރު ހަނިމާދޫގައި ނަރުދަމާ އޮތީ އެޅިފައެވެ. ސާފު ބޯ ފެނުގެ ހިދުމަތް ލިބެއެވެ. މަގުތަކުގައި ތާރު އެޅެމުންދާއިރު، ބަނދަރު ބޮޑު ކުރުމުގެ މަސައްކަތް ކުރުމަށް އެމްޓީސީސީއާ ވަނީ ހަވާލުކޮށްފައެވެ. ކައުންސިލާއި ރައްޔިތުންގެވެސް އެންމެ ބޮޑު އެދުމަކީ، ހަނިމާދޫ އިންޓަނޭޝަނަލް އެއާޕޯޓް ތަރައްގީވެ ފައްކާވެގެން ދިއުމެވެ.\nއައިލެންޑް އޭވިއޭޝަނާއި، ޓްރާންސްޕޯޓް އޮތޯރިޓީ އަދި ސިވިލް އޭވިއޭޝަން އޮތޯރިޓީގެ ދުރު ވިސްނުމުގެ ދަށުން ހަނިމާދޫ އިންޓަނޭޝަނަލް އެއާޕޯޓުން، ދުނިޔޭގެ އެކި މަންޒިލްތަކަށް ދަތުރު ފެއްޓުމަކީ އެ ސަރަހައްދުގެ ގިނަ ރައްޔިތުންގެ އުއްމީދެކެވެ. ހަނިމާދޫ - ކޮޗިންގެ އިތުރުން، ހަނިމާދޫ - ލަންކާ ދަތުރުތައް ފެށުމަކީ އެ ސަރަހައްދުގެ ގިނަ ރައްޔިތުންގެ އުއްމީދެކެވެ.\nއޮކްޓޯބަރ 29, 2019 09:59\nހަނިމާދޫއަކީ 25 އަހަރަށް ވުރެން ގިނަދުވަސްވީ އެއާޕޯޓަކާ އެކީވެސް ކުރި ނޭރި ރަށެއް. އެރަށު ރައީތުންނަށް ލިބިފަވާ ފަހި ފުރުސަތުގެ ބޭނުން ނުކުރާބަޔެއް އެއީ\nއޮކްޓޯބަރ 29, 2019 10:19\nކޮބައިތަ ބޭނުމަކީ "އިންޑިޔާ" ގެ ކޮޗިންއަށް ދިއުން؟ އިންޑިއާއިން ކޮންކަމެއްބާ ކޮއްދެނީ؟ އޭގެ ބަދަލްގައި ކިހާއެއްޗަކަށް ޑިމާންޑް ކުރޭބާ؟\nއޮކްޓޯބަރ 29, 2019 11:11\nމިހުރިހާކަމެއްހުރި އިރުވެސް އެރަށުގެ އުމްރާނީ ތަރައްގީ ވަރަށް ދަށްރަށެއްގެ ގޮތުގަެި ފެނިގެންދަނީ ، ރަށެއްގެ ކުރިއެރުމާއި ރައްޔިތުންގެ ތަރައްގީގެ ބައިވެރިވުން ކިތަންމެހާވެސް އެކްވާންޖެހޭނެ\nމީގެކުރިންވެސް ހަނިމާދު އިންޑިޔާ ދަތުރުކުރޭ އެދަތުރުތައް ހަމަޖައްސާފަ އޮންނަނީ ލޭއޮވަ އައްދާފުލައިޓްގަ ދަންވަރު އިންޑިޔާ އައްދާންބޭނުންމީހާ ހުންނަންޖެހޭނި އެރޭހޭލާ ހަނިމާދުއައް އަންނަން ބޭނުންމީހާވެސް ހުންނަންޖެހޭނި ހޭލާ ވަރައް ބޮޑުތަކްލީފަކައްވެފައޮންނަނީ ހަނިމާދޫން އިންޑިޔާ އައްދިއުން އެހެންގޮތެއް ނެތީމަ ދަތުރުކުރަނީ އެވެސް މާލެއައްވުރެ އަގުބޮޑުކޮން ހަނިމާދު ރައްޔިތުން އުފާވެދާނެފަހަރުގަ އެއީ އެ އެއާރ ޕޯޓް ހަނިމާދުގައޮތީ ތީވެ އެނޫން އުފަލެއް އޮތްހެނެއްހިޔެއްނުވޭ ޙާމިދޫ އެމީހުން ވަރައްކަން ނެތްވާނެ\nއޮކްޓޯބަރ 29, 2019 11:37\nމިސަރުކާރުން އެކަނި ކުރިކަމެއްނޫންތީ، ހަނިމާދޫއިން ބޭރަށް ދަތުރުކުރުމަކީ. ކަލޭމެނަކީ ކޮންމެކަމެއް ދުނިޔެވަރަށް ބޮޑުކޮށްފަ އެކަމެއް އިޝްތިހާރު ކުރާބައެއް. އެހެންވީމަ ތިއޮތީ ނިކަން ބޮޑުކަމެއް ކުރެވިފަ. ރަށެއްގެ ބަނދަރުގަ ފެން އިސްކޫރެއް ބެހެއްޓިޔަސް ކަލޭމެންގެ ފެންވަރުން އެއީ މެގަ ޕްރޮޖެންޓެއް. ޓީވީތަކަށް އަރާވަރު ކަމެއް އެއީ.\nއޮކްޓޯބަރ 29, 2019 14:07\nމަޑުކޮށްބަލަ ބޭސްފަރުވާއަށް ދަންޔާ ވިސާޖަހަން ނުޖެހޭތަ މާލެނައިސް ވިސާޖެހޭނެތަ؟\nއޮކްޓޯބަރ 29, 2019 14:46\nއޮކްޓޯބަރ 29, 2019 17:27\nކިއުންތެރިންނަށް އެނގިލައްވާތޯ ހަނިމާދޫ އާއި އެންމެ ށ.އަތޮޅުގެ ރަށަކުން ހަނޮމާދޫއަށްދާން3ހާސްރުފިޔާ ޚަރަދުކުރަންޖެހޭ މާލެ އަންނަން ލޯނޗެއްގަ 850 ރުފިޔާ ބޯޓްގަ 350 ރުފިޔާ އެހެންވީމާ ޚަރަދަށްބަލާއިރު މާލެއިން އިންޑިއާއަށްދިއުން މާޚަރަދުކުޑަ އަދިވެސް.\nއޮކްޓޯބަރ 29, 2019 19:01\nތީބޭކާރު ކަމެއް ހަނިމާދޫއިން ކޮޗިނައް ދަތުރު ފެށުމައްވުރެ މާރަނގަޅުވާނެ ޓުވެރި ޒަމައް ރައްތައް ތަރައްގީ ކުރިނަމަ


އާދަމްގެފާނު - ވިކިޕީޑިއާ\nއާދަމްގެފާނަކީ މި ބިމުގައި ދިރި އުޅޭ އިންސާނީ ނަސްލުގެ ފެށުން ކަމުގައި ގަބޫލު ކުރެވޭ ފަރާތެވެ. މުސްލިމުންގެ ގާތުގައި މިއީ ﷲ ގެ ނަބީއެކެވެ. ކީރިތި ޤުރުއާނުގައި އާދަމް ޢަލައިހިއްސަލާމްގެ ނަންފުޅު 25 ފަހަރު ވާރިދުވެފައި ވެއެވެ. އެކަލޭގެފާނީ، އެންމެހައި އާދަމްގެ ދަރިތަކުންގެ ބަފައިކަލުންނެވެ. އަދި އެކަލޭގެފާނީ އިންސާނީ ދަރިފަސްކޮޅުން ﷲތަޢާލާ މި ބިންމަތީ ޚަލްޤުކުރެއްވި ފުރަތަމަ އިންސާނާމެއެވެ.\nޤުރުއާނުގެ އާޔަތްތަކުގައި ބަޔާންވެފައި ވާގޮތުން އާދަމްގެފާނުގެ ފަރާތްޕުޅުން އިންސާނީ ނައުޢު ދެމިގެންދިއުމަށްޓަކައި، އަދި އެކަލޭގެފާނުގެ ހަޔާތުގެ ބައިވެރިއެއްގެ ގޮތުގައި ޙައްވާގެފާނު އުފެއްދެވިއެވެ. އަދި އެ ދެކަނބަލުން ދިރިއުޅުއްވުމަށް ސުވަރުގޭގެ ނިޢުމަތްތައް އެކުލެވިގެންވާ ބަގީޗާއެއް މިންވަރުކުރެއްވިއެވެ.\nއާދަމްގެފާނާއި ޙައްވާގެފާނަށް ﷲދެއްވެވި ހުރިހާ ނިޢުމަތެއްގެ ބޭނުންކުރައްވަވައި، އުފާފާގަތިކަމާއެކު އުޅުއްވުމަށް ﷲ އިޒްނަ ދެއްވިއެވެ. އެއާއެކު ވަކި ޚާއްޞަ އެއްގަހަކާ ގާތްވެވަޑައިނުގަތުމަށާއި، އަދި އެ ގަހުން ފަރީއްނުކުޅުއްވުމަށް އެންގެވިއެވެ. އެ ދެ ކަނބަލުންގެ ހަޔާތްޕުޅުގައި ކުރިމަތިވެވަޑައިގަތް އެންމެ ބޮޑު އިމްތިޙާނަކަށް ވީ މި ގަހެވެ. އާދެ، މުޅި އިންސާނިއްޔަތުގެ މައްޗަށް ޢަދުއްވެއް ކަމުގައި ވީ އިބްލީސް، އާދަމްގެފާނާއި ޙައްވާގެފާނަށް ވަސްވާސްދީ، ﷲ ނަހީކުރެއްވި ގަހުން ފަރީއްކުޅުއްވުމަށް ހިތްވަރުދިނެވެ. އަދި އެ ގަހުން ފަރީއްކުޅުއްވައިފިނަމަ، މަލާއިކަތުންގެ ދަރަޖައަށް އެ ދެކަނބަލުންނަށް ވަޑައިގެންނެވޭނެކަމަށާއި، އަބަދަށް ދިރިތިއްބެވޭނެކަމަށް ބުނެ، އެ ދެކަނބަލުންގެ ޝައުޤުވެރިކަން އެ ގަހާއި ދިމާލަށް އަނބުރާލިއެވެ. އެންމެފަހުން، ﷲގެ އަމުރުފުޅު ހަނދުމަނެތި، އެ ގަހުގެ މޭވާއިން، އާދަމްގެފާނާއި ހައްވާގެފާނު ފަރީއްކުޅުއްވިއެވެ.\nއިލާހީ އަމުރުފުޅާ ޚިލާފުވެވަޑައިގަތުމުގެ ނަތީޖާއަކީ، އާދަމްގެފާނާއި ޙައްވާގެފާނަށް ދެއްވިފައިވާ ނިޢުމަތްތަކުން އެ ދެކަނބަލުން މަޙްރޫމުވުމެވެ. އެހިސާބުން އިންތިހާ ދަރަޖައަށް ދެކަނބަލުން ހިތާމަކުރައްވައެވެ. އަދި ޚުޝޫޢަތްތެރިކަމާއިއެކު ﷲގެ ޙަޟްރަތުގައި ދުޢާ ދަންނަވާ، ފާފަ ފުއްސަވައިދެއްވުމަށް އެދިވަޑައިގަންނަވައެވެ.\nﷲ އެ ދެކަނބަލުންގެ ދުޢާ އިޖާބަކުރެއްވިއެވެ. އަދި ފާފަ ފުއްސަވައިދެއްވިއެވެ. އަދި ދުނިޔޭގެ ބިމުގައި ވަޒަންވެރިވުމަށް އެ ދެކަނަބަލުންނަށް އަމުރުކުރައްވައި، އިންސާނީ ދަރިފަސްކޮޅު ދެމެހެއްޓެވުމުގެ ސަބަބަކީ އެއީކަމުގައި ލެއްވިއެވެ.\nމިލިޔުމަކީ ދުވަހު ނޫސް ސަންގު ގައި ލިޔެފައިވާ ލިޔުމެއްގެ ނަކަލެކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 ނޮވެމްބަރު 2016، 19:59 ގައެވެ.


Facebook ge nann META ah badhalukurikan iulaanu kohffi - One Online\nފޭސްބުކް ކުންފުނީގެ ނަން މެޓާ އަށް ރީބްރޭންޑުކޮށް ބޭނުންކުރާނެ ލޯގޯ ---\nފޭސްބުކުގެ ނަން ''މެޓާ'' އަށް ބަދަލުކުރިކަން އިއުލާނުކޮށްފި\nފޭސްބުކްގެ ނަން ''މެޓާ'' އަށް ބަދަލުކުރިކަން އެކުންފުނިން ރޭ އިއުލާނުކޮށްފިއެވެ.\nފޭސްބުކްގެ ނަން މެޓާ އަށް ބަދަލުކުރިކަން އިއުލާނުކޮށްފައިވަނީ އެކުންފުނިން ލައިވްސްޓްރީމް ކުރި ފޭސްބުކް ކަނެކްޓް އެންޑް ވާޗުއަލް ރިއަލިޓީ ކޮންފަރެންސެއްގައެވެ. މެޓާއިން ވަނީ ކުންފުނީގެ ލޯގޯ ބަދަލުކޮށް އައު ލޯގޯވެސް ތައާރަފުކޮށްފައެވެ.\nމި އާ ބަދަލާއެކު އެކުންފުނި ހަމައެކަނި މީސްމީޑިއާ ބުރޭންޑެއްގެ ގޮތުގައި އޮންނަ އޮތުމުގެ އިތުރަށް ކުންފުނީގެ މަސައްކަތްތައް ފުޅާކުރަން ނިންމާފައިވާ ކަމަށް ވަނީ ބުނެފައެވެ. މެޓާ ގެ ނަން އައިސްފައިވަނީ ސައެންޓިފިކު ނަމެއް ކަމުގައިވާ މެޓާވާސުންނެވެ. މެޓާވާސް އަކީ އެތައް ބަޔަކަށް ބޭނުންކުރެވޭ ވާޗުއަލް މާހައުލެއްގައި އެކުގައި މަސައްކަތް ކޮށް، ކުޅެ ހަދާނެ ތަސައްވުރެއް ތަރައްގީކުރުމަށް ބޭނުން ކުރެވޭ ނަމެކެވެ. މެޓާ އިން ބުނިގޮތުގައި އެ ކުންފުނީގެ މަގުސަދުގެ ތެރޭގައި މެޓާވާސް ތަރައްގީކުރުން ހިމެނެއެވެ.\nމެޓާގެ ސީއީއޯ މާކް ޒުކަބާކް ބުނިގޮތުގައި މިހާތަނަށް އެކުންފުނި އޮތީ ހަމައެކަނި މީސް މީޑިއާ ކުންފުންޏެއްގެ ގޮތުގައި ކަމަށާއި ނަމަވެސް ކުންފުނީގެ މަގުސަދުގެ ތެރޭގައި އަބަދުވެސް ޓެކްނޮލޮޖީ އީޖާދު ކޮށް، މީހުން އެކަކު އަނެކަކާ ގުޅުވައިދިނުން ހިމެނޭ ކަން ވަނީ ފާހަގަކޮށްފައެވެ. އަދި މީސްމީޑިއާ ތަރައްގީ ކުރުމަށް ފޭސްބުކް މީގެކުރިން ނުކުތް ގޮތަށް ކުރިއަށް ދެން އޮތީ މެޓަވާސް ތަރައްގީ ކުރުން ކަމުގައި ޒުކަބާކް ބުންޏެވެ.\nފޭސްބުކުގެ ނަން ބަދަލުކޮށް އިއުލާނު ކުރިއިރު އެ ކުންފުނިން ވަނީ ހިއްސާގެ ބާޒާރުގައި ބޭނުން ކުރެވޭ ނަން، "އެފްބީ" އިން "އެމްވީއާރްއެސް"އަށް ޑިސެމްބަރު އެކަކުން ފެށިގެން ބަދަލުވާނެކަން ވެސް އިއުލާނުކޮށްފައެވެ. ފޭސްބުކްގެ ނަން މެޓާއަށް ބަދަލުވިއިރު މެޓާގެ ހިއްސާ މިއަދު ވަނީ %3 މައްޗަށް ޖެހިލައިފައެވެ.\nފޭސްބުކް ކުންފުނި ރިބްރޭންޑު ކޮށް ނަން ބަދަލުކޮށްފައި މި ވަނީ ފޭސްބުކަށް ތަފާތު ފާޑުކިޔުންތައް އަމާޒުވަމުންދިޔަ ދުވަސްވަރެއްގައެވެ.\nގުޅޭ ޓެގު ފޭސްބުކް ޓެކްނޮލޮޖީ


Women’s Futsal: Lilly Stars aai The Shooters in feshun rangalhu koffi\nވިމެންސް ފުޓްސަލް: ލިލީ ސްޓާސް އާއި ދަ ޝޫޓާސް އިން ފެށުން ރަނގަޅުކޮށްފި\nލަކީ ގާލްސް ކޮޅަށް ލަނޑު ޖެހުމަށް ފަހު ލިލީ ސްޓާގެ ނައުޝީން އުފާފާޅުކުރަނީ.- – ފޮޓޯ: އިބްރާހިމް ނަޒީހު/ ރަޔާން ފޮޓޯސް\nއޭދަފުށީގައި ރޭ ފެށި އެސްޓީއޯ ވިމެންސް ފުޓްސަލް މުބާރާތުގެ ފުރަތަމަ މެޗުތަކުން ލިލީ ސްޓާސް އާއި ދަ ޝޫޓާސް މޮޅުވެއްޖެ އެވެ. ރޭ ކުޅުނު ފުރަތަމަ މެޗުން ލިލީ ސްޓާސް މޮޅުވީ ލަކީ ގާލްސްއާ ވާދަކޮށް 5-0 އިންނެވެ. ދެ ވަނަ މެޗުގައި ވާދަވެރި ކުޅުމަކަށް ފަހު ދަ ޝޫޓާސް އިން ވަނީ 3-2 އިން ގަލްފް ގާލްސް ބަލިކޮށްފަ އެވެ.\nވިމެންސް ފުޓްސަލް މުބާރާތް ރޭ ފެށީ މޫސުން ގޯސްވުމުގެ ސަބަބުން ދެ ރޭ މެޗުތައް ފަސްކުރުމަށް ފަހު އެވެ. މި މުބާރާތުގައި ހަތަރު ޓީމަކުން ވާދަކުރާއިރު ފައިނަލުގެ ޖާގަތައް ލިބޭނީ އެންމެ ކުރި ހޯދާ ދެޓީމަށެވެ.\nވިމެންސް ފުޓްސަލް ކަޕްގައި ލަކީ ގާލްސް އާއި ގަލްފް ގާލްސް ކުޅުނު މެޗުގެ ތެރެއިން: ގަލްފް ގާލްސްގެ ދިފްލާ (ކ) ލަކީ ގާލްސްގެ ކުޅުންތެރިއަކު ކައިރިން ބޯޅަ ހިފައިގެންދަނީ.– ފޮޓޯ: އިބްރާހިމް ނަޒީހު/ރަޔާން ފޮޓޯސް\nރޭ ކުޅުނު ފުރަތަމަ މެޗުގައި ލިލީ ސްޓާސް އިން ވަނީ މޮޅު ކުޅުމެއް ދައްކައިފަ އެވެ. މެޗުގައި ލިލީ ސްޓާސްގެ ފަސް ގޯލު ވެސް ޖެހި ދެ ވަނަ ހާފުގަ އެވެ. މެޗުގައި ލިލީ ސްޓާސްގެ ލަނޑުތައް ކާމިޔާބުކޮށްދިނީ އާމިނަތު ނީމާ އާއި އާއިޝަތު ޝަހާގެ އިތުރުން ޝައްމާ އަހުމަދު، ޝިފާނާ އަބްދުލްގަނީ އަދި މަރްޔަމް ނައުޝީން ޝަމީމް އެވެ. މެޗުގެ މޮޅު ކުޅުންތެރިޔާގެ މަގާމް ހޯދީ ލަކީ ގާލްސްގެ ގޯލަށް ގިނަ ހަމަލާތަކެއް ފޮނުވާލި ލިލީ ސްޓާސްގެ ޝަހާ އެވެ.\nދެ ވަނަ މެޗުން ދަ ޝޫޓާސް މޮޅުވީ އާއިޝަތު ޝަމްހާގެ ހެޓްރިކާ އެކު އެވެ. މުބާރާތަށް ޝޫޓާސް ޓީމު ނުކުތީ ރާއްޖޭގެ އަންހެން ގައުމީ ފުޓްބޯޅަ ޓީމުގެ ކުޅުންތެރިޔާ އާމިނަތު ޝާމިލާ ހިމަނައިގެންނެވެ. މެޗުގައި ގަލްފް ގާލްސްގެ ލަނޑުތައް ކާމިޔާބުކޮށްދިނީ އާއިޝަތު ރަޝީދާ އާއި އާމިނަތު ޝިފާ އެވެ. މެޗުގެ މޮޅު ކުޅުންތެރިޔާގެ މަގާމް ހޯދީ ހެޓްރިކް ހެދި ޝަމްހާ އެވެ.\nމުބާރާތުގައި މިރޭ ވެސް ދެ މެޗު ކުޅޭނެ އެވެ. ރޭގަނޑު 8:30 ގައި ފަށާ މެޗުގައި ލަކީ ގާލްސް އާއި ގަލްފް ގާލްސް ވާދަކުރާއިރު 9:30 ގައި ފަށާ މެޗުގައި ލިލީ ސްޓާސް ނުކުންނާނީ ދަ ޝޫޓާސްއާ ދެކޮޅަށެވެ.\nވާދަވެރި ފައިނަލަށް ވެލާ އާއީ އެމްވީ ޔުނައިޓެޑް މިއަދު ނުކުންނަނީ


ވޯޓު ލައިގެން ނަމާދު ކުރުމާ ނުކުރުން ކަނޑައެޅުމަކީ ޖާހިލު، ލާދީނީ އަމަލެއް: އަދުރޭ – Dhen.mv\nވޯޓު ލައިގެން ނަމާދު ކުރުމާ ނުކުރުން ކަނޑައެޅުމަކީ ޖާހިލު، ލާދީނީ އަމަލެއް: އަދުރޭ\nJuly 3, 2020 - 10:05 am\nވޯޓުލައިގެން ގިނަ ވޯޓު ލިބޭގޮތަކަށް ނަމާދު ކުރުމާ ނުކުރުން، ރޯދަ ހިފުމާ ނުހިފުން، ޒަކާތް ދިނުމާ ނުދިނުން ކަނޑައެޅުމަކީ ޖާހިލު ލާދީނީ ޢަމަލެއް ކަމަށް ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެއްޖެއެވެ.\nއަދުރޭ މިހެން ވިދާޅުވީ މާލެ ސަރަހައްދުގެ މިސްކިތްތަކުގައި މިއަދު ހުކުރު ނަމާދުގެ ޖަމާއަތް ނުހެދުމަށް އިސްލާމިކް މިނިސްޓްރީން ނިންމުމާ ގުޅިގެންނެވެ. އަދި ހުކުރު ނަމާދު ނުކުރަން ނިންމީ އިސްލާމިކް މިނިސްޓަރ ޑރ. އަހްމަދު ޒާހިރު ވޯޓް ދެއްވައިގެންކަމަށް ބައެއް މީޑިއާތަކުން ވަނީ ރިޕޯޓުކޮށްފައެވެ.\nމިކަމާ ގުޅިގެން އަދުރޭ ކުރެއްވި ޓްވީޓެއްގައި ވިދާޅުވީ އިސްލާމްދީނުގައި ﷲ ޝަރުޢުކުރެއްވި ކަންކަމާ މެދު ގޮތް ކަނޑައަޅަނީ ޤުރުއާނާ ސުންނަތުގެ އަލީގައި ދިރާސާކޮށްގެން ކަމަށެވެ.\n"ލާދީނީ މިސްރާބަށް ރާއްޖެ ގެންދަން މަސައްކަތްކުރާ މީހުން މިސްކިތްތައް ތަޅާލަން ވީތޯ ނުވަތަ ނޫންތޯވެސް ވޯޓު ނަގަން މިހާރުގެ އިސްލާމިކް މިނިސްޓަރު މި ހުޅުވައިދެއްވީ މަގެއް ނޫންބާވައެވެ؟" އަދުރޭ ކުރެއްވި އެހެން ޓްވީޓެއްގައި ވިދާޅުވިއެވެ.\nއިސްލާމްދީނުގައި ﷲ ޝަރުޢުކުރެއްވި ކަންކަމާ މެދު ގޮތް ކަނޑައަޅަނީ ޤުރުއާނާ ސުންނަތުގެ އަލީގައި ދިރާސާކޮށްގެންނެވެ. ވޯޓުލައިގެން ގިނަ ވޯޓު ލިބޭގޮތަކަށް ނަމާދު ކުރުމާ ނުކުރުން، ރޯދަ ހިފުމާ ނުހިފުން، ޒަކާތް ދިނުމާ ނުދިނުން ކަނޑައެޅުމަކީ ކޮންފަދަ ޖާހިލު ލާދީނީ ޢަމަލެއްތޯއެވެ؟\n— Abdul Raheem Abdulla (@Banafsaa) July 2, 2020\nއިސްލާމިކް މިނިސްޓްރީން ރަސްމީކޮށް ބުނި ގޮތުގައި މިއަދު ހުކުރު ނަމާދު ނުކުރަން ނިންމީ އިސްލާމީ ފަތުވާ ދޭ އެންމެ މަތީ މަޖިލީހާއި، ދީނީ އިލްމުވެރިންނާއި ޑޮކްޓަރުންގެ ލަފާގެ މަތިން ކަމަށެވެ.


Stareh ge Story: Nimaal akee complete Star eh\nނިމާލަކީ ކޮމްޕްލީޓް ސްޓާރެއް!\nއަހުމަދު ނިމާލް ފިލްމީ ދާއިރާގައި ހަރަކާތްތެރިވާތާ 36 އަހަރުވީ އެވެ. އެހާ ދިގު މުއްދަތެއްގައި އެއް ލެވެލްއެއްގައި ހިފަހައްޓާލި ހަމައެކަނި އެކްޓަރަކީ ނިމާލޭ ބުނުމަކީ ދޮގަކަށް ނުވާނެ އެވެ. އޭނާއަކީ މޮޅު އެކްޓަރެކެވެ. ކުޅަދާނަ ޑައިރެކްޓަރެކެވެ. ވާހަކަ ލިޔުންތެރި އެކެވެ.\nފިލްމީ މަސައްކަތަށް ނިކުތުމުގެ ކުރިން ނިމާލް މަސައްކަތް ކުރީ މޫސުމާބެހޭ ގައުމީ އިދާރާގަ އެވެ. ފިލްމީ މަސައްކަތަށް ޝައުގުވެރިކަން އުފެދުނީ އެކުގައި މަސައްކަތް ކުރި ބައެއް މީހުންގެ ސަަބަބުންނެވެ. ކުޅަދާނަ ޑައިރެކްޓަރު އީޝާ ޝަރީފު ވެސް އޭރު މަސައްކަތް ކުރީ މެޓް އޮފީހުގަ އެވެ. އެ ނޫންވެސް ސްޓޭޖް ޑްރާމާތަކުން ވިދާލި ބައެއް ތަރިން އޭރު ނިމާލާއެކު މެޓް އޮފީހުގައި މަސައްކަތް ކުރިއެވެ.\nނިމާލްގެ ފުރަތަމަ ފެނިލުން އައީ 1984 ގައެވެ. ފިލްމް "ނުފޫޒު"ން ނެވެ. އެއީ މެޓްގައި މަސައްކަތްކުރި ޓީމުގެ އުފެއްދުމެކެވެ. އީސަގެ އިސްނެގުމަށް ކުރި މަސައްކަތެކެވެ. އެ ފިލްމުގައި ފުރަތަަމަ ނިމާލްގެ ދައުރަކީ ޓެކްނިކަލް މީހެއްގެ ދައުރެވެ. ނަމަވެސް ފިލްމަށް ނެގި އެކްޓަރަކަށް ވަގުތު ނުދެވި ބިޒީވީ އެވެ. ފިލްމުން ފުރުސަތު ލިބުނީ އެހެން ވެގެންނެވެ. ނަމަވެސް އެއީ ނިމާލް އިނީޝިއޭޓިވްއެއް ނޫނެވެ. އީސަގެ އެދުމުގެ މަތިން ފިލްމު ކުޅެން އެއްބަސްވީ އެވެ.\nނިމާލް: ރާއްޖޭގައި އެއް ފެންވަރުގައި އެނެމް ގިނަ ޒަމާންވީ އެކްޓަރު -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nއޭގެ ފަހުން ފިލްމީ މަސައްކަތުގައި ނިމާލްގެ ހުރިހާ ވަގުތެއް ބިޒީ ކޮށްލި އެވެ. އީސައާ އެކުވެރިން ވެގެން "ދިވެހި ހަރަކާތް ޖަމިއްޔާ" ގެ ނަމުގައި ޖަމިއްޔާއެއް އުފެއްދީއެވެ. އެ ޖަމިއްޔާއިން ފިލްމީ މަސައްކަތްތަކެއް ކޮށްފައިވެއެވެ.\nމިދިޔަ އަަހަރުތަކުގައި އޭނާ ވަނީ 25 ވުރެ ގިނަ ފީޗާ ފިލްމު ކުޅެފައެވެ. ކުރު ފިލްމުތަކާއި ޑްރާމާ ސިލްސިލާތަކުގައިވެސް މަަސައްކަތް ކޮށްފައިވެއެވެ. އަދި 22 ފިލްމެއް ޑައިރެކްޓްކޮށްފައިވެއެވެ. ވަރަށް ގިނަ ފިލްމުތަކުގައި ޓެކްނިކަލް ޑައިރެކްޓަރެއްގެ ގޮތުގައި މަސައްކަތް ކުރިއެވެ.\nނިމާލްގެ ފިލްމުތަކުގެ ތެރެއިން ބެލުންތެރިންގެ އެންމެ ބޮޑު މަގުބޫލު ކަމެއް ލިބުނު އެއް ފިލްމަކީ އޭނާގެ އަންހެނުން ފާތިމަތު ރަމީޒާ އާއެކު ކުޅުނު "ސިޓީ" އެވެ. އެއީ ނިމާލްގެ ފުރަތަމަ ޑައިރެކްޝަނެވެ. އެ ފިލްމުގެ ސްޓޯރީ ލިޔެފައިވަނީވެސް ނިމާލެވެ. މީގެ އިތުރުން ފާތިމަތު ނަހުލާގެ "ޔޫސުފް" އަދި މުހައްމަދު އަބްދުﷲގެ "ނިއުމާ" އަކީވެސް ނިމާލްގެ ފާހަގަ ކޮށްލެވޭ ފިލްމުތަކެވެ. އެއީ އޭނާގެ ހުނަރުވެރިކަން ވަރަށް ބޮޑަށް ފެނިގެންދިޔަ ފިލްމުތަކެއްވެސް މެއެވެ.\n"އެކްޓްކުރެވުނު އެންމެ ރަނގަޅު ފިލްމުތަކުގެ ތެރޭގައި 'ޔޫސުފް' އަދި 'ނިއުމާ'ވެސް ހިމެނޭ. އެއީ ވަރަށް ތަފާތު ދެ ރޯލް،"\n2021 ގައިވެސް ނިމާލްގެ ޑައިރެކްޝަންތައް އާންމުންނަށް ފެންނާއެވެ. އެއީ ޔޫސުފް ޝަފީއުގެ "ހެހެސް" އަދި އަލީ ސީޒަންގެ "ލޯބިވެވިއްޖެ" އެވެ.\nނިމާލް ފާހަގަކުރެވިފައިވަނީ ފިލްމު އުފައްދާ ހުރިހާ ސްޓޫޑިއޯތަކާއެކު ވަރަށް ގާތުން މަސައްކަތް ކުރި ފަންނާނެކެވެ. ސްޓޫޑިއޯތަކުގެ ވެރިންގެ އިތުބާރު ވަރަށް ބޮޑަށް ލިބިފައިވާ މީހެކެވެ. އީ-އެމްއޭއިން އުފެއްދި ފުރަަތަމަ ފިލްމުގެ ޓެކްނިކަލް ޑައިރެކްޓަރަކީވެސް އެއީއެވެ. މޯޝަން ފިކްޗާސްގެ ބައެއް ފިލްމުތަކާއި ސްލޭމް ސްޓޫޑިއޯ އަދި ކޮރޯނާއިން އުފެއްދި ބައެއް ފިލްމުތައްވެސް އޭނާ ޑައިރެކްޓްކޮށް ދިނެވެ. ފައްތާހުގެ ރެޑް ޕްރޮޓަކްޝަން އަދި މުހަންމާ ދެކެދެކެވެސް ބައެއް އުފެއްދުންތަކުގެ ޑައިރެކްޓަރަކީވެސް އޭނާއެވެ.\nޕްރޮޑިއުސަރުންގެ އިތުބާރު ނިމާލަށް އޮންނަނީ މަަސައްކަތަށް އޭނާ ބަހައްޓާ ޝައުގުވެރި ކަމުގެ ސަބަބުންނެވެ. ވަގުތަށް ޑެލިވަރީ ކޮށްދޭތީއެވެ. މަސައްކަތުގެ ކޮލެޓީ ހުންނާތީއެވެ. އެކްޓަރުން ގެންގުޅެން އެނގޭ ޑައިރެކްޓަރަކަށްވާތީއެވެ.\nއަންހެނުން ރަމީޒާއާ ދިމާވުން\nފިލްމީ ދާއިރާއިން ނިމާލްގެ ނަން ވިދާލުމުގައި އޭނާގެ އަންހެނުން ފާތިމަތު ރަމީޒާ (ރަމީ) ގެ ދައުރު ވަރަށް ބޮޑެވެ. އައްޑިހައިގެ ފަހުކޮޅު އަދި ނުވަދިހައިގެ ތެރޭގައި އެންމެ ފާހަގަކޮށްލެވުނު އެކްޓްރެސްއަކީ ރަމީޒާއެވެ.\nފިލްމީ މަސައްކަތަށް ނިމާލް ނިކުތްއިރު ރަމީޒާއާ އެއްވެސް ގުޅުމެއް ނެތެވެ. ދެ މީހުންގެ ފުރަަތަމަ ބައްދަލްވުމަކީ ފިލްމް "މަގްސަދު" ގެ ޝޫޓިންގެ ތެރެއިން ބައްދަލްވި ބައްދަލްވުމެވެ. އެއީ އަސްލަމް ޕްރޮޑިއުސްކުރި ފިލްމެކެވެ. ޑައިރެކްޓަރަކީ ހުސައިން ރަމީޒު (ރަމީޒުބެ) އެވެ.\nއޭރުވެސް ރަމީޒާއަކީ މަޝްހޫރު ތަރިއެކެވެ. ސީޑީސީގެ ޑްރާމާތަކުން އެންމެ ވިދާލި ތަރިއަކީ އޭނާއެވެ. އޭނާގެ ހުނަރުވެރިކަމާއި މޮޅު އެކްޓިންގެ ސަބަބުން ފިލްމުތަކުން ގިނަ ފުުރުސަތުތަކެއް ލިބުނެވެ. އެ ފިލްމުގެ ލީޑް ތަރިންގެ ގޮތުގައި ރަމީޒާ އަދި ނިމާލް ހޮވީ ރަމީޒެވެ.\n"މަގްސަދު" ގެ ޝޫޓިން ނިމި ފިލްމު ޕްރިމިއާ ކުރެވުނުއިރުވެސް ނިމާލްއާ ރަމީޒާއަކީ ދެ އެކުވެރިންނެވެ. އެ ނޫން އެއްވެސް ގުޅުމެއް ދެ މީހުންގެ މެދުގައެއް ނެތެވެ. ނަަމަވެސް "ޝައްކު" ގެ ނަމުގައި އުފައްދަން ފެށި ފިލްމު ވެގެން ދިޔައީ ދެ މީހުންގެ ގުޅުން އެެހެން ހަރުފަތަކަށް ގެންދިޔަ ސަބަބަކަށެވެ.\nއޭގެ ފަހުން ދެ މީހުން ކައިވެނީގެ ގޮތުން ގުޅުނެވެ. އެ ދުވަހުން ފެށިގެންވެސް ދެ މީހުންގެ ގުޅުން އެ ގޮތުގައި ދެމި އެބައޮތެވެ. ފިލްމީ މަސައްކަތްތަކާއި ދުރުގައި ހުރި ނަަމަވެސް ނިމާލްގެ ފިލްމީ ކެރިއަރުގައި އަދިވެސް ރަމީޒާއަކީ އެންމެ މުހިންމު ހިއްސާދާރެވެ. ނިމާލުގެ އެކްޓިންއާއި ޑައިރެކްޝަނަށް ކުރިއެރުން ގެނެސްދިނުުމުގައި އަންހެނުންގެ ދައުރު ބޮޑެވެ. ހާއްސަކޮށް ނިމާލްގެ ސްކްރީންޕްލޭތަކުގައި ރަމީޒާގެ ބައިވެރިވުން އޮވެއެވެ.\n"ނިމާލް ލިޔާ ކޮންމެ ވާހަކައެއްގައިވެސް ރަމީ [އަންހެނުން] ގެ އެހީތެރިކަން ވަރަށް ބޮޑު. ހަގީގަތުގައި ރަމީ، ނިމާލަށްވުރެ ހުރިހާ ގޮތަކުންވެސް މޮޅުވާނެ. އެއީ އެކްޓިންއަށް ބެލިޔަސް އަދި ބަހަށް ބެލި ނަަމަވެސް،"\nނިމާލްގެ ޑްރީމް ޕްރޮޖެކްޓްތަކެއް\nފިލްމީ މަސައްކަތާ ކިތަންމެ ދުވަަހަކު ދުރުގައި ހުރި ނަމަވެސް އަދި އެއް ފިލްމުން ނަމަވެސް ރަމީޒާ ފެނުމަކީ ނިމާލްގެ އުންމީދެކެވެ. އެކަން ކުރާނެ ކަމުގެ ޔަގީންކަން ރަމީޒާވެސް ވަނީ ނިމާލަށް ދީފައެވެ.\nރަމީޒާ ހިމަނައިގެން ފިލްމެއް އުފެއްދުމުގެ މަސައްކަތް ފެށުމަށް ކިތަންމެ ބޭނުންވި ނަމަވެސް އެކަމަށް އޮތް ހުރަހަކީ ރަމީޒާގެ ބިޒީ ދިރިއުޅުމެވެ. ކުޑަކުދިންގެ ޓީޗަރެއްގެ ގޮތުގައި ރަމީޒާ މަސައްކަތް ކުރާތާ އެތަށް އަހަރެއް ވެއްޖެއެވެ. އެ ކުދިންގެ ތައުލީމަށް ރަމީގެ ވަރަށް ގިނަ ވަގުތުތައް އޮންނަނީ ހުސްކޮށްފައެވެ. ދެން އާއިލީ ޒިންމާތައް އުފުލުމަށްފަހު ފިލްމެއްގެ ޝޫޓިންއަށް ވަގުތު ނެތީއެވެ.\n"އެހެން ނަމަވެސް ކޮންމެވެސް ދުވަހަކުން ރަމީ ފިލްމަކުން ފެންނާނެ. ރަމީވެސް އޮތީ އެ ޔަގީންކަންދީފައި. ވަރުގަދަ ރޯލަކުން ފެނިދާނެ،" ނިމާލް ބުންޏެވެ.\nއެހެންވީމަ ރަމީޒާގެ އެ ފެނިލުމަކީ ނިމާލްގެ ޑްރީމް ޕްރޮޖެކްޓެވެ. ދެން އޮތީ ނިމާލްގެ ދެބަފައިިންގެ ޕްރޮޖެކްޓެވެ. ޒުވާން އެކްޓަރު ޖުމައިލްއާ ނިމާލް ހިމަނައިގެން ފިލްމެއް ހަދަން ވަރަށް ގިނަ ޑައިރެކްޓަރުން ވަނީ ޝައުގުވެރިކަން ފާޅުކޮށްފައެވެ. ނަމަވެސް އެ ހުށައެޅުންތަކަށް މިހާތަނަށް އާނބަސް ބުނެވިފައި ނެތީ ދެބައިން އެކުގައި ފެންނާނެ ފިލްމެއް ހެދުމުގެ ވިސްނުން މާކުރިން ފެށިގެން ނިމާލް ގެންގުޅޭތީއެވެ.\n"އެކަމު އަޅުގަނޑުވެސް އަދި ދަރިފުޅުވެސް ބޭނުންވަނީ އެ ފިލްމަށްފަހު އެކުގައި އެހެން ފިލްމެއްގައި މަސައްކަތް ކުރަން،"\nނިމާލް އުންމީދު ކޮށްގެން ހުރީ ވަރަށް އަވަހަށް އެ ދެ ޕްރޮޖެކްޓްގެ މަސައްކަތްވެސް ފެށުމަށެވެ. ނަމަވެސް އެއީ ވަރަށް ބޮޑަށް ތައްޔާރުވެގެން އަދި ބެލުންތެރިންނަށް ވަރަށް ކަމުދާނެ ދެ ފިލްމަށް ހަދަން އޭނާ ބޭނުންވެއެވެ.


BREAKING: Covid case dhashakah nudhey, miadh 124 meehun positive vejje | ThePress\n24 February 2021, 22:04\nމި މަހު ޕޮޒިޓިވްވި މީހުންގެ އަދަދު 3283 އަށް\nމިއަދު ރާއްޖެއިން 124 މީހަކު ކޮވިޑަށް ޕޮޒިޓިވް ވެ މި މަހު ރިޕޯޓު ކުރި ކޭސްތަކުގެ އަދަދު 3283 އަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދާދި ދެންމެ އަކު އިއުލާން ކުރި ކޮވިޑް ކޭސްގެ ތަފާސް ހިސާބުތައް ދައްކާ ގޮތުގައި މިއަދު ޕޮޒިޓިވް ވި މީހުންގެ ތެރޭގައި ހިމެނެނީ މާލެ ސަރަހައްދުން ޕޮޒިޓިވް ވި 94 މީހަކާއި، އަތޮޅު ތެރެއިން މީހުން ދިރިއުޅޭ ރަށްރަށުން5މީހަކާއި ހިންގަމުންދާ ރިސޯޓަކުން 15 މީހެއްގެ އިތުރުން ލިވަބޯޑުން ޕޮޒިޓިވްވި އެކަކާއި އިންޑަސްތްރިއަލް ރަށްރަށުން9މީހެކެވެ. އަދި މިއަދު ބަލި ޖެހުނު މީހުންގެ ތެރެއިން 104 މީހަކު ރަނގަޅުވެފައި ވާ ކަމަށް ވެސް އެޗްޕީއޭއިން ބުނެއެވެ.\nޕޮޒިޓިވްވި ޖުމްލަ މީހުންގެ އަދަދު: 19،162\nބަލިން ރަނގަޅުވި ޖުމްލަ މީހުންގެ އަދަދު: 16،646\nކޮވިޑް އެކްޓިވް ކޭސް: 2449\nހޮސްޕިޓަލުގައި އެނދުމަތިކޮށްފައިވާ މީހުންގެ އަދަދު: 162\nކޮވިޑް ބަލީގައި މަރުވި މީހުންގެ ރެކޯޑްތަކަށް ބަލާއިރު މިދިޔަ މަހު5މީހަކު ކޮވިޑް ބަލީގައި ވަނީ މަރުވެފައެވެ. އަދި މި މަހު9މީހަކު މި ބަލީގައި މަރުވެ، މަރުވި މީހުންގެ ޖުމްލަ އަދަދު ވަނީ 60 އަށް އަރާފައެވެ. އެއީ 53 ދިވެހިންނާއި7ބިދޭސީންނެވެ. އެ ބިދޭސީންގެ ތެރޭގައި ހިމެނެނީ ބަންގްލަދޭޝްގެ6މީހަކާއި ޕިލިޕީންސް މީހެކެވެ. މީގެ ތެރޭގައި މި މަހުގެ 17 ވަނަ ދުވަހު ކޮވިޑް ވެކްސިން ޖެހި ފަހުން މަރުވި އުމުރުން ދުވަސްވީ ދެމަފިރިން ވެސް ހިމެނެއެވެ.\nއެގޮތުން މިހާތަނަށް މި ބަލީގައި މަރުވި 60 މީހުންގެ އިތުރުން ކޮވިޑަށް ޕޮޒިޓިވް ވި7މީހަކު މަރުވެފައި ވެއެވެ. އަދި އެ7މީހުންނަކީ ކޮވިޑް މަރު ނޫން ކަމަށް އެޗްޕީއޭއިން ވަނީ ނިންމާފައެވެ.\nމިދިޔަ އަހަރު ފަހުކޮޅު ކޮވިޑް ކޭސްތައް މަދުވެފައި ވީ ނަމަވެސް މި އަހަރު ފެށުމަށް ފަހު ކޭސްތައް އިތުރުވަމުން ދާތަން އަންނަނީ ފެންނަމުންނެވެ. މުޅި ޖެނުއަރީ މަހުގެ ތެރޭގައި ފެނުނު ޕޮޒިޓިވް ކޭސްތަކުގެ އަދަދު ވަނީ 2084 އަށް އަރާފައެވެ. ފެބްރުއަރީ މަހުގައި މިހާތަނަށް ފެނުނު ޖުމްލަ ކޭސްގެ އަދަދު ވަނީ 3282 އަށް އަރާފައެވެ. އެ ގޮތުން މި ފެބްރުއަރީ މަހުގެ އެންމެ ގިނަ ކޭސް ފެނިފައި ވަނީ މި މަހުގެ 1 ވަނަ ދުވަހެވެ. އެއީ 215 ކޭސްއެވެ.


SunOnline: City council ge veriyaa ah Mayor nukiyey gothah gaanoonu islaahu kuranee\nސިޓީ ކައުންސިލުގެ ވެރިޔާއަށް މޭޔަރު ނުކިޔޭ ގޮތަށް ގާނޫނު އިސްލާހުކުރަނީ\nރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގައި ސިޓީ ކައުންސިލްގެ ރައީސާ މުހާތަބު ކުރާގޮތް ބަޔާންކޮށްފައިވާ މާއްދާ އުނިކުރަން، އެ ގާނޫނަށް އިސްލާހެއް ހުށަހަޅައިފި އެވެ.\nމި މަހުގެ 17 ވަނަ ދުވަހު ބޭއްވި ރައްޔިތުންގެ މަޖިލީހުގެ ޖަލްސާގައި ލާމަރުކަޒީ ގާނޫނަށް އިސްލާހު ހުށަހެޅުއްވީ ހުޅުމާލެ ދާއިރާގެ މެމްބަރު އަލީ ނިޔާޒެވެ.\nނިޔާޒް ވިދާޅުވީ އެ ބިލު ހުށަހެޅުއްވުމުގެ ބޭނުމަކީ ލޯކަލް ކައުންސިލުތަކުގެ އިންތިހާބުގެ ކުރިން އިސްލާހު ކުރަންޖެހޭ ބައެއް އިދާރީ ކަންކަން ހުރުމާއެކު އެ ކަންކަން އިސްލާހުކުރުމަށްޓަކައި އެ ގާނޫނަށް ގެންނަންޖެހޭ އިސްލާހު ތަކެއް ގެނައުން ކަމަށެވެ.\nނިޔާޒް ވަނީ އެ ގާނޫނަށް 10 ވަނަ މާއްދާއަސް އިސްލާހެއް ހުށަހަޅުއްވައިފަ އެވެ. ނިޔާޒް ވިދާޅުވީ އިސްލާހުތަކުގެ ސަބަބުން މިހާރު އަމަލުކުރަމުން އަންނަ ގާނޫނުގެ މަފްހޫމަކަށް، ނުވަތަ ސިޔާސަތަކަށް ބަދަލެއް ނާންނާނެ ކަމަށެވެ.\n"މީގައި އޮތް 10 އިސްލާހަކީ ވަރަށް ކުދިކުދި އިދާރީ ބައެއް އިސްލާހުތައް. އެހެންވީމާ، އެ އިސްލާހުތައް މީގައި ވާގޮތަށް ފާސްކޮށްދެއްވުމަކީ އަޅުގަނޑު ވަރަށް ބޮޑަށް އެދޭކަމެއް،" ނިޔާޒް ވިދާޅުވި އެވެ.\nގާނޫނަށް ހުށަހެޅި 10 އިސްލާހުގެ ތެރޭގައި ލާމަރުކަޒީ ގާނޫނުގެ 49 ވަނަ މާއްދާ އުވާލަން ވަނީ ހިމަނައިފަ އެވެ. އެ މާއްދާއަކީ ސިޓީ ކައުންސިލްގެ ރައީސަށް މުހާތަބުކުރާ ގޮތް ބަޔާންކުރާ މާއްދާއެ ވެ.\nއެ މާއްދާގައި ބުނެފައި ވަނީ ސިޓީ ކައުންސިލުގެ ރައީސަށް މުހާތަބުކުރާނީ "މޭޔަރު" މިގޮތަށެވެ. އަދި ސިޓީ ކައުންސިލްގެ ނައިބު ރައީސާ މުހާތަބުކުރާނީ "ޑެޕިއުޓީ މޭޔަރު" މިގޮތަށެވެ.\nއެ މާއްދާ އުނިކުރަން ހުށަހަޅާފައިވާތީ އެކަމާ ގުޅިގެން ވާހަކަ ދައްކަވަމުން ނައިފަރު ދާއިރާގެ މެމްބަރު އަހްމަދު ޝިޔާމް ވިދާޅުވީ، އިސްލާހު ފާސްވުމުން ދެން ސިޓީ ކައުުންސިލުގެ މޭޔަރު އަދި ޑެޕިއުޓީ މޭޔަރު ނުކިޔޭނެ ކަމަށް ގަބޫލުކުރައްވާ ކަމަށެވެ.\n"އަޅުގަނޑު ހިތަށްއަރަނީ މިކަހަލަ އިސްލާހެއް މި ގެނައީ ކީއްވެގެންބާއޭ؟ އަނެއްކާ އެމްޑީޕީއަށް އެއްވެސް ސިޓީއެއްގެ މޭޔަރުކަން މި ފަހަރު ނުލިބެނީބާއޭ ވެސް އެބަ ހިތަށްއަރާ. ކޮންމެޔަކަސް މިި މާއްދާ އުނިކުރަން މި އޮތީ އިސްލާހު ހުށަހަޅާފައި،" ޝިޔާމް ވިދާޅުވި އެވެ.\nގާނޫނަށް ދެން ހުށަހަޅާފައިވާ އިސްލާހުތަކުގެ ތެރޭގައި ކައުންސިލްތަކަށް ދެވޭ ހިލޭ އެހީގެ ފައިސާ ބޭނުންކުރުމުގައި ކައުންސިލްތަކުން އަމަލުކުރާނެ ގޮތް، ގާނޫނުގެ ދަށުން ފިނޭންސް މިނިސްޓްރީން ހަދާ ގަވާއިދަކުން ބަޔާން ކުރާގޮތަށް ބަދަލުގެނައުން ހިމެނެ އެވެ.\nހަމައެއާއެކު އަވަށު އޮފީސްތަކުގެ އާމްދަނީ އާއި ހަރަދާއި، މިލްކިއްޔާތާއި މާލީ ޒިންމާތަކުގެ އަހަރީ ހިސާބު، ކޮންމެ މާލީ އަހަރެއް ނިމޭތާ ލަސްވެގެން ދެ މަސް ދުވަހުގެ ތެރޭގައި، ސިޓީ ކައުންސިލަށް، ބޯޑުގެ ރައީސް ހުށަހަޅަންވާނެ ކަމަށް ބަޔާންކޮށްފައިވާ މާއްދާވެސް އުނިކުރަން ވަނީ ހުށަހަޅައިފަ އެވެ.\nއަދި އަމިއްލަ ނުވަތަ އާންމު ފަރާަތްތަކަށް ކައުންސިިލުން ދޭ ހިދުމަތްތަކާ ގުޅޭގޮތުން، އެ ހިދުމަތުގެ ބަދަލެއްގެ ގޮތުންް އެއްވެސް ފަރާތަކުން ދޭ އެއްވެސް އެއްޗެއް ގަބޫލުނުކުރެވޭނެ ކަމަށް ބުނާ މާއްދާވެސް ބަދަލުކުރަން ހުށަހަޅައިފައިވެ އެވެ.\nމިހާރު ހުށަހަޅާފައި ވަނީ އަމިއްލަ ނުވަތަ އާންމު ފަރާަތްތަކަށް ކައުންސިިލުން ދޭ ހިދުމަތްތަކާ ގުޅޭގޮތުން، އެ ހިދުމަތުގެ ބަދަލެއްގެ ގޮތުންް އެއްވެސް ފަރާތަކުން ދޭ އެއްވެސް އެއްޗެއް ގަބޫލުކުރެވޭނެ ކަމަށެވެ.\nމެމްބަރު އަލީ ނިޔާޒު\n"ދުއާކުރަނީ ރައީސް ޔާމީނަށް ލުޔެއް ލިބި މިނިވަންވުމަށް"\nބާރީ ފަނޑިޔާރުކަމުން ވަކިކޮށްފި\n34.9 ބިލިއަން ރުފިޔާގެ ބަޖެޓު މަޖިލީހުން ފާސްކޮށްފި


MMPRC ge video mubaaraathah vote luma furusathu hulhuvaalaifi\nއެމްއެމްޕީއާރްސީގެ ވީޑިއޯ މުބާރާތައް ވޯޓް ލުމަށް ފުރުޞަތު ހުޅުވާލައިފި\nވޯޓް ލުމުގެ އެންމެ ފަހުގެ މުއްދަތަކީ ޖެނުއަރީ 10\nކ. މާލެ3ޖެނުއަރީ 2019 | ބުރާސްފަތި 18:34 3,162\nއދ. ތުނޑުފުށި ރިސޯޓް - ފޭސްބުކް\nއެމްއެމްޕީއާރްސީން ކުރިއަށްގެންދާ އެންމެ މޮޅު ވީޑިއޯ ހުށަހަޅާ ފަރާތަކަށް އެއްލައްކަ އަށްވުރެ ގިނަ ރުފިޔާ ލިބޭ މުބާރާތުގައި ވޯޓްލުމަށް ފުރުޞަތު ހުޅުވާލައިފިއެވެ.\nއެމްއެމްޕީއާރުސީ އިން ނެރުނު ބަޔާނެއްގައި ބުނެފައިވަނީ އެ މުބާރާތަކީ ރެޑް ބުލް އާއި ގުޅިގެން ބާއްވާ ދެ ވަނަ ފޭސްބުކް ވީޑިއޯ މުބާރާތް ކަމަށާއި އެ މުބާރާތަކީ ރާއްޖޭގައި ފަތުރުވެރިންނަށް ތަޖުރިބާ ކުރުމުގެ ފުރުސަތު ލިބޭ ތަފާތު ކަންކަމުގެ މައްޗަށް ތައްޔާރު ކުރާ 1 މިނެޓުގެ ވީޑިއޯ ކްލިޕް ހުށައެޅުމަށް ބާއްވާ މުބާރާތެއް ކަމަށެވެ.\nމިމުބާރާތަށް ވޯޓްލުމަށް މިހާރު ހުޅުވާލާފައިވާއިރު، ވޯޓް ލުމުގެ އެންމެ ފަހުގެ މުއްދަތަކީ ޖެނުއަރީ 10 އެއްގެ ދޭއް ޖެހުމާއި ހަމައަށް ކަމަށެވެ. އެގޮތުން މިހާރު އެމްއެމްޕީއާރްސީގެ ފޭސްބުކް ޕޭޖުން ވީޑިއޯތައް ފެންނަން ހުންނާނެ ކަމަށާއި ވޯޓް ގުނުމަށް ހަމަޖެހިފައިވަނީ ފޭސްބުކް ރިއެކްޓިންއިން ކަމަށް އެމްއެމްޕީއާރްސީން ބުންޏެވެ. އެގޮތުން ލަވް، ލައިކް، އަދި ވާއޮ ރިއެކްޓްތައް ވޯޓްގެ ގޮތުގައި ބަލާނެ ކަމަށް އެމްއެމްޕީއާރްސީން ބުންޏެވެ.\nމި މުބާރާތް ބޭއްވުމުގެ މަޤްސަދަކީ ފަތުރުވެރިންނަށް ތަޖުރިބާ ކުރެވެން ހުރި ކަންކަން މާކެޓް ކުރުން ކަމަށް ވެސް އެމްއެމްޕީއާރްސީ އިން ބުނެއެވެ.\nއެންމެ މޮޅު ވީޑިއޯ ތައްޔަރުކޮށް ހުށައަޅާ ފަރާތަކަށް އެއްލައްކަ ވިހި ހާސް ރުފިޔާ ހުށައަޅާފައިވާ އިރު، އެންމެ މޮޅު 10 ވީޑިއޯ އެމްއެމްޕީއާރުސީގެ އޮފިޝަލް ޓުވިޓަރ ޕޭޖުގައި ފީޗާ ކުރުމަށް ވަނީ ނިންމާފައެވެ.\nއެމްއެމްޕީއާރްސީގެ ފަރާތުން މިދިޔަ އަހަރު ވެސް މި މުބާރާތް ބާއްވާފައިވާއިރު އޭރު މުބާރާތަށް 46 ވީޑިއޯ އާންމުން ވަނީ ހުށައަޅާފައެވެ.


"މާސްޓަޝެފް މޯލްޑިވްސް" ލޯންޗުކޮށްފި\nދުނިޔޭގެ މަޝްހޫރު ކައްކާ ޝޯ "މާސްޓަޝެފް" ގެ ދިވެހިރާއްޖޭގެ ވާޝަން "މާސްޓަޝެފް މޯލްޑިވްސް" ގެނެސްދޭން ޕީއެސްމުން ނިންމައި. އެ ޝޯ ރަސްމީކޮށް އިއްޔެ އިއުލާންކޮށްފި އެވެ.\nވަޅި ބޭނުންކޮށްގެން އިނގިރޭސިވިލާތުގައި ހިންގާ ޖަރީމާތައް އިތުރުވަމުންދާތީ ވަޅީގެ ނުރައްކާ ކުޑަކުރުމަށްޓަކައި، ކަޓްލަރީ ކުންފުންޏަކުން ވަޅީގެ ޑިޒައިނަށް ބަދަލުތަކެއް ގެނެސްފި...\nއިނގިރޭސި ވިލާތުގައި ގާނޫނީ ދާއިރާ އިން ކިޔަވާ ކެނެޑާގެ އަންހެން ދަރިވަރެއްގެ ގޭތެރޭގެ ކަންކަން ބެލެހެއްޓުމަށް ނެނީ އަކު ހޯދަން އާއިލާ އިން ކުރި އިއުލާނަކާ ގުޅިގެން ސޯޝަލް...\nދުނިޔެ އަށް މި ވަގުތު ކުރިމަތިވެފައިވާ އެކި ކަހަލަ ތިމާވެށީގެ މައްސަލަތަކަށް ހައްލުތައް ހޯދައިދޭ ފަރާތްތަކަށް ހާއްސަ އިނާމެއް ދޭން ނިންމާފައިވާ ކަން ޕްރިންސް ވިލިއަމާއި...\nރޯލްސް ރޯއިސްގެ ބެޓެރި ފްލައިޓެއް\nކާ އެއްޗެހި ތައްޔާރުކުރަން ބޭނުންކުރާ އުކުޅުތަކަކީ އެ އެއްޗެހީގެ ރަހަ އިތުރަށް ފުރިހަމަކޮށްދޭނެ ކަމެކެވެ. އެގޮތުން އަލުވި ރޯސް ކުރާ ނަމަ އެކަމަށް ވެސް ހާއްސަ ގޮތެއް މިހާރު އެބަ...\nގެދޮރުނެތި މަގުމަތިވާ މީހުންގެ މައްސަލަ އަކީ އިނގިރޭސިވިލާތުގައި ބޮޑުވަމުންދާ މައްސަލައެކެވެ. އެފަދަ މީހުން ހާއްސަކޮށް ފިނި މޫސުންތަކުގައި ރައްކާތެރިކަން ހޯދަން ނުވަތަ ނިދަން ބޮޑެތި ކުނި ޑަސްބިންތަކުގެ ތެރެއަށް އެރޭ މައްސަލައަކީ ވެސް ފާހަގަކުރެވެމުންދާ ކަމެކެވެ. މިފަދަ ހާދިސާތަކުގައި ބައެއް މީހުންގެ ފުރާނަ ވެސް ގެއްލިފައިވެ...


ތަރާވީސްކުރަން އިމާމުން ގެނައުން – މިކަމަށް އެހެން ހައްލެއް ނެތްބާ؟ – Ilm\nތަރާވީސްކުރަން އިމާމުން ގެނައުން – މިކަމަށް އެހެން ހައްލެއް ނެތްބާ؟\nމިސްކިތްތަކުގައި ކީރިތި ޤުރުއާން ކިޔަވައިދިނުމަކީ\nރައީސް އިބްރާހިމް މުޙައްމަދު ޞާލިޙް ގެ އެންމެ ހިތްގައިމު އެއް ރިޔާސީ ވައުދެވެ. މި ވައުދު ތަންފީޒުކުރުމުގެ ގޮތުން، މިހާރު ވަރަށް ގިނަ ރަށްރަށުގެ މިސްކިތްތަކުގައި ކީރިތި ޤުރުއާން ކިޔަވައިދޭން މިހާރު ވަނީ ފެށިފައެވެ. މިއީ ޤުރުއާން ހިފުޒުކުރަން ބޭނުންވާ ފަރާތްތަކަށްވެސް ހުޅުވިގެންދިޔަ ފަހި ފުރުޞަތެކެވެ.\nރަށްރަށުގެ ވިޔަފާރިވެރިންނާއި، ކައުންސިލްތަކާއި، ޖަމްޢިއްޔާ ތައް ގުޅިގެން މި ޕްރޮގްރާމް އިތުރު ހަރުފަތަކަށް ގެންދެވިދާނެއެވެ. އެއީ މި ޕްރޮގްރާމްގެ ބައިވެރިން ހިފްޒު ކުރާ ކޮންމެ ފޮތަކަށް ވަކި އަދަދެއްގެ ފައިސާގެ އިނާމެއް ދިނުމެވެ. މިކަން ވެގެންދާނީ މުޅި ޤުރުއާން އެއްކޮށް ހިތުދަސްކުރުމަށް އެޅިގެންދާނެ ވަރަށް ބޮޑު ބާރެއް ކަމުގައެވެ.\nޤުރުއާންކިޔަވައިދިނުމުގެ ދާއިރާގައި އެތަކެއް ޚިދުމަތްތަކެއް ކޮށްދެއްވަމުންދާ އަލް ޤާރީ ޢަބްދުލްރައޫފު ވިދާޅުވިގޮތުގައި ދިވެހިރާއްޖޭގައި ހާފިޒުން އުފެއްދުމަކީ ވަރަށް ފަސޭހައިން ކުރެވިގެންދާނެ ކަމެކެވެ. ޢަބްދުލް ރައޫފު ފާހަގަކުރެއްވިގޮތުގައި މިކަމުގައި އެންމެ މުހިއްމުކަމަކީ ހިފުޒުކުރާކުދިން އެ މަސައްކަތް މެދުކަނޑާނުލާ ކުރިޔަށް ގެންދިޔުމަށް ހިތްވަރުދިނުމެވެ. އަދި ވީހާވެސް ޅަފަތުގައި ހިފްޒުކުރުން ނިންމާލެވޭނެ ގޮތަކަށް ހިފްޒު ޕްރޮގްރާމްތައް ބައްޓަންކުރުމެވެ. މިފަދަ ގޮތަކަށް ހިފްޒު ޕްރޮގްރާމްތައް ބައްޓަންކުރުމުގެ މަސައްކަތް ލާމު އަތޮޅުގެ ޢިލްމު ޖަމިއްޔާއާއި އައްޑޫ ސިޓީގެ ރަބީޢުލްްޤުލޫބު ފައުންޑޭޝަން އަދި ބައެއް ޤުރުއާން ކުލާސްތަކުން ކުރައްވަމުން ގެންދަވާކަން ޢަބްދުލްރައޫފު ފާހަގަކުރެއްވިއެވެ.\nރަމަޟާން މަހު ތަރާވީސްކުރުމަށް އިމާމުން ގެނައުމަކީ އެތައް ފައިސާއެއް ޚަރަދުވާ ކަމަކަށްވާއިރު އެހުރިހާ ފައިސާއެއް ގާތްގަނޑަކަށް ދަނީ ރާއްޖެއިން ބޭރަށެވެ. މިކަން ހައްލުކުރުމަށް ރާއްޖޭގައި ޙާފިޡުންގެ ޖީލެއް އުފެއްދުން ފިޔަވައި އެހެން ޙައްލެއް އަޅުގަނޑުމެންނަކަށް ނުފެނެއެވެ. ތިބޭފުޅުންގެ ޚިޔާލަކީ ކޮބައިތޯއެވެ؟\nއަޅުގަނޑުމެން ޢިލްމު ޖަމިއްޔާއިން ހިންގާ ޙާފިޡުން އުފެއްދުމުގެ މަސައްކަތާއި ގުޅޭ މައުލޫމާތު ތިރީގައިވާ ލިންކުން ލިބިލައްވާނެއެވެ. މިމަސައްކަތުގައި އަޅުގަނޑުމެންނާއި ބައިވެރިވުމުގެ ފުރުޞަތު ވަނީ ހުޅުވާލެވިފައެވެ.


ކޮލަމް ސުމެއް: ކީހާ ޅެން ފަރިއްސަށް! :: މިކަލް ނޫސް\nކޮލަމް ސުމެއް: ކީހާ ޅެން ފަރިއްސަށް!\n27 ސެޕްޓެމްބަރ 2016 12:16\nއެއީ މީގެ ހައެއްކަ އަހަރު ކުރިއެވެ. 2010 ވަނަ އަހަރު ނޮވެމްބަރު މަސްތެރެއެވެ. އީދު ބަންދަށް ފަހު (ބޮޑު އީދު) އޮފީސް ތައް ހުޅުވުމުން ފުވައްމުލަކުގައި މަސައްކަތްކުރައްވާ ކައުންސިލަރުން އޮފީހުން ބޭރުކުރަން ނިކުންނާނެކަމުގައި އޭރުގެ ޑީއާރުޕީގެ ފުވައްމުލަކު ގޮފިން ބުންޏެވެ. މިހާރު ޕީޕީއެމް ތަމްސީލު ކުރައްވާ އެބޭފުޅުން އެދުވަހު އެހެން ބުނީ ކީއްވެގެންތޯ އެވެ.\nއެއީ ފުވައްމުލަކުގެ އަށް އަވަށުގައި އަށް ރަށުކައުންސިލް ހެދުމަކީ ފުވައްމުލައް އަށް ރަށަށް ބަދަލުކުރުން ކަމަށް ބުނެ އެކަމާ ދެކޮޅު ހަދައި، ރައްޔިތުންގެ މަޖިލީހުގެ ފުވައްމުލަކު މެދުދާއިރާގެ އޭރުގެ މެންބަރު ޝިފާޤު މުފީދާއި، ދެކުނު ޕްރޮވިންސްގެ އޭރުގެ ސްޓޭޓު މިނިސްޓަރުގެ ނާއިބު ޢަލީ މުޙައްމަދު ކުރީ ސަފުގައި ތިއްބަވައިގެން ކުރިއަށް ގެންދެވި ހިގާލުމުގައި އެމްޑީޕީ އަށް ނިސްބަތްވާ ކައުންސިލް މެމްބަރުން ބައިވެރިވީމަ އެވެ. އެބޭފުޅުން ރަށު ކައުންސިލް ނޫނީ އަތޮޅު ކައުންސިލް މެމްބަރުކަން ބޭނުންނުވާތީ ކަމަށް ނުވަތަ ފުވައްމުލަކަށް ޣައްދާރުވީ ކަމަށް ބެލެވުނީ ކަމަށްވެސް ވެދާނެއެވެ.\nއެދުވަހު ސަރުކާރާއި އިދިކޮޅު ފަރާތް ޚާއްސަކޮށް އޭރުގެ ޑީއާރުޕީ މެމްބަރުން (ގިނަ މެމްބަރުން ވަނީ ޕީޕީއެމް އަށް ބަދަލުވެފައި) ގޮވަމުން ދިޔައީ ފުވައްމުލަކުގައި އޮންނަންވީ ރަށުކައުންސިލާއި އަތޮޅު ކައުންސިލެެކެވެ. އެގޮތުން، ރަށުގައި ގިނަ ވަޒީފާގެ ފުރުސަތުތަކެއް ހުޅުވޭނެއެވެ. އަދި ސިޓީ އަކަށް ބަދަލުވާ މިންވަރަށް ކުރިއެއް ނާރައެވެ. ސިޓީ އުރައެއް އެބޭފުޅުންނެއް ބޭނުމެއް ނޫނެވެ.\nއޭރުގެ ސަރުކާރު މިހާރުގެ އިދިކޮޅު ޕާޓީ އެމްޑީޕީ މެމްބަރުންގެ ވާހަކަތައް މިއާ ތަފާތެވެ. އެބޭފުޅުން ގޮވަމުން ދިޔައީ ސިޓީއެއް އުފެދުމުން ރަށުގެ ތަރައްގީ އަށް ގިނަ މަގުތަކެއް ފަހިވާނެއެވެ. ހިންގުމުގެ ޚަރަދު ކުޑަވެ ބިޔަ އިންވެސްޓްމަންޓް ތަކަށް މަގުފަހިވާނެއެވެ.\nފުވައްމުލަކުގެ ތަރައްގީއަށް ބަލާއިރު މާބޮޑު ކުރިއެރުމެއް އަރާފައެއް ނެތެވެ. ސާފު ބޯފެނެއް ނެތެވެ. ނަރުދަމާ ދަމާ އަދި އޮތީ ނުދެމިފައެވެ. ނަރުދަމާ އާއި ބޯފެން ފޯރުކޮށް ދިނުމުގެ ނިޒާމު ނުނިމުގެ ސަބަބުން އާ މަގުތަކެއް (ވަގުތީ ގޮތުން ގާއަތުރައިގެން ހެދުނު ޣާޒީމަގާއި އަތޮޅު ހޮސްޕިޓަލާއި ތައުލީމީ މަރުކަޒު ހުންނަ މަގު ފިޔަވައި) ހެދިފައެއް ނެތެވެ. ނަމަވެސް، އޭރު ފުވައްމުލައް ސިޓީއެއްގެ ދަރަޖައަށް އަސާސީ ޚިދުމަތްތައް ތަރައްގީ ނުވާ ކަމަށް ގޮވި ރައްޔިތުން މިއަދު ސިޓީއެއްގެ ދަރަޖަ ލިބުމުން ދަނީ އުފާފާޅު ކުރަމުންނެވެ.\nމިއަދު މިވަނީ އެދުވަހު ކީހާާ ޅެމެއް ފަރިއްސައް ވެފައެވެ. ޕީޕީއެމް މެމްބަރުންގެ ރާގު މިހާރު ހުރީ ކުރީގެ އެމްޑީޕީ މެމްބަރުންގެ ވާހަކަތައް ހުރި ބީދައިންނެވެ. އެމްޑީޕީ މެމްބަރުންގެ ރާގު މިވަނީ އޭރުގެ ޑީއާރުޕީ މެމްބަރުންގެ ރާގަށް ބަދަލުވެފައެވެ.\nސަރުކާރުގެ ރާގާއި އިދިކޮޅު ރާގު ތަފާތު ވާންޖެހެނީ ތޯއެވެ. މިއީ ހުސް ފުވައްމުލަކު ރައްޔިތުންނެވެ. ފުވައްމުލަކަށް ފައިދާ އާއި ލާބައަށް އެދޭ އެފަސްގަނޑަށް އުފަން އެރަށެއް ދެކެ ފަޚުރުވެރިވާ ރައްޔިތުންނެވެ. ނަމަވެސް، ޅެންތައް ފަރިއްސައް ވުމާއިއެކު އާންމު މީހާ އަށް ސިޔާސީ އެކްވިސްޓުންގެ ވިސްނުމާއި މެދު ސްވާލު ކުރުމަށް ފުރުސަތު ހުޅުވިއްޖެއެވެ. މިބައި މީހުން މިދައްކަނީ ހަމަ ހަގީގަތުގައި ވެސް ރަށުގެ ލާބައަށް ބާވައެވެ. ނޫނީ ސިޔާސީ ފައިދާ އަށް ދައްކާ ވާހަކަ ބާވައެވެ. ނޫނީ ނިސްބަތްވާ ޕާޓީގެ މައުޕީސް ތަކެއް ބާވައެވެ.\nމިވަގުތު ފުވައްމުލަކުގައި ގިނައީ އިދިކޮޅު ކައުންސިލަރުންނެވެ. ސިޓީ ކައުންސިލަކަށް ބަދަލުވެއްޖެ ނަމަ 30 ކައުންސިލަރުން3އަށް ބަދަލުވާނެ އެވެ. އިދިކޮޅު ގިނަ ބައެއްގެ ވަޒީފާގެ ފުރުސަތު ގެއްލި ރަށް ދޫކޮށް އެހެން ރަށަކަށް ވަޒީފާގެ ބޭނުމަށް ހިޖްރަ ކުރަން ޖެހިދާނެއެވެ. އިދިކޮޅު ސިޔާސީ ހަރަކާތްތެރިން މަދުކުރުމަށް މަގުފަހި ވެދާނެއެވެ. އިދިކޮޅު ސިޔާސީ ހަރަކާތްތައް މަދު ކުރެވިދާނެއެވެ. މިއީ މިހާރުގެ މަސްރަހު އޮތްގޮތުން ކުރެވިދާނެ ސްވާލުތަކެވެ. ޖަވާބު ދެއްވާނީ ތިބޭފުޅުންނެވެ.\nވަރަށް ފުރިހަމަ ލިއުމެއް. ހަގީގަތަކީ އަަހަރެމެން އެންމެވެސް ވިސްނަނީ ޕާތީގެ ވިސްނުމުން. ރަށުގެ ފައިދާ އަކަށް ނޫން. ސަރުކާރަށް ޖެއްސުންކުރުމަށް ނުވަތަ އިދިކޮޅު ފަރާތައް ދުއްތުރާ ކުރުމަށް\nކަމުދޭ3ކަމުނުދޭ0ރައްދު


BREAKING NEWS: L.Atholhah Binhelumeh Ge Lolhun Ihsaas Kurevihjje - Vaguthu\nލ.އަތޮޅަށް "ބިންހެއްލުމެއްގެ" ލޮޅުން އިހްސާސް ކުރެވިއްޖެ\nBREAKING NEWS: Lolhun Record Kurevunu, E Ey Binhelumeh Noon - METhttps://t.co/HyI2Tjy9T1 https://t.co/HyI2Tjy9T1\n— Vaguthu Online (@VaguthuOnline) June 13, 2018\nދިވެހިރާއްޖޭގެ އެއްވެސް ސަރަހައްދަކަށް ބިންހެލުމެއް އައި ކަމަށް ދުނިޔޭގެ ބިންހެލުންތައް ރެކޯޑް ކުރާ އެއްވެސް މަރުކަޒަކުން ނުބުނޭ. ރާއްޖެ އާއި އެންމެ ކައިރިން ވެސް ބިންހެލުމެއް އައިކަމަށް ރެކޯޑް ކުރެވިފައި ވަނީ މިއަދު ހެނދުނު 07:07 ގައި އިންޑޮނޭޝިއާ އަށް. އެބިންހެލުން އައިސްފައި ވަނީ 5.4 މެގްނެޓިއުޑްގެ ބާރުމިނުގައި.\nލ.ގަމުގެ ފިހާރައެއްގައި މަސައްކަތް ކުރާ މީހަކު ބުނީ ފިހާރައިގެ ހަރުގަނޑުތަކުގައި ޖަހާފައި ހުރި ބިއްލޫރި ފުޅިތައް ތެޅުވުނު ތަން ފެނުނު ކަމަށާއި ނަމަވެސް އެއްވެސް ފުޅިއެއް ނުވެއްޓޭ ކަމަށް.\nލ.މުންޑޫ އަށް ވެސް ލޮޅުން އިހްސާސް ކުރެވުނު ކަމަށް އެރަށުން މައުލޫމާތު ދީފި.\nލ.ފޮނަދޫ ސްކޫލްގެ މުވައްޒަފަކު ބުނީ ކްލާސް ރޫމްތަކުގައި ހުރި ބިއްލޫރިތައް ވަރަށް ބާރަށް ތެޅުވުނު ކަމަށް.\nލ.މާބައިދޫ ކައުންސިލް އިދާރާ އާއި ސިއްހީ މަރުކަޒު އަދި މިސްކިތުގައި ތިބި މީހުންނަށް ވެސް ލޮޅުން އިހްސާސް ކުރެވުނު ކަމަށް އެރަށުގެ މީހުން ބުނޭ.\nމާންދޫ އިން ވާހަކަދެއްކި މީހަކު ބުނީ އިރުކޮޅެއް ވަންދެން އޭނާ އަށް ވެސް ލޮޅުން އިހްސާސް ކުރެވުނު ކަމަށް.\nލ.އަތޮޅުގެ ބައެއް ރަށްރަށަށް "ބިންހެލުމެއްގެ" ލޮޅުން އިހްސާސް ކުރެވިއްޖެ ކަމަށް އެއަތޮޅުގެ ބައެއް މީހުން ބުނެފިއެވެ.\nލ.އަތޮޅު މާބައިދޫ އާއި ދަނބިދޫ އަދި ގުޅިފައި އޮންނަ ގަން، މާންދޫ، ކައްދޫ، ފޮނަދޫގެ ބައެއް މީހުން ވަނީ ލޮޅުން އިހްސާސް ކުރެވުނު ކަމަށް ބުނެފައެވެ. މީގެ އިތުރުން ސިކްސް ސެންސްސް ލާމް ރިސޯޓަށް ވެސް ލޮޅުން އިހްސާސް ކުރެވުނު ކަމަށް އެރިސީޓުން މައުލޫމާތު ދެއެވެ.\nލޮޅުން އައިކަމަށް މައުލޫމާތު ލިބިފައި ވަނީ 11:33 ގައެވެ.\nމޫސުމާއި ބެހޭ ގައުމީ އިދާރާއިން "ވަގުތު" އަށް މައުލޫމާތު ދެއްވަމުން ވިދާޅުވީ ލ.އަތޮޅަށް ލޮޅުމެއް އައިކަމަށް ބައެއް މީހުން ރިޕޯޓް ކޮށްފައިވާ ކަމަށާއި އެކަން ޔަގީން ކުރުމުގެ މަސައްކަތް ކުރަމުންދާ ކަމަށެވެ.\n"ތިފަދަ ރިޕޯޓެއް ވަނީ ލިބިފައި. އަޅުގަނޑުމެންގެ ސިސްޓަމްތަކަށް އެކަން ރެކޯޑް ކުރެވިފައިވޭތޯ ބަލަމުން މިގެންދަނީ." މެޓް އޮފީހުގެ އޮފިޝަލަކު ވިދާޅުވިއެވެ.\nގަމުގައި ހުންނަ ހަމަދު ސްކޫލް އާއި ހަވާލާދެއްވާ ގަމު ކައުންސިލްގެ މެންބަރަކު ވިދާޅުވީ ލޮޅުން އައި ވަގުތު ސްކޫލްގެ މުޅި އިމާރާތައް ލޮޅުން އެރި ކަމަށެވެ.\nސްވިޒަލޭންޑަށް ބާރުގަދަ ބިންހެލުމެއް އައުމާއިއެކު ސުނާމީގެ އިންޒާރު ދީފި\nޖޫން 13, 2018 11:56\nދަނބިދޫވެސް އިތުރުކޮއްލާ ލިސްޓައް\nޖޫން 13, 2018 11:57\nތިވާނީ ޗައިނާ މީހުން ގާދޫ ފަޅު ގޮއްވާލީ ކަމަށް.\nޖޫން 13, 2018 12:04\nމީގެ ދުވަސް ކޮޅެއް ކުރިން ޅަވިޔަނި އަތޮޅަށް ވެސް ލޮޅުމެއް އެރި .\nޖޫން 13, 2018 15:33\nޖޫން 13, 2018 12:09\nޙާދަވަގުތެއް ނަގައޭދޯ ބަލަން\nގިޔާމަތް ކައިރި ވަރަކަށް ބިންހެލުންތައް ގިނަވާނެ އެވެ. ހޭއަރާކަށް ނުވޭބާ\nޖޫން 13, 2018 14:05\nޖޫން 13, 2018 12:10\nމަ ހިތަށް އަރާ މިރާއްޖޭގެ މެޓް އޮފީހާއި އެޗް ޕީ އޭ އާއި މީ ކީއްކުރަން މުސާރަ ދީފައި މީހުން ބައިތިއްޔާ ދެތަންތޯ. ރާއްޖޭގެ ސަރަހައްދުގައި ތޫފާނެއް އުފެދުނަސް، ސުނާމީއެއް އުފެދުނަސް ބިންހެލުމެއް އަޔަސް އެކަން މިޖެހެނީ ބަޔަކު ރިޕޯރޓް ކުރަން އޭގެ ފަހުގައި މެޓް އޮފީހުން އެކަން ބަލާފައި އެއްޗެއް ބުނަނީވެސް. ހަމަ އެގޮތް ރޯގާތައްވެސް ރާއް އަތުވެދާނެ ކަމަށް ނުވަތަ އައިސްގެން މީހުން ތެޅިގަތީމާ އެޗްޕީއޭއިން ރެޔަކާލަނީ.\nޖޫން 13, 2018 12:21\nޖޫން 13, 2018 12:24\nމެޓަށް ގުޅީމަ ބުނީ، ބިންހެލުމެއް ނާދެޔޯ. ތިވާނީ އެހެން ކަމަކަށޯ. ލޮލް\nޖޫން 13, 2018 12:41\nކަލޭ ތީ ހާދަ ތަންދޮރު ނުދަންނަ މީހެކޭ ދޯ!، ހަމަ ކަމެއްވާއިރަށް ވާނުވާ ނުބަލާ މެޓް އޮފީސް ނުވަތަ އެޗް.ޕީ އަކުން ރިޕޯރޓެއް ނުނެރޭނެ، ކަމުގެ ހަގީގަތް ބަލާ ރައްޔިތުންނަށް އެންމެ ފައިދާހުރިގޮތައް އެކަން ކުރެވޭތޯބަލާނީ، ބިންހެލުން ފަދަ ގުދުރަތީ ކަންކަމަކީ ދުރާލާ އެނގިގެން ވާ ކަންކަމެއްނޫން، ދުނިޔޭގެ ކޮން ގައުމެއްތޯ އޮތީ ދުރާލާ ބިންހެލުމުގެ އިންޒާރުދޭ. ނުވަތަ މިއަދު ލ.އަތޮޅަށް އައި ލޮޅުމަކީ ބިންހެލުމެއް ކަމަށް ނިންމޭނީ ކިހިނެއްތޯ އެކަމުގެ ހަގީގަތް ނުބަލާ. އަރާ ކޮންމެ ލޮޅުމަކީ އަދި ބިންހެލުމަކަށް ނުވެދާނެ އަދި ޖެހޭ ކޮންމެ ރޯގާޔަކީ އިންފުލުއެންޒާ އަށްވެސް ނުވެދާނެ.\nޖޫން 13, 2018 13:37\nއަސްލުވެސް. މެޓް އޮފީހަށް ގުޅާފަ ރިޕޯޓް ކުރިން، އެކަމް އެމީހުނަކަށް އެނގޭ ކަމަށްވެސް ނުހެދި.. މަ ހިތަށްއަރާ ކީއްކުރަން ބޮޑު އަގުދީފަ ސިސްޓަމްތަކާ އެއްޗެހި ގަނެފަ ބަހައްޓާ ތަނެއްބާއޭ؟؟ އަދި އެބަ ބުނެޔޭ ބިންހެލުމެއް ނޫނޭ، ބަލަ ބިންހެލުން ކިޔަނީ ބިންގަނޑު ހެލުނީމަ އެއްނޫންތަ؟\nޖޫން 13, 2018 14:01\nހަމަ ވ..ރަނގަޅު ވާހަކައެއް ތީ. ކަން ވެ ނިމުނީމާ މެޓް އޮފީހުން ނުބެއްޔަސް ރަގަޅު. ކަން ވުމުގެ ކުރިން ސިސްޓަމްތަކުން އިންޒާރު ނުދޭ ނަމަ، ކީއްކުރާ ސިސްޓަމްތަކެއް\nޖޫން 13, 2018 12:19\nޢަދިވެސް ހަމަލަތައް އިތުރުކުރެވިގެން ތިކަން ކަން ހައްލުވެ ނިމި ދިއުން ﷲ މަތިން ހަނދަން ކުރުން އެދެން\nމާމެންދޫ ވެސް އިތުރު ކޮއްލާ\nޖޫން 13, 2018 12:43\nޖޫން 13, 2018 12:30\nﷲ މަތިން ހަނދުމަ ކުރުން އެދެންަ. މެރުން އަނިޔަ ކުރުން ނިމުމަކައް ގެންނަން ފެންނަނި\nޖޫން 13, 2018 12:31\nލ ގެ މީހުންގެ ނުބައި ކަމުންތި ... ހަދުފަހަނާ އަޅައިފައި އޮތްތަނެއްތިޔާ،،،\nޖޫން 13, 2018 13:02\nތިހެންވިއްޔާ މުޅި ރާއްޖޭގަވެސް އުޅެނީ ހައްދުންނައްޓާފައި ތިބޭމީހުން ތި ބޭފުޅާވެސް...\nޖޫން 13, 2018 13:16\nލ.އަތޮޅަށްވުރެ މީހުން ހެޔޮ ރަށެއް ރާއްޖެގައިވެސް ނޯންނާނެ... ކަލޭ މޮޔަވެބަލް\nޖޫން 13, 2018 13:38\nތިޔާ އެންމެ ހައްދުފަހަނަޅާފަހުރި މީހާ ދެންފަހެ\nޖޫން 13, 2018 12:36\nގޫގުލް ސަރޗްކޮށްލީ ދޯ؟ ސާބަސް މެޓަށް\nޖޫން 13, 2018 12:44\nތިތަނުގެ އިތުބާރު ވެސް ގެއްލުވާލީމާ ރަނގަޅު ވާނެ. ގަައިމު އެތައް ބަޔަކަށް އެލޮޅުން އިހުސާސް ކުރެވުނު ސަބަބެއް އޮންނާނެ. ޢެކަން ދިމާވި ސަބަބު މެޓްއޮފީހުން ޒިންމާދާރު ކަމާއި އެކު ބެއްލެވުމަށް ފަހު ހާމަ ކުރެއްވުން އެދެން.\nޖޫން 13, 2018 12:50\nލާމު އަތޮޅު މީހުން އުޅެވޭ ގޮތާމެދު ވިސްނާލަބަލަ\nޖޫން 13, 2018 13:39\nހަމަ އެކަނި ލާމު އަތޮޅު މީހުންތަ އުޅޭ ގޮތާ މެދު ވިސްނަންވީ. ދެން އެހެން އަތޮޅު ތަކުގެ މީހުންނަށް ބިންހެލުމުގެ އަސަރު ކުރީ އެމީހުން ކިހިނެއް އުޅޭތީތަ؟؟؟؟؟\nޖޫން 13, 2018 12:53\nރަޓުމީހާ މާ ފޮނިނުވެބަލަ...\nޖޫން 13, 2018 12:58\nއާނ މަށައްވެސް އިހުސާސް ކުރެވުނު.\nނޫން މަޑުކުރޭ. އެއީ އަހަރެންގެ އަންހެނުން އެނދުމަތީ ޖައްސާލި އަސަރު.\nޝ ، ޔ\nޖޫން 13, 2018 13:05\nދުނިޔެ އާއި ރާއްޖެގައި ބިންހެލުންތައް ރެކޯޑް ކުރާ ސިސްޓަމް ތަކާއި، މަރުކަޒުތަކުންދޭ މައުލޫމާތެށް ދެން އަހަރެން ގަބޫލެއް ނުކުރާނަން . ހަމަގައިމުވެސް އަހަރެން ތިބުނާ ބިންހެލުމުގެ އިހްސާސް ވަރަށް ބޮޑަށް ކުރިން\nޖޫން 13, 2018 14:03\nއަހަރެންވެސް2ފަހަރަށް ތިޔަ ބިންހެލުން އިހްސާސް ކުރެވުނު،2ވަނަ ފަހަރަށް ވ. ގަދަޔަށް ބިންގަނޑުހެލުނު.. މިފަހަރު ބިން ހެލުނުކަން ޔަގީން ކުރާކަށްއަހަރެމެން ސިސްޓަމެއް ބޭނުމެއް ނުވޭ.. އަމިއްލަޔަށް އެކަން ތަޖުރިބާ ކޮށްފިން މިއަދު.\nޖޫން 13, 2018 13:06\nމަހިތައް އަރާ މިރާއްޖެގެ މެޓް އޮފީހުން ދުވަހަކުވެސް ކަމެއްއިނގޭބާއެވެ ސަބަބަކީ މުސުން ލަފާކުރިޔަސް ޅ .އަތޮޅަށް އައި ބިންހެލުމުގެ މަޢުލޫމާތެއްވެސް ރިކޯޓް ކުރެވިފައިވެވެޔޯ ނަމެއްގާ ހުންނަތަނެތްދޯ\nޖޫން 13, 2018 13:09\nމާމިގިއްޔައް ވެސް އިހުސާސުކުރެވުނު..\nޖޫން 13, 2018 13:12\nދުނިޔޭގެ ބިންހެލުންތައް ރެކޯޑް ކުރާ އެއްވެސް މަރުކަޒަކުން ދޭ މައުލޫމާތެށް ދެން ގަބޫލެއް ނުކުރެވޭނެ\nޖޫން 13, 2018 13:33\nތިޔަ ބުނާ ލޮޅުމަކާި ބިންހެލުމާ ހުރި ތަފާތަކީ ކޮބައިކަން މެޓުން ބުނެލަދީބަ. ރަނގަޅު....ބިންގަނޑަށް ލޮޅުން އެރީ. ލޮޅުން އެރީމަ ބިންގަނޑު ހެލެނީ. ބިންގަނޑު ހެލުނީމަ ކިޔަނީ ބިންހެލުން. ގައިމުވެސް ބިންގަނޑު ހެލުނު ކުރިން ދުވަހަކުވެސް އިހްސާސް ނުކެރެވޭވަރަށް. މެޓުން މި ކިޔާ އެއްޗެއް ގެޓެއް ނުވޭ\nޖޫން 13, 2018 13:49\nގިނަރަށްތަކެއްގެ ގިނަބަޔަކަށް ލޮޅުމުގެއަސަރުކުރިކަމަށްބުނާނަމަ ގަބޫލްކުރެވޭ\nލޮޅުމެއް އައިސްފިކަމަށް ނަމަވެސް ހިތާމައަކީ މުސާރަދެއްވާފައި އޮފީހެއްހައްދަވާ މިފަދަ\nކަންކަން ދެނެގަންނަން ތިއްބަވާބޭފުޅުންނަށް އެނގިވަޑައިނުގަންނަވާތީ\nޖޫން 13, 2018 13:53\nމާވަށަށް ވެސް އަސަރު ކުރި...\nޖޫން 13, 2018 16:47\nފައިނަށްވެސް އަސަރު ކުރި...\nބިންހެލުމެއް ނޫން، ލޮޅުމެއް. ލޮޅުން އިހްސާސް ކުރެވޭއިރު ގެތަށް ބޮލަށް ވެއްޓުނަސް ބުނާނެ އެއީ ލޮޅުމެކޭ.\nﷲ ވޮޑިގެންވާކަން ނޭނގެނީތޯ؟ ﷲ ކަމަކަށް އިރާދަ ކުރައްވައިފިއްޔާ އެކަމެއްވާނެ ލަހެއް ފަހެއް ނޯންނާނެ\nޖޫން 14, 2018 17:05\nދުނިޔޭގެ ބިމަށް ކޮންމެ 24ގަޑިއިރަކު 360 އަށްވުރެން ގިނަ ބިންހެލުން\nއަންނަކަމަށްވޭ........ އޭގެ ތެރޭން އަހަރެމެނަށް އިހުސާސްވަނީ ވަރަށް ވަރަށްވެސް މަދުފަހަރަކު....\nޖޫން 18, 2018 00:03\nދުނިޔޭގެ ގައުމުތަކުގައި އަދި ބިންހެލުން އަންނަކަމުގެ އިންޒާރު ކުރިންދޭ އާލާތްތަކެއް ނުހުރޭ. މިހާރު ހުންނަނީ ބިންހެލުން އައުމުން އެ އައިބާރުމިން ރެކޯޑްކުރާ އާލާތް. ނަމަވެސް އެމެރިކާގެ ޖިއޮލޮޖިކަލް ސާވޭ އާއި ބައެއް ޔުނިވަރސިޓީތައް ގުޅިގެން މިހާރު ދަނީ އެފަދަ އާލާތެއް ތަރައްގީކޮށް ޓެސްޓްކުރަމުގެ މަސައްކަތްކުރަމުން. އޭގެ ނަމަކީ ޝޭކް އެލާޓް. ދެންކަލޭމެން އެންމެން ތަނެއްދޮރެއް ނުބަލާ މިގައުމުގެ މެޓްއޮފީހާދިމާލަށް ބެވިޔަކަސް އެނގޭނީ ނުވަތަ އެމީހުން ދޭނީ ކޮން މައުލޫމާތެއް.....؟


ހުރިހާ ސިޔާސީ ޕާޓީތަކުންވެސް ޕާޓީގެ އެތެރޭގެ ޑިމޮކްރަސީ ހަރުދަނާ ކުރައްވާނެ ކަމަށް އުންމީދު ކުރައްވާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\n22 އޮކްޓޯބަރު 2010\nހުރިހާ ސިޔާސީ ޕާޓީތަކުންވެސް ޕާޓީގެ އެތެރޭގެ ޑިމޮކްރަސީ ހަރުދަނާ ކުރައްވާނެ ކަމަށް އުންމީދު ކުރައްވާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\n22 އޮކްޓޯބަރ 2010\nރާއްޖޭގައި ގިނަ ޕާޓީ އެކުލެވޭ ސިޔާސީ ނިޒާމު އުފެދި ފައްކާވަމުން އަންނައިރުގައި، ހުރިހާ ސިޔާސީ ޕާޓީތަކުންވެސް ޕާޓީގެ އެތެރޭގެ ޑިމޮކްރަސީ ހަރުދަނާ ކުރައްވާނެ ކަމަށް އުންމީދު ކުރައްވާ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. އެމަނިކުފާނު މިހެން ވިދާޅުވީ، މިއަދު އެމަނިކުފާނު ދެއްވި 71 ވަނަ ހަފްތާގެ ރޭޑިޔޯ ޚިޠާބުގައި ވާހަކަފުޅު ދައްކަވަމުންނެވެ.\nޕާޓީތަކުގެ އެތެރޭގެ އިންތިޚާބުތައް ބާރަށް ކުރިއަށް ގެންދެވުމުގެ މުހިންމު ކަމުގެ މައްޗަށް ވާހަކަފުޅު ދައްކަވަމުން، ހުރިހާ ޕާޓީއެއްގައި އިންތިޚާބުތައް ބޭއްވުމުގެ އުޞޫލުތައް އެއްގޮތްވާކަށް ނުޖެހޭ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\n” އެއްޕާޓީއެއްގައި އޮންނަ އިންތިޚާބުގެ އުޞޫލުތަކާއި އަނެއް ޕާޓީއެއްގެ އިންތިޚާބީ އުޞޫލުތައް ތަފާތުވެދާނެ. އެއީ އެޕާޓީއެއްގެ މެންބަރުން ނިންމާ ނިންމުމެއް.”، ރައީސް ވިދާޅުވިއެވެ.\nމިމޭރުމުން އެމަނިކުފާނުގެ ވާހަކަފުޅު ކުރިއަށް ގެންދަވަމުން، ޕާޓީތައް މެދުވެރިކޮށްގެން ސިޔާސީ މަގާމުތަކަށް، ކަމަށް އެކަށީގެންވާ ޤާބިލް، ރައްޔިތުންގެ ރުހުން އޮތް ބޭބޭފުޅުން ނެރެވޭނެ ކަމަށް އުންމީދު ކުރައްވާ ކަމުގައި ރައީސް ވިދާޅުވިއެވެ. އަދި ސިޔާސީ ޕާޓީއެއްގެ އެންމެބޮޑު އެއްބޭނުމަކީވެސް އެޤައުމެއްގެ ސިޔާސީ މަގާމުތަކަށް އިސްވާނެ ޤާބިލް ބޭފުޅުން އެކިތަންތަނުން ހޯދުމާއި، އިންތިޚާބުތައް މެދުވެރިކޮށް މަގާމުތަކަށް އައުމަށް އެބޭފުޅުންނަށް މަގުފަހިވާނެ ގޮތްތައް ފުރިހަމަކޮށްދިނުން ކަމުގައި ރައީސް ވިދާޅުވިއެވެ.\nރައީސް އިތުރަށް ދެއްކެވި ވާހަކަފުޅުގައި، ޕާޓީއެއްގެ ބޭނުމަކީ ކެންޑިޑޭޓުން ބިނާކުރުން ކަމުގައިވާއިރު، އެ ކެންޑިޑޭޓުންނަކީ ވަކި ފިކުރެއްގައި، ވަކި ވިސްނުމެއްގައި ތިބޭ ކެންޑިޑޭޓުންނަށް އެބަވާންޖެހޭ ކަމުގައި ވިދާޅުވިއެވެ. ހަމައެހެންމެ، ޕާޓީގެ ވިސްނުން އެ ކެންޑިޑޭޓުން ގެންގުޅެންޖެހޭ ކަމުގައިވެސް ރައީސް ވިދާޅުވިއެވެ.\nރައީސުލްޖުމްހޫރިއްޔާގެ މިއަދުގެ ރޭޑިއޯ ޚިޠާބުގައި މިދިޔަ ހަފްތާގެ ތެރޭގައި، ރާއްޖޭގެ ދަތުރުފަތުރު ކުރުމުގެ ނިޒާމާ ގުޅޭ ބޮޑު ދެމަޝްރޫޢެއް ފަށައިގަނެވިފައިވާތީ، އެކަމުގެ މައްޗަށްވެސް އަލިއަޅުއްވާލެއްވިއެވެ. މިގޮތުން، ތިމަރަފުށީގައި ހަދަން ފެށުނު އެއަރޕޯޓްގެ މަސައްކަތުގެ ސަބަބުން ތ. އަތޮޅަށާއި، މުޅި އެ ސަރަޙައްދަށް ޓުއަރިޒަމްގެ ވިޔަފާރި ފަހިވެގެންދާނެކަން އެމަނިކުފާނު ފާހަގަކުރެއްވިއެވެ.\nރައީސުލްޖުމްހޫރިއްޔާގެ ރޭޑިއޯ ޚިޠާބުގައި، ސްކޫލްތަކުގެ ފަހު އިމްތިޙާނުގެ މައްޗަށް ވާހަކަފުޅު ދައްކަވަމުން، މައިންބަފައިންވެސް ވީމިންވަރަކުން ވަގުތު ހުސްކުރައްވައިގެން، ކުދިންނަށް ފިލާވަޅު ދަސްކޮށްދިނުމުގެ މަސައްކަތް ކުރިއަށް ގެންދެވުމަށް އިލްތިމާސް ކުރެއްވިއެވެ.\n“އަބަދު އަބަދު ތަކުރާރުކޮށް، އެކަމެއްގެ ފޯކަސް ނުގެއްލި، އެކަމެއް ކުރުން. އެއީ ކާމިޔާބުގެ ސިއްރަކީ. އަޅުގަނޑު އުންމީދު ކުރާނީ، ހުރިހާ ކުދިންވެސް މިރޫޙުގައި، މިޓެސްޓާ ދިމާއަށް މިޞްރާބު ޖަހާނެ ކަމަށް”، ރައީސުލްޖުމްހޫރިއްޔާ ވިދާޅުވިއެވެ.


vnews - Uhthama fan'diyaaruge shareeaiy hinganee gaazee hithuhuri gothakah: Vakeelun\nއުއްތަމަ ފަނޑިޔާރުގެ ޝަރީއަތް ހިންގަނީ ގާޒީ ހިތުހުރި ގޮތަކަށް: ވަކީލުން\nމިއަދު ބޭއްވި ޝަރީއަތުގެ އަޑުއެހުމަށްފަހު އުއްތަމަ ފަނޑިޔާރު އަބްދުﷲ ސައީދު އަނބުރާ ދޫނިދޫއަށް ގެންދިއުމަށް ފުލުހުންގެ ލޯންޗަށް އަރުވާއިރު، އެހިސާބާ ދުރުގައި ތިބި ނޫސްވެރިންނަށް އަތްޕުޅުން އިޝާރާތް ކުރައްވަނީ - ފޮޓޯ: ޔޫސުފް ސޮފްވާން (ސޮއްޕެ)\nއުއްތަމަ ފަނޑިޔާރު އަލްއުސްތާޒު އަބްދުﷲ ސައީދުގެ ޝަރީއަތް ހިންގުމަށް ނިންމާފައިވަނީ ލިޔެވިފައިވާ އެއްވެސް އުސޫލެއް ނެތި ގާޒީ ހިތުހުރި ގޮތަކަށް ކަމަށް އެމަނިކުފާނުގެ ވަކީލުން ވިދާޅުވެއްޖެއެވެ.\nސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން ނެރުއްވި އަމުރަށްފަހު، ކުއްލި ނުރައްކާ އިއުލާންކޮށް، ސަލާމަތީ ޚިދުމަތްތަކުން ސުޕްރީމް ކޯޓުތެރެއަށް ވަދެ ހައްޔަރުކޮށްފައިވާ އުއްތަމަ ފަނޑިޔާރު އަބްދުﷲ ސައީދުގެ މައްޗަށް ދައުލަތުން ކުރަނީ ދައުލަތުގެ އިދާރާތަކުގެ މެދުގައި ލިޔުންތައް ބަދަލުކުރަން ގާއިމުކޮށްފައިވާ ނެޓްވޯކް، ގަވަރުމެންޓް އީ ލެޓަރ މެނޭޖްމަންޓް ސިސްޓަމް (ޖެމްސް) ސުޕްރީމް ކޯޓުގައި ހުއްޓުމަކަށް ގެނައުމަށް އެމަނިކުފާނު އެންގެވި ކަމަށް ބުނެއެވެ. މިމައްސަލާގައި އުއްތަމަ ފަނޑިޔާރަށް ކުރަނީ ގާނޫނުލްއުގޫބާތުގެ 533 ވަނަ މާއްދާގެ ދަށުން، ދައުލަތުގެ މަސައްކަތަށް ހުރަސްއެޅިކަމުގެ ދައުވާއެވެ.\nމިމައްސަލައިގެ ފުރަތަމަ އަޑުއެހުމަށްފަހު ކޯޓުން ނުކުމެވަޑައިގެން ނޫސްވެރިންނަށް މައުލޫމާތު ދެއްވަމުން އުއްތަމަ ފަނޑިޔާރުގެ ވަކީލު ކުރީގެ ބަންޑާރަ ނާއިބު އަލްއުސްތާޒު ހުސްނުއްސުއޫދު ވިދާޅުވީ ޝަރީއަތުގެ މަޖިލީހުގައި ދައުލަތުން މިއަދު ދައުވާ ހުށަހަޅާފައިވާ ކަމަށެވެ.\nސުއޫދު ވިދާޅުވީ ދައުލަތުން ދައުވާ ހުށަހެޅުމުން އުއްތަމަ ފަނޑިޔާރުގެ ދިފާއީ ވަކީލުންގެ ފަރާތުން މިމައްސަލަ ކުރިއަށް ނުގެންދެވޭނެ ކަމަށް ވިދާޅުވި ކަމަށެވެ. ސަބަބަކަށް ވިދާޅުވީ ޖިނާއީ އިޖުރާއަތުގެ ގާނޫނު މިވަގުތު އެއްކޮށް ސަސްޕެންޑް ކޮށްފައިވާއިރު، މައްސަލަ ހިންގާނެ ގޮތުގެ އެއްވެސް އިޖުރާއަތެއް ނެތުން ކަމަށެވެ. މައްސަލަ ކުރިއަށް ގެންދިއުމަށް ލިޔެފައިވާ އެއްވެސް އިޖުރާއަތެއް ނެތް ކަަމަށް ގާޒީވެސް އެއްބަސްވެވަޑައިގެންނެވި ކަމަށާއި ނަމަވެސް މައްސަލަ ކުރިއަށް ގެންދަވާނެ ކަމަށް ގާޒީ ވިދާޅުވި ކަމަށް ސުއޫދު ވިދާޅުވިއެވެ.\n"އިއްޒަތްތެރި ފަނޑިޔާރު ވިދާޅުވީ މައްސަލަ ކުރިއަށް ގެންދާނެ ގޮތުގެ ލިޔެފައިވާ އިޖުރާއަތެއް ނެތް ކަމުގައި ވިޔަސް މައްސަލަ ކުރިއަށް ގެންދެވޭނެ ކަމަށް. އަޅުގަނޑުމެން ދެންނެވިން ލިޔެވިފައިވާ އިޖުރާއަތެއް ނެތި ކުރިއަށް ގެންދާނަމަ ކުރިއަށް އެގެންދެވެނީ އާބިޓްރަރީކޮށް ކަމަށް. އެހެން ދެނެންވުމުން ގާޒީވެސް އެއްބަސްވެވަޑައިގެންނެވި އާބިޓްރަރީކޮށް ކަމަށް މިޝަރީއަތް ގެންދާނީ. އެއްވެސް ގަވާއިދެއް އިޖުރާއަތެއް ނެތި އެމަނިކުފާނު ކަނޑައަޅުއްވާ އުސޫލެއްގެ މަތިން އެމަނިކުފާނު ހިތުހުރި ގޮތަކަށް ކަމަށް މައްސަލަ ގެންދަވާނީ ވިދާޅުވި" ސުއޫދު ވިދާޅުވިއެވެ.\nސުއޫދު ވިދާޅުވީ ގާނޫނުއަސާސީގެ 142 ވަނަ މާއްދާ އޮތްގޮތުން އެއްވެސް ގާނޫނެއް ނެތި ޝަރީއަތް ކުރިއަށް ނުގެންދެވޭނެ ކަމަށެވެ. ފަނޑިޔާރުން ޝަރީއަތް ކުރަން ވާނީ ގާނޫނުއަސާސީއާއި ގާނޫނުތަކާ އެއްގޮތަށް ކަމަށް އެމާއްދާގައި ބުނާ ކަމަށާއި ހިރުހުރި ގޮތަކަށް ޝަރީއަތް ކުރަން ރާއްޖޭގެ ގާނޫނުއަސާސީން ފަނޑިޔާރުންނަށް ހުއްދަ ނުދޭ ކަމަށް ސުއޫދު ވިދާޅުވިއެވެ.\nއުއްތަމަ ފަނޑިޔާރުންގެ ދިފާއީ ވަކީލުންގެ ފަރާތުން މިހެން ވިދާޅުވުމުން ވެސް ލިޔެވިފައިވާ ގާނޫނެއް ނެތި އާބިޓްރަރީކޮށް މައްސަލަ ކުރިއަށް ގެންދަން ގާޒީ ނިންމަވާފައިވާ ކަމަށް ވަކީލުން ވިދާޅުވިއެވެ. ސުއޫދު ވިދާޅުވީ ލިޔެވިފައިވާ އުސޫލެއް ނެތި ޝަރީއަތް ކުރުމަކީ ކޮޅުނެތްކޮޅަށް އަނިޔާވެރިވުން ކަމަށެވެ. މިއީ ރާއްޖޭގައި ދުވަހަކުވެސް ކަންކޮށްފައިވާ ގޮތް ނޫން ކަމަށާއި އިބްނުބަތޫތާގެ ޒަމާނުގައި ވެސް މިގޮތަށް ކަންނުކުރާ ކަމަށް ސުއޫދު ވިދާޅުވިއެވެ.\nކުއްލި ނުރައްކަލުގެ މުއްދަތު މިމަހުގެ 22 އަށް ހަމަވެ ގާނޫނުތައް ހިނގައިގަންނާނެތޯ އުއްތަމަ ފަނިޔާރުގެ ދިފާއީ ވަކީލުން ސުވާލުކުރެއްވުމުން އެގޮތަށް އެކަން ހިނގާނެ ކަމަށް ގާޒީ ވިދާޅުވިއެވެ. އެހެންކަމުން ކުއްލި ނުރައްކަލުގެ މުއްދަތުގެ ފަހުގެ ތާރީޚަކަށް މައްސަލަ ފަސްކޮށްދެއްވުމަށް ދިފާއީ ވަކީލުން ގާޒީ އަރިހު އެދިވަޑައިގަތުމުން ފަސް ދުވަސް ފަހުން މައްސަލަ ތާވަލްކޮށް، ޖަވާބުދާރީވުމަށް އަލުން ފުރުސަތު ދެއްވާނެ ކަމަށް ގާޒީ ވަނީ ވިދާޅުވެފައެވެ.\nއުއްތަމަ ފަނޑިޔާރުގެ އަނެއް ވަކީލު އަލްއުސްތާޒާ ހިސާން ހުސައިން ވެސް ވަނީ މިމައްސަލަ އާބިޓްރަރީކޮށް ކުރިއަށް ގެންދިއުމަށް ކަނޑައަޅާފައިވާތީ ކަންބޮޑުވުން ފާޅުކުރައްވާފައެވެ. އެކަމަނާ ވިދާޅުވީ ފަނޑިޔާރުން އަމަލުކުރަންޖެހޭނީ ގާނޫނުއަސާސީއާއި ގާނޫނުތަކަށްކަން ގާނޫނުއަސާސީގައި ކަނޑައެޅިގެން ބަޔާންކޮށްފައި ވަނިކޮށް، އެނޫން ގޮތަކަށް ކުރިއަށްގެންދެވޭނެ ކަމަށް ކަނޑައެޅުއްވުމަކީ ވަރަށް ކަންބޮޑުވާ ކަމެއް ކަމަށެވެ.\n"މިހާތަނަށް ރާއްޖޭގައި ކުރެވުނު ޖިނާއީ މައްސަލަތަކުގެ ތަހުގީގާއި ޝަރީއަތްތަކަކީ ލިޔެވިފައި އޮތް އުސޫލުތަކެއް ނުވަތަ ގަވާއިދުތަކެއްގެ މައްޗަށް ކުރެވުނު ޝަރީއަތްތަކެއް. ގާނޫނުތައް ނެތްއިރުވެސް އިއުލާނުގެ ސިފައިގައި ނަމަވެސް ކޮންމެވެސް ސިފައެއްގައި ޖިނާއީ މައްސަލަތައް ކުރިއަށްގެންދާނެ އުސޫލުތައް އޮތީ ލިޔެވިފައި. އަޅުގަނޑުމެން ވަރަށް ހިތާމަކުރާ ދުވަހެއް މިއީ. ޖިނާއީ އަދުލުގެ ނިޒާމަށް ވެސް ވަރަށް ބޮޑެތި ނޭދެވޭ އަސަރުކުރާނެ ކަމެއް މިނިންމުމަކީ" ހިސާން ވިދާޅުވިއެވެ.\nހިސާން ވިދާޅުވީ ލިޔެވިފައިވާ ގާނޫނުތަކެއް ނުވަތަ ގަވާއިދުތަކެއްގެ މައްޗަށް އަމަލުނުކުރެވި އިންސާފު ކަށަވަރުވާނެ ކަމަށް ގަބޫލުނުކުރެއްވޭ ކަމަށެވެ. ކުއްލި ނުރައްކަލުގެ ދަށުން ގާނޫނުއަސާސީގެ 142 ވަނަ މާއްދާ ހިފެހެއްޓިފައި ނެތްކަމުގައި ވީނަމަވެސް އެމާއްދާގައި އޮތްގޮތަށް ކޮންމެހެން ޝަރީއަތް ގެންދިއުން ލާޒިމުނޫން ކަމަށް ޕްރޮސެކިއުޓަރ ޖެނެރަލްގެ ފަރާތުން ވެސް މިއަދު ވިދާޅުވެފައިވާ ކަމަށެވެ. އޭގެ މާނައަކީ ޖިނާއީ މައްސަލަތަކުގައި ލިޔެވިފައި އޮތް އުސޫލުތަކެއް ނެތި މީހެއްގެ މައްޗަށް ޝަރީއަތް ކުރުން އެއީ ގާނޫނުއަސާސީ ހުއްދަކުރާ ކަމެއް ކަމަށް ޕީޖީގެ ފަރާތުންވެސް ގަބޫލުކުރުން ކަމަށް ހިސާން ވިދާޅުވިއެވެ.\nމިއީ ރާއްޖޭގައި އުއްތަމަ ފަނޑިޔާރެއްގެ މައްޗަށް ޖިނާއީ ދައުވާއެއް އުފުލައި ޝަރީއަތް ހިންގާ ފުރަތަމަ ފަހަރެވެ. މިއަދުގެ ޝަރީއަތުގައި، ނަމާއި އެޑްރެސް ގާޒީ އެއްސެވުމުން ޖަވާބު ދެއްވުން ފިޔަވައި އުއްތަމަ ފަނޑިޔާރު އެއްވެސް ވާހަކަފުޅެއް ނުދައްކަވައެވެ. މިމައްސަލަ ބައްލަވަނީ ކްރިމިނަލް ކޯޓަށް އެންމެ ފަހުން އައްޔަންކުރެވުނު ގާޒީ އަހުމަދު ހައިލަމެވެ.\nއުއްތަމަ ފަނޑިޔާރު މިއަދު ފުލުހުންގެ ވެހިކަލެއްގައި ކްރިމިނަލް ކޯޓަށް ހާޒިރުކޮށް ކޯޓަށް ވެއްދީ ސިޔާސީ ބޭފުޅުންނާއި އާންމުން ކްރިމިނަލް ކޯޓަށް ވަނުމަށް ބޭނުންކުރާ ރަސްމީ ގޭޓަކުން ނޫނެވެ. އޭގެ ބަދަލުގައި އުއްތަމަ ފަނޑިޔާރު ކްރިމިނަލް ކޯޓަށް ވެއްދީ އެތަނުގައި ބޭނުންކުރާ ވެހިކަލްތައް ވެއްދުމަށް ޚާއްސަކޮށްފައިވާ ކްރިމިނަލް ކޯޓުގެ ނުރަސްމީ ގޭޓުންނެވެ.\nއުއްތަމަ ފަނޑިޔާރު އަބްދުﷲ ސައީދުގެ މައްޗަށް ހެކި ނައްތާލުމުގެ ދައުވާ ކުރުމަށްވެސް ކްރިމިނަލް ކޯޓަށް ފޮނުވާފައިވާ ކަމަށް މައުލޫމާތު ލިބެއެވެ. މިދައުވާ ކުރީގެ ރައީސް މައުމޫން އަބްދުލްގައްޔޫމާއި، ސުޕްރީމް ކޯޓުގެ ފަނޑިޔާރު އަލީ ހަމީދުގެ މައްޗަށް ވެސް ވަނީ އުފުލާފައެވެ.\nސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން ނިންމަވާ ފަސް ފަނޑިޔާރުން ސޮއިކުރެއްވުމަށްފަހު މިދިޔަ ފެބްރުއަރީ މަހުގެ އެއްވަނަ ދުވަހު ނެރުއްވި ކޯޓު އަމުރު ތަންފީޒު ކުރުމަށް ސަރުކާރުން ދެކޮޅު ހެދުމަށްފަހު އުއްތަމަ ފަނޑިޔާރު އަބްދުﷲ ސައީދާއި، ސުޕްރީމް ކޯޓުގެ ފަނޑިޔާރު އަލީ ހަމީދު ފެބްރުއަރީ މަހުގެ ފަސްވަނަ ދުވަހު ހައްޔަރުކުރީ ކުއްލި ނުރައްކަލުގެ ހާލަތު އިއުލާންކޮށް ކުއްލި ނުރައްކަލުގެ ހާލަތުގެ ދަށުންނެވެ. އުއްތަމަ ފަނޑިޔާރުގެ ޝަރީއަތް މިއަދު މިފެށީ ބަންދުކުރި ދުވަހުން ފެށިގެން މިއަދާ ހަަމައަށް ފަނޑިޔާރެއްގެ ކުރިމައްޗަށް ހާޒިރުކުރުމެއް ނެތި ޖަލުގައި ބެހެއްޓުމަށްފަހުއެވެ.


Mi Garunu Nimeyhisaabugai Insaanun 130 Aharah Dhuniyeygai Ulheyne! - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 11 މިނެޓް ކުރިން\nމި ގަރުނު ނިމޭހިސާބުގައި އިންސާނުން 130 އަހަރަށް ދުނިޔޭގައި އުޅޭނެ!\nމި ގަރުނު ނިމޭ ހިސާބުގައި އިންސާނުން 130 އަހަރުވަންދެން ދުނިޔޭގައި އުޅެފާނެ ކަމަށް ފަހުގެ ދިރާސާއަކުން ދައްކައިފި އެވެ.\nޔުނިވަރސިޓީ އޮފް ވޮޝިންޓަންގެ ސައިންސްވެރިން ކުރި އެ ދިރާސާގައި ބުނެފައި ވަނީ ފާއިތުވި އަހަރުތަކުގައި އިންސާނުންގެ އުމުރު ދިގުކަމަށް ދިރާއިން ފާހަގަވެފައިވާއިރު ކުރިއަށް އޮތް އަހަރުތަކުގައި އިންސާނުންގެ އުމުރު މިހާރަށްވުރެ ދިގުވާނެކަމަށެވެ.\nއެންމެ ދުވަސްވީ މީހަކަށް މިހާރު ދުނިޔޭގައި ހުރީ 118 އަހަރުގެ ޖަޕާނު ރައްޔިތެކެވެ. މީގެ ކުރިން 1997 ވަނަ އަހަރު 122 އަހަރުގެ މީހަކު ވަނީ މަރުވެފަ އެވެ. އިންސާނުންގެ ދުނިޔޭގައި އުޅޭ އުމުރު ދިގުވާނީ މަޑުމަޑުން ކަމަށް ސައިންސުވެރިން ބުނެއެވެ.\nޤައުމުތަކުގައި އެވްރެޖްކޮށް މީހުން މަރުވާ އުމުރު:\nވެސްޓާން ޕެސިފިކް-77.7 އަހަރު\nސައުތު-އީސްޓް އޭޝިޔާ-71.4 އަހަރު\nސައިންސްވެރިން ބުނާގޮތުގައި ކުރިޔަށް އޮތް އަހަރުތަކުގައި ބޭސްވެރިކަން މިހާރަށްވުރެ އިތުރަށް ފުރިހަމަވެ ފުޅާވާނެއެވެ. ސައިންސުގެ ހޯދުންތަކުގެ ސަބަބުން އިންސާނުންގެ ދިރިއުޅުމަށްވެސް ރަނގަޅު ބަދަލުތަކެއް އަންނާނެ ކަމަށެވެ.\nސައިންސުވެރިން ދަނީ ކެއުމުގެ އާދަތަކާއި ބޭހާއި މާހައުލުގެ ސަބަބުން އިންސާނުންގެ ދިރިއުޅުމަށް އަސަރުކުރާއިރު ކެއުމުގައި ބޭނުންކުރަންވީ އެންމެ ރައްކާތެރި އަދި ގެއްލުންކުޑަ ކާނާތަކަކީ ކޮބައިތޯ ހޯދަމުންނެވެ.\nގިނަ ދުވަހަށް ދިރިހުރުމަށް ބޭނުންވާ ފަރާތްތައް ކެއުމުގައި ބޭނުންކުރަންވީ ބާވަތްތަކާއި ކަސްރަތުކުރުމާއި ދުޅަހެޔޮ ސިއްހަތެއްގައި ހުރުމަށް ބޭނުންވާ ކަންކަން ކުރުމަށް އެތައް ގޮތަކުން އެހީވުމަށް އިންޓަނެޓް މިހާރުވެސް އޮތީ މައުލާމާތުން ފުރާލާފައެވެ.


އިންތިހާ –4– Esfiya – Dhivehi Vaahaka Site\n- by aphxxx - 52- September 10, 2020\n“މާޒީހަނދާންކޮށް ކުރާ އިންތިޒާރެއްގެ ނިމުމެއް ނާންނާނެ…ދިގުލައިގެންދާ އިންތިޒާރު ވޭން ނޫން އެހެން އެއްޗެއް ނުދޭނެ” ކުރިމަތިން އިވުނު އަންހެންވަންތަ އަޑު އައި ދިމާލަށް ބަލާލުމަށް އިވާން އިސް ހިއްލާލީ ޝައުގުވެރިކަމާއި އެކީގައެވެ. އެ އަންހެން ކުއްޖަކު އެ ބުނި ބަސްތަކުގެ މާނަ ފުންވެ އޭނާގެ ހާލަތާއި ގުޅޭތީ އެވެ.\nލައިގެން ހުރި އަތް ދިގު ކަކުލަށް ވުރެން ތަންކޮޅެއް މައްޗަށް ދާ ގަދަ މެރޫން ކުލައިގެ ހެދުން އެ އަންހެންވަންތަ ލޫޅާފަތި ހަށިގަނޑުގައި ހިފާލާފައި ހުރި އިރު، ހެދިހުރި ރީތި އިސްކޮޅާއި ދޮން ހަންގަނޑާއި ނުހަނު ގުޅެއެވެ. މައުނަވީ ހިނިތުންވުމަކާއި އެކު އެ ސިހުރެއްފަދަ ދެލޮލުން އޭނާއާއި ދިމާލަށް ބަލަހައްޓައިގެން ހުރި އިރު އެ ހޫރެއްފަދަ މޫނުގައިވަނީ ރީތިކަމުގެ އިންތިހާއެވެ. ދިގު ޗޮކުލެޓު ކުލައިގެ ރާޅު ބާނީ އިސްތަށިގަނޑު ހާމަޔަށް ދޫ ކޮއްލެވިފައި ވީއިރު އެ އަޢިބެއް ނުވާ މޫނުގައި ކުރު އިސްތަށިތަށް ބޮސްދެމުން ދިއައެވެ. އަރައިގެން ހުރި އުސްފައިވާނުގެ މިސްރާބު އިވާން އިށީންދެގެން އިން ބެންޗްއާއި ދިމާލަށް އަނބުރާލަމުން އެ އަންހެން ކުއްޖާ ހިނގާފައި އައިސް ހުއްޓިލީ އިވާންގެ ކުރިމަތީގައެވެ. މަޑު މަޑުން އިވާންއަށް ކޮއްޅަށް ތެދުވުނު އިރު ކުރިމަތީގައި ހުރި ފައިންމިންޏެއް ފަދަ އަންހެން ކުއްޖާގެ މަޑު މުށި ކުލައިގެ ކަޅިއަށް ބަލަހައްޓައިގެން އޭނާ އަށް ހުރެވުނީ އެސްފިޔަ ޖަހާލަން ވެސް ހަނދާންނެތިފައެވެ.\nކޮޓަރީގެ ދޮރު ތަޅުލުމަށްފަހު ގޮސް އެނދުގެ މަގަތުގައި އިށީނދެލަމުން އޭނާގެ އިސްތަށިގަނޑުގެ ތެރެއަށް ދެ އައިތް މަހާލަމުން އައިމަން ފުން ނޭވާއެއް ދޫކޮއްލިއެވެ. ފޯނަށް މެސެޖެއް އައި އަޑަށް ބޯ ހިއްލާލަމުން ތެދުވެ ޖީބުގައި އޮތް ފޯނު އައިމަން ނެގިއެވެ. ފިޒާމްގެ ފަރާތުން އައި އެ މެސެޖު ހުޅުވާލަމުން އޭގައި އިން އެޑްރެސް އައިމަން ކިޔާލިއެވެ. “ޕްލެޓިނަމް ރެސިޑެންސް ހުޅުމާލެ، ހަތަރެއް ބީ” އެނދުން ތެދުވަމުން އައިމަން ގޮސް ހުއްޓިލީ އެ ކޮޓަރީގެ ބިއްލޫރިން ހެދިފައިވާ ފާރުގެ ކުރި މަތީގައެވެ.\nމާލޭގެ ހަލަބޮލި މަގުތަކާއި އިމާރާތްތައް ފެންނަން ހުރި އިރު، އެ ބޮޑު ކޮޓަރި ތެރޭގައިވަނީ އޭސީގެ ފިނިކަމެވެ. ބޮޑު ކިންގް ސައިޒް އެނދެއް ކޮޓަރީގެ މެދާދިމާލުގައި ހުރިއިރު، އެނދުގެ ހެޑްބޯރޑް އާއި ދިމާލުގައި ހުރި ބިތް ފަރުމާ ކުރެވިފައިވަނީ ކަޅާއި ހުދުގެ ރޮނގިތަކަކާއި، މުޒިކު ނޯޓުތަކަކުންނެވެ. ކޮޓަރީގެ ހުރިހާ ފަރުނީޗަރެއް ކަޅާއި ހުދު ކުލައިން ހުރި އިރު، ސޯފާ ސެޓުގެ ކައިރީގައި ހުރި ކަބަޑުގެ މަތީގައި ރަތާއި ކަޅު ކުލައިގެ ގިޓައެއް ބެހެއްޓިފައި ހުއްޓެވެ. ކޮޓަރީގެ ކޮންމެ ދިމާލަކަށް ބަލައިލިޔަސް ކޮޓަރީގައި އުޅޭ މީހަކީ މިއުޒިކަށް ލޯބި ކުރާ ފަރާތެއްކަން އިނގިގެން ދެއެވެ.\nކުރިމަތީގައި ހުރި ލެޕްޓޮޕުން ލޯޑުވަމުން ދިޔަ ވެބްސައިޓަށް ނަޒަރު ހުއްޓާލައިގެން އިން ލައިބާގެ މޫނުމަތިން މާޔޫސްކަން ފައުޅުވީ، އޭނާ ބޭނުންވީފަދަ އެއްވެސް މަޢުލޫމާތެއް ނުލިބުމުންނެވެ. އެން އޯ ސްކޮޔާޑް އާރް ކުންފުނީގެ ވެރިޔާއާއި ބެހޭގޮތުން ޒައްރެއްގެ މިންވަރެއް ވެސް އެއްވެސް ނޫހަކު އަދި މީސް މީޑިއާ އަކު ވެސް ނެތެވެ. އެމީހެއްގެ ނަމެއް އުމުރެއް ޖިންސެއް އެކކަށްވެސް އިނގޭ ހެނެއް ހީއެއް ނުވެއެވެ.\nހަމައެކަނި އިނގިފައިވަނީ މި ކުންފުންޏަކީ ފްރާންސްގެ\nކުންފުންޏެއް ކަމާއި، މި ކުންފުނީގެ އެންމެ އިސް ވެރިޔާއަކީ މީސް މީޑިއާ ތަކާއި ދުރު ފަރާތެއްކަމެވެ. ކުންފުނީގެ ކޮންފަރެންސް ތަކުގަޔާއި ޖަލްސާ އަދި މީޓިންގް ތަކުގައިވެސް އެ ފަރާތަކުން ބައިވެރި ނުވާކަމެވެ. އައިމަންއަށް އެހީތެރިވާން ކިތަންމެ ބޭނުން ވިޔަސް، ކުރިޔަށްދާނެ އެއްވެސް އަލިމަގެއް ލައިބާއަކަށް ނުހޯދުނެވެ. ވަށައިގެންވީ ފުން އަނދިރިކަމުގެ ތެރޭގައި ކުރިއަށް ދިއުމަށް ފިޔަވަޅު އަޅަންވީ ކޮން ދިމާލަކަށް ކަމެއް ނުވިސްނުނެވެ.\nއިވާންގެ ތޫނު ނަޒަރު އޭނާއަށް އަމާޒުވެފައި ހުރުމުން ނޫރްގެ މުޅި ހަށިގަނޑުން ހީބިހި ނަގައިގެން ދިއައެވެ. ލޭ ވާނީ ލެޔަކަންނުން ހެއްޔެވެ. އިވާންއަކީ އުޒާމްގެ ދަރިއެކެވެ. އުޒާމް އެކޭ އިވާންއެކޭ ވާނީ އެއްވަރެވެ. އިވާން ފެނުމާއި އެކު އޭނާގެ ކަޅު މާޒީގެ ހަނދާންތައް ނޫރްގެ ލޮލު ކުރިމަތީގައި ސިފަވާން ފެށި ނަމަވެސް، ހިތްވަރު ކޮއްލަމުން އިވާން އާއި ދިމާލަށް ނޫރް ހިނގައިގަތެވެ.\nލޯބީގެ އަގު ވެއްޔާ މޮޑެވި\nއިތުބާރު ކުރި ކަފުނަށް މިލެވި\nރޮއްވައިފިޔޭ އިންތިހާ ވޭނުގާ\nނާމާން ހިމޭން، އަނދިރީ ތެރޭ\nމުޑުދާރު ފާހިޝް، އަތުތެރޭ\nފިއްސައިފިޔޭ ޖިސްމު ދިލަ ހޫނުގާ\nއެ އަންހެން ކުއްޖާގެ ޖާދުވީ ދެލޮލުގެ ޖާދޫގައި ޖެހި އޮޔާއެކު ބެހެމުން ދިޔަ އިވާންއަށް ހޭވެރިކަންވީ، ޖެހިލި ފިނި ވައި ރޯޅި އާއިއެކު ގަދަ މުށިކުލައިގެ އެ އަންހެން ކުއްޖާގެ އިސްތަށިގަނޑުން ބަޔެއް އައިސް އެކުއްޖގެ މޫނު މަތީގައި އެޅި އެ އަސަރުގަދަ ދެލޯ ފޮރުވާލުމުންނެވެ. އެއާއިއެކު އެ އަންހެން ކުއްޖާ އޭނާގެ ހިމަ އިނގިލި ތަކުން އެ އިސްތަށިތައް އެއް ފަރާތް ކޮށް އޭނާގެ ކަންފަތުގައި އަޅުވައިލިއެވެ. “ހޫ އާރ ޔޫ” އިވާން އަހާލީ އޭނާގެ މޫނުމަތީގައި ހުރި ހިތާމައިގެ އަސަރުތައް ފޮރުވާ ސީރިއަސްކަން ވެރި ކުރުވަމުންނެވެ. “އެތެރޭގަ ވާ ހިތާމަ ފޮރުވަން މަސައްކަތް ކުރި ވަރަކަށް އަޅާ ވޭން އިތުރުވާނެ… ބުއްދިވެރި ގޮތަކީ އެ އިހުސާސްތައް ކޮންމެ ސިފައެއްގަ ވިޔަސް ބޭރު ކޮއްލުން” ހަށަން ބަނދެލަމުން އެ އަންހެން ކުއްޖާ ބުނެލި ޖުމުލަ އާއި އެކު އެ ކުއްޖާއާއި ދިމާލަށް އިވާން ބަލާލީ އެއްޗެއް ނަގައި ނުގަނެވޭ ފަދައިންނެވެ. އޭނާގެ ކޮންމެ ޢަމަލެއް، ކޮންމެ ހަރަކާތެއް މި އަންހެން ކުއްޖާ ހިތު ދަސްކޮއްގެން ހުރި ފަދައެވެ.\n”ނޫރް…” ސަލާމަށް އައިތް ދިއްކޮއްލަމުން ނޫރް އޭނާގެ ނަން ބުނެލުމާއިއެކީ ހިފަން ނުހިފަން ހުރެފައި އިވާން ނޫރްގެ އަތުގައި ހިފައި ސަލާމް ކޮއްލިއެވެ. އިވާންގެ އަތުގެ ބީހުން އިހުސާސް ކުރެވުމާއު އެކު ނޫރްއަށް އޭނާގެ އަނެއް އަތް މުއްކަވާލެވުނެވެ. އޭނާ އިވާންއާއި އެ ސަލާމް ކުރަނީ މަޖުބޫރުން ފަދައެވެ. އޭނާއަށް ވެގެންވާނަމަ އޭނާ ހުންނާނީ އިވާންއާއި 100 ފޫޓު ދުރުގައެވެ. ނަމަވެސް އޭނާގެ މަޤުސަދަށް ވާސިލުވުމަށް މި ކަނޑު ހުރަސް ކުރަން އެބަޖެހެއެވެ. “އަހްމަދް އިވާން އުޒާމް…ސީ އީ އޯ އޮފް އޭޒެޑް ޤްރޫޕް އޮފް ކޮމްޕެނީސް” އަމިއްލަ ނަން ބުނުމަށް އަނގަ ހުޅުވާލި އިވާން މިފަހަރުވެސް ޖެހުނީ ހައިރާން ވާށެވެ. އޭނާގެ ނަމާއި އެކު ނޫރް ބުނެލި ބަސްތައް އަޑު އިވުމުންނެވެ.\n”ކާމް ޑައުން…އަދި މިކަހަލަ ހައިރާން ކުރަނިވި އެތައް ކަމެއް އިނގޭނެ…ވީ ވިލް ކީޕް މީޓިންގް” އިވާންގެ އަތުން ދޫކޮއްލަމުން ނޫރް ވާހަކަ ދެއްކިއެވެ. ނޫރްގެ ކޮންމެ ލަފުޒެއް، ކޮންމެ ހަރަކާތެއް އިވާން އާޝޯހު ކުރުވަމުން ގެންދިޔަ އިރު، ނޫރްގެ މޫނުމަތީގައިވަނީ ކާމިޔާބީގެ ހިނިތުން ވުމެކެވެ. “ވަޓް ޑޫ ޔޫ ވޯންޓް؟” ދެބުމަ ގާތް ކޮއްލަމުން އިވާން އަހާލީ މި ގޮތް ނޭނގޭ އަންހެން ކުއްޖާގެ މަޤުސަދަކީ ކޮބައިކަން ދެނެގަތުމަށެވެ. އިވާންގެ ސުވާލާއި އެކު ނޫރްގެ ހިނިތުންވުން ފުޅާ ވެގެން ދިއައެވެ. “ޓު ހެލްޕް” ހަށަން ބަނދެލައިގެން ހުރެ ނޫރް ޖަވާބު ދިނެވެ. “އޭޒެޑް ސިޓީ….އިވާން ދެކޭ ވަރަށް ބޮޑު ހުވަފެނެއް ދޯ….އެކަމް…” އެހިސާބަށް ބުނުމައްފަހު ނޫރް އޭނާގެ ވާހަކަ ހުއްޓާލިއެވެ. “އެކަމް؟ އެކަމް ވަޓް؟” އިވާންގެ އަޑު އިހުނަށް ވުރެން ބާރުވިއެވެ.\n”ތޫ ދަރިފުޅާ ހާދަ ކަންބޮޑުވެފަ ހުރިހާ ކަމެއްވެސް ރަނގަޅުތަ؟” ގޭތެރެއަށް ވަދެގެން އައި އޭނާގެ ދަރިފުޅު ތުގާ ފެނުމުން ބަލްގިޝް ގޮވާލީ ތުގާގެ މޫނުމަތީގައިވީ ކަންބޮޑުވުމުގެ އަސަރު އޭނާއަށް ސިއްރު ނުވުމުންނެވެ. ދަރިއަކަށް އަންނަ ކިތަންމެ ކުޑަ ބަދަލެއްވެސް މައިމީހާއަށް ދެނެގަނެވޭނެއެވެ. އައިސް ބަލްގިޝްގެ ގާތު ސޯފާގައި އިށީނދެލަމުން، ލޯބިވާ މަންމަގެ ކޮނޑުގައި ތުގާ ބޯއަޅާ ލިއެވެ. “އައްދެ….ދެމައިން ހާދަ ލޯބި އަރައިގެން އުޅޭ ދުވަހެއް…ތޫ މިހާރު ޑޭޑް ދެކެ ލޯބި ނުވަނީ ދޯ” އެތަނަށް އައިސް ހުއްޓުނު ތޯރިޤު ބުނެލިއެވެ. ތުގާގެ އާއިލާއަކީ އޭނާގެ މަންމައާއި ބައްޕައެވެ. ބަލްގިޝް އާއި ތޯރިޤުގެ އެހެން ދަރިއެއް ނުހުރެއެވެ. ތުގާއަކ އެދެމީހުންގެ ހަމައެކަނި ދަރިފުޅެވެ. ދެލޮލުގެ ކޮއެ ފަދަ ދަރިފުޅަކީ ދެމީހުންގެ ވެސް ހިތްހަމަޖެހުމެވެ.\nއަމިއްލަ ބޮޑު ވިޔަފާރި އެއް އޮތް އިރުވެސް ދަރިފުޅު އޭޒެޑްގައި އިވާންގެ ދަށުން މަސައްކަތް ކުރަން ތޯރިޤު ފޮނުވަނީ، އެއީ ތުގާ ބޭނުންވާ ގޮތް ކަމުގައިވާތީއެވެ. ތުގާގެ އުފާވެރިކަން ގުޅިފައިވަނީ އިވާންއާއި ކަން އެ ދެމީހުން ވެސް ދަނެއެވެ. އޭޒެޑްއަކީ ތޯރިޤުގެ އެންމެ ގާތް އެކުވެރިޔާ އުޒާމްގެ ކުންފުންޏަކަށް ވުމާއިއެކު، އިވާންއަކީ އުޒާމްގެ ދަރިފުޅުކަމުން އޭޒެޑްގައި ތުގާއަށް އެއްވެސް ބުރައަކާ ނުލައި މަސައްކަތްކުރެވޭނެ ކަމުގެ ޔަޤީންކަން ތޯރިޤަށް އޮވެއެވެ.\n”ނޫނޭ ޑޭޑް ޔޫ އަރ އޯލްވޭސް މައި ހީރޯ…އެކަމް މަންމަގެ ހަގްސް އަރ ދަ ބެސްޓް” ބަލްގިޝްގެ ގައިގައި ބައްދާލަމުން ތުގާ ވާހަކަ ދެއްކި އިރު އެ އަޑުގައި މިހާރުވަނީ އުފާވެރިކަމެވެ. ޖީބުގައި އޮތް ފޯނު ރިންގުވާން ފެށުމުން ލަސް ނުކޮށް ތޯރިޤު އޭނާގެ ފޯނު ނަގައި ކަންފަތުގައި ޖަހާލީ މުހިންމު ކޯލަކަށް ވުމުން ނެވެ. ދެތިން މިނެޓު ފަހުން ފޯނު ބާއްވަމުން ލޯބިވާ އަނބިމީހާއާއި ދަރިފުޅާއި ދިމާލަށް ތޯރިޤު އެނބުރި ލިއެވެ. އޭރު އޭނާގެ މޫނުމަތީގައި ކުޑަވަރެއްގެ ހާސްކަމެއް ވިއެވެ.\n“އިޒް އެވްރީތިންގް އޯކޭ ޑޭޑް؟” ކޮއްޅައް ތެދުވަމުން ތުގާ އަހާލީ ބައްޕަގެ މޫނުމަތީގެ ކުލަވަރުން ކަމެއް ގޯސް ވެއްޖެ ކަމުގެ ރަތް ސިގުނަލް ލިބުމުންނެވެ. “ޔެސް ޕްރިންސެސް ހުރިހާ ކަމެއް ވެސް ރަނގަޅޭ….އުޒާމް އަންކަލް ގުޅީ ކަމެއް ޑިސްކަސް ކޮއްލަން ވެގެން…އައި ވިލް ބީ ރައިޓް ބެކް” ތުގާގެ ބޮލުގައި ފިރުމާލުމަށްފަހު ތޯރިޤު ގޭގެ މައި ދޮރުން ނިކުތުމުން، ފުން ނޭވާ އެއް ދޫކޮއްލުމަށްފަހު ތުގާ މިސްރާބުޖެހީ އޭނާގެ ކޮޓަރިއަށް ދިއުމަށެވެ.\n”އެން އޯ ސްކޮޔާރޑް އާރް….މި ނަމުގެ ދިގު ގޮތް އިވާންއަށް އިނގޭތަ؟ ވިސްނާލިންތަ؟” ނޫރް ކޮއްލި ސުވާލުގެ ސަބަބުން ސުވާލުގެ އޮއެވަރެއް އިވާންގެ ސިކުނޑީގައި ދައުރު ވިއެވެ. “އެން އޯ ސްކޮޔާރޑް…މީންސް އެން ޑަބަލް އޯ އާރް…ނޫރް” އިވާންއަށް ބުނެވުނެވެ. އެއާއި އެކު ނޫރް ހިނިތުންވެލީ ވިހަ ގޮތަކަށެވެ. “ތީ އެ ކުންފުނީގެ…” “ތި ހީވަނީ ރަނގަޅަށް އެއީ ނޫރްގެ ކުންފުންޏެއް….އިވާންގެ އޭޒެޑް ސިޓީ ހަދަން ތިއުޅޭ ބިން ގަތީވެސް ނޫރް” ނޫރްގެ ކޮންމެ ޖުމްލައަކާއި އެކު އިވާންގެ ރުޅިގަނޑު ދިއައީ ގަދަ ވަމުންނެވެ. ނާރުތައް ފުއްޕާލާ އޭނާގެ ކަތުރު ކަށިގަނޑަށް ވާންވެގެން ދިއައެވެ. “ތިބުނީ ބޭނުމީ އަހަންނަށް ހެލްޕް ވާށޭ….އެ ބިން އެހާ ހައި ރޭޓެއްގަ ނޫރް ގަތީމަ އަހަންނަށް ކޮން އެހީތެރިކަމެއް ތި ދެވުނީ؟ އޭގެން އަހަންނަށާ އޭޒެޑްއަށް ކޮން ފައިދާ އެއް ކުރާނީ؟” އަރައި ފައި ހުރި ގަދަ ރުޅީގެ ސަބަބުން އިާންއަށް ވާހަކަ ދެއްކުނީވެސް ތަން ކޮޅެއް ބާރަށެވެ. ނޫރްގެ ސަބަބުން އޭނާއަށާއި ކުންފުންޏަށް ބޮޑު ގެއްލުމެއް ވެގެން ދިއައީތީއެވެ.\n”ރުޅިއަކީ އާންމުކޮށް އިންސާނާގެ ހެޔޮ ބުއްދި ފިލުވާލާ އެއްޗެއް….ރުޅި އިސް ކޮއްގެނެއް ބޮޑު ވިޔަފާރި އެއް ނުހިންގޭނެ…ސިކުނޑީގެ ބޭނުން ކުރޭ އިވާން” ވާހަކަ ދެއްކި އިރު ނޫރްގެ މޫނުމައްޗަކުން އެއްވެސް އަސަރެއް ފައުޅުވާކަށް ނެތެވެ. އެ އަޑުގައި ވަނީ ހަރު ކަށިކަމެވެ. “އިވާންއަށް އެ ބިން އަހަރެން ދީ ފާނަން….އޭރުން އެ ބިމަށް އިވާން ބޭނުން ގޮތެއް ހަދަންވީ” އެތާ ހުރި ބެންޗާ ކައިރިވެލާ ޓިޝޫ އަކުން އެ ބެންޗް ސާފު ކޮއްލަމުން ނޫރް އެތާގައި އިށީނދެލިއެވެ. ނޫރްއާއި ދިމާލަށް އެނބުރިލި އިވާން ހުރީ ނޫރްގެ ބަސްތަކުގެ މާނަ ދެނެގަންނަން ނުކުޅެދިފައެވެ.\n“ވަޓްސް ޔުއާރ ޕްރައިސް؟” އިވާން އަހާލިއެވެ. “ހެހެހެ…ޕްރައިސް އެއްނޫން ކޮންޑިޝަން….އަހަރެންގެ އެބަ އޮއިތް ތިން ޝަރުތެއް…އިވާންއަށް އެ ޝަރުތުތައް ޤަބޫލިއްޔާ ދަ ލޭންޑް އިޒް ޔުއާރސް….” ނޫރްއާއި ދިމާލަށް އިވާން ބަލާލީ ދެލޯ ހަނި ކޮއްލަމުންނެވެ. “ފުރަތަމަ ޝަރުތު…ނޫރްއާ ބެހޭ އެއްވެސް މަޢުލޫމާތެއް، ނޫރްގެ ނަންވެސް އަދި އިވާންއާ ނޫރްއާ ދޭތެރޭ ދެކެވުނު އެއްވެސް ވާހަކައެއް ތިންވަނަ ފަރާތަކަށް އިނގިގެން ނުވާނެ…” ނޫރްގެ ފުރަތަމަ ޝަރުތާއި އެކު ހައިރާން ވީނަމަވެސް އިވާން ބޯ ޖަހާލީ އެއީ އޭނާއަށް ކުރަން އެހައި އުނދަގޫ ކަމަކަށް ނުވުމުންނެވެ. ނަމަވެސް އޭނާއާއި ބެހޭގޮތުން އެއްވެސް މީހަކަށް އިނގެން ނޫރް ބޭނުން ނުވާންވީ ކީއްވެ ބާއެވެ.\n”ދެވަނަޔަށް އޭޒެޑްގެ ހަ އިންސައްތަ ޝެއާރްސް ނޫރްގެ ނަންމަތި ކުރެވެން ވާނެ….ތިންވަނަ، މިތިން ޝަރުތާ ހިލާފު ވެއްޖިއްޔާ އެ ބިން އިވާންގެ އަތުން ނޫރްއަށް އަނބުރާ އަތުލެވޭނެ…ޤަބޫލު؟” ނޫރްގެ ވާހަކަ ނިމުމާއި އެކު އިވާން ހުރީ ހައިރާންވެ އަންތަރީސް ވެފައެވެ. އެންމެ ހަ އިންސައްތަ ހިއްސާ އޭޒެޑް އިން ނޫރް ބޭނުންވަނީ ކީއްވެ ބާއެވެ. ނަމަވެސް ދެވަނަ ވިސްނުމަކަށް ނުގޮސް އިވާން ބޯޖަހާލީ އެ ބިމުގެ އަގު ނޫރްގެ ތިން ޝަރުތައްވުރެންވެސް އޭނާއަށް ބޮޑުވުމުންނެވެ. އިވާން ބޯޖަހާލުމާއި އެކީ ފުޅާ ހިނިތުންވުމަކާއި އެކު އޭނާގެ އަތް ދަބަހުން ގަނޑުތަކެއް ނޫރް ނެގިއެވެ. އެ ގަނޑުތައް އިވާން އަށް ދިއްކޮލަމުން ނޫރް އިވާންއާއި ހަތަރު ކަޅި ހަމަ ކޮއްލިއެވެ.\nއެއީ އެއްބަސްވުމެކެވެ. އެ އެއްބަސްވުމުގައި އިވާން ސޮއި ކުރުމާއި އެކު އެ ބިން އިވާންގެ ނަންމަތި ވެގެން ގޮސް އޭޒެޑްގެ ހަ އިންސައްތަ ހިއްސާ ނޫރްއަށް ލިބޭނެއެވެ. އަދި ހަމައެހެންމެ ދެންމެ ނޫރް ކުރި ތިން ޝަރުތާއި ވެސް އިވާންއަށް އެއްބަސް ވެވުނީއެވެ. އެއްބަސްވުން ރަނގަޅަށް ކިޔާ ލުމަށް ފަހު އޭގައި ސޮއި ކުރަންޖެހޭ ހުރިހާ ތަނެއްގައި އިވާން ސޮއި ކޮއްލީ ދެވަނަ ވިސްނުމަކާ ނުލައެވެ. ކުރިމަތި ވާން މިއުޅެނީ ކިހާ ބޮޑު ތޫފާނެއްކަން ނޭނގޭ ހާލުގައެވެ. އޭޒެޑް ސިޓީގެ ޕްރޮޖެކްޓް އޭނާއަށް ވަރަށް މުހިންމެވެ. އެއީ މިހާރު އިވާންގެ އެންމެ މުހިންމު މަޤުސަދެވެ. އެ މަންޒިލަށް ވާސިލުވުމަށް މި ގޮތް ނޭނގޭ އަންހެން ކުއްޖާގެ ތިން ޝަރުތުވެސް އިވާންއަށް ޤަބޫލެވެ.\nސޮއި ކުރުމަށް ފަހު އެ ގަނޑުތަށް އަނބުރާ ނޫރްއާއި ދިމާލަށް އިވާން ދިއްކޮއްލުމާއި އެކު އެ ގަނޑުގައި ހިފަމުން ނޫރް ބެންޗުން ތެދުވެލިއެވެ. އިވާންއަށް ފުން ހިނިތުންވުމެއް ހަދިޔާ ކުރުމަށް ފަހު ކުޑަކުދިންގެ ބަގީޗާގެ ގޭޓާއި ދިމާލަށް ނޫރް ހިނގައިގަތީ ފަސް އެނބުރި ބެލުމެއް ނެތިއެވެ. އޭނާގެ މިއަދުގެ ލަނޑުދަނޑި އޭނާއަށް ހާސިލް ވުމުގެ ހަމަޖެހުން ނޫރްގެ މޫނުމަތީގައި ވިޔެވެ.\nނޫރް ލޮލުކޮޅަށް ގެއްލެންދެން އިވާންއަށް ބަލަހައްޓައިގެން ހުރެވުނެވެ. މިފަދައިން ނޫރް ކަންތައްކުރުމުގެ ބޭނުމަކީ ކޮބާ ބާއެވެ. ނޫރްގެ މަޤުސަދަކ އޭނާއަށް އެހީތެރިވުން ހެއްޔެވެ. ނޫނީ…\nހިޔާލުތަކުން އެއްކިބާ ވެލަމުން އެތަނުން ދާން އިވާން ހިނގައިގަތީ އަދި އެއްފަހަރު އެ މާހައުލަށް ނަޒަރު ހިންގާލުމަށް ފަހުގައެވެ.\n”ތޯރިޤް….ކޮންމެސް ނުބައެއް އެބަ އުޅޭ….އިވާންއާ އައިމަންގެ ދިރިއުޅުމުގަ މިއަދު ގޯސްކޮށް ކަމެއް ހިނގައިފި….މިއީ އިއްތިފާގެކޭ އަހަންނަކަށް ނުބުނެވޭނެ” އުޒާމް ވާހކަ ދެއްކީ ކުރިމަތީގައި ހުރި ތޯރިޤްއާއެވެ. އެދެމީހުންވެސް ތިބީ އުޒާމްގެ ސްޓަޑީގައެވެ. “އުޒާމް މާ ބޮޑަށޭ ތިވިސްނަނީ….އައިމަންގެ މޫނު މައްޗަށް ބަލާފަ އުޒާމް ތި ކަނޑައެޅީ ކަމެއް ގޯސް ވެއްޖޭ….އެހެން ކިހިނެއް އިނގޭނީ؟” އުޒާމް ކިޔައިދިން ވާހަކަތަކަށް ބިނާކޮށް އޭނާއަށް ފެންނަ ގޮތް ތޯރިޤު ހާމަ ކުރިއެވެ. “ތޯރިޤް….އަހަރެންގެ ގޮތް އެންމެ ރަނގަޅަށް އިނގޭނީ ތޯރިޤަށް….އަހަރެން ހާސިލު ކުރަން ބޭނުންވާ ކަމަކާ އަހަރެންނާ ދޭތެރެއަށް ވަންނަ ކޮންމެ މީހެއްގެ އެއީ ދުނިޔެމަތީގަ ކުރެވޭ އެންމެ ފަހު ކުށް….އަހަރެންގެ ދަރިންގެ ހުވަފެންތަކާ އެމީހުނާ ދޭތެރެއަށް އަންނަ ކޮންމެ މީހަކަށް ވެސް ހަމަ އެއަދަބު ލިބޭނެ…” އުޒާމްގެ އަޑޫގައިވީ ނުރައްކާތެރިކަމާއި ބޮޑާކަމެވެ. “ތިކަން އަހަންނަށް ވުރެން ރަނގަޅަށް ކާކަށް އިނގޭނީ…..މީގެ ފަނަރަ އަހަރު ކުރިން އެ ޖަމީލުގެ އާއިލާ….”\n”ޝްޝްޝް…ފާރުތަކުގެ ވެސް ކަންފައިތް ހުރެދާނެ…އެ އާއިލާއަށް އެ ލިބުނީ އެ މީހުނަށް ހައްޤު އަދަބު….ޖަމީލުއަށް ކުރެވުނު އެންމެ ބޮޑު ކުށަކީ ކާންދިން އަތުގަ ދަތްއަޅަން އުޅުން….އެ ކުށް ތޯރިޤުގެ ފަރާތުން ނުފެންނާނެ ކަމަށް އަހަރެން އުންމީދުކުރަން…ޖަމީލުގެ ހުރި ގޮތަށް ތޯރިޤުގެ ވެސް ހުރީ ހަމަ އެންމެ އަންހެން ކުއްޖެއް” އުޒާމްގެ އަޑުގައިވީ އިންޒާރާއި އެކު ތޯރިޤަށް އިސްޖަހާލެވުނީ ޖެހިލުންވުމުންނެވެ. އުޒާމްގެ އުސޫލުތައް އޭނާއަށް ރަނގަޅަށް އިނގޭތީއެވެ. “ނޫން….އަހަރެން ކީއްވެ އުޒާމްއަށް ކެހި ދޭންވީ….ހުވަފެނުގަވެސް އުޒާމްއާ ދެކޮޅަށް ނިކުންނާން އަހަރެން ނުވެސް ވިސްނާނަން” އޭނާގެ ވަފާތެރިކަމުގެ ޔަޤީންކަން ތޯރިޤު އުޒާމްއަށް ދިނެވެ.\n”އައިއްކޯ….ކޮންތާކަށް ތިދަނީ؟” އޮފީހުގައި އުޅުމަށްފަހު އިވާންއަށް ގެއަށް އާދެވުނީ އިޝާ ނަމާދަށް ވެސް ފަހުގައެވެ. ގެއަށް ވައިން އިވާން އަހާލީ ދޮރާއި ދިމާލަށް ދިޔަ އައިމަން ފެނުމުންނެވެ. ދޮންބެއަށް އޭނާއަށް ކުރިމަތިވީ ގޮންޖެހުން ކިޔައިދީ ހިއްސާ ކުރަން ބޭނުންވިޔަސް އައިމަން ފަސްޖެހުނީ އިވާންގެ މޫނުމަތީގައިވީ ކަންބޮޑުވުން ފެނި އިތުރު ކުރަން ބޭނުން ނުވާތީއެވެ.”މި…މި ފާޒިމްއާ އެކޮން ރިކޯރޑިންގް އަކަށް އަންނާނަން ނުވައެއް ޖެހުމުގެ ކުރިން” އިވާންއަށް ދޮގު ހަދަން ބޭނުން ނުވިޔަސް އައިމަން މިފަހަރު އިވާންއަށް އޭނާ ގެ މައްސަލަތައް ސިއްރު ކުރިއެވެ.\nއިވާން ބޯޖަހާލުމާއި އެކު ހިނިތުންވެލަމުން އައިމަން ގޭގެ މައި ދޮރުން ނިކުތެވެ. ގަރާޖުން އޭނާގެ ކާރު ނެރެ ދުއްވާލި އައިމަންގެ މަންޒިލަކީ، ހުޅުމާލޭގެ ޕްލެޓިނަމް ރެސިޑެންސް އެވެ.\nފަނޑު އައްޔެއް ފެތުރިފައިވީ އެ ކޮޓަރިތެރޭގައި ވަނީ ހަމަހިމޭންކަމެވެ. ފާރުގައި އިން ވައް ގަޑީގެ ކަށި ހިނގާ އަޑު ފިޔަވައި އެހެން އަޑެއް ނީވޭ އިރު، ހާމަޔަށް ހުޅުވާލެވިފައިވީ ބެލްކަނީގެ ކުޑަ ދޮރުން ކޮޓަރި ތެރެއަށް ވަންނަމުން ދިޔަ ވައި ރޯޅި ތަކާއި އެކު ކުޑަދޮރު ގައި ހުރި ރަތް ކުލައިގެ ފަރުދާތައް ނަށަމުން ދިއައެވެ. ބޮޑު އެނދުގައި އަޅާފައި އޮތް ރަތް ކުލައިގެ ރަޖާ ގަނޑުމަތީގައި އޮށޯވެލައިގެން އޮތް ނޫރްގެ ނަޒަރު ހުއްޓިފައި ވަނީ އޭނާގެ މަގަތުގައި އޮތް ގަނޑަށެވެ. އެއީ މިއަދު އިވާން ލައްވާ އޭނާ ސޮއި ކުރުވި އެއްބަސްވުމުގެ ގަނޑެވެ. “އިވްވް” މަޑުމަޑުން އެނަން ކިޔާލި އިރު ނޫރްގެ ކޯތާފަތުގައި ބޮސްދެމުން ކަރުނައިގެ ރޮނގެން ކުރެހުނެވެ.\nދެލޯ މަރާލުމާއި އެކު ހަނދާން ކުރަން ބޭނުންނުވާ އެތައް ހަނދާނެއް ނޫރްގެ ލޮލު ކުރިމަތީގައި ސިފަވިއެވެ. ރަހުމެއް ނެތް އެމީހުންގެ އެ އަމަލުތަކުގެ ސަބަބުން އޭނާގެ މުޅި ދުނިޔެ އެފުއްމިފުށަށް ޖެހިގެންދިއައީ އުމުރުން އެންމެ ދިހަ އަހަރުގައެވެ. ކުޅެ ސަކަރާތްޖަހާ މަޖާކުރާ އެ އުމުރުގައި އޭނާއަށް ކުރިމަތިލާންޖެހުނީ އިންތިހާ ވޭނާއެވެ. ތެދުވެ ދެފައި ވައްކޮއްލައިގެން އިށީންނަމުން ކުރިމަތީގައި ހުރި ފާރުގައި އިން ގަޑިޔަށް ނޫރް ނަޒަރު ހިންގާލިއެވެ. “ދުނިޔެމަތީގަ އެންމެ އަވަަހަށް ދަތުރު ކުރާ އެއްޗަކީ ވަގުތު….15 އަަހަރު….މިވީ ފަނަރަ އަހަރު ދުވަހު ތެރޭ އަހަރެންނަށް ކުރިމަތި ލާންޖެހުނު ހުރިހާ ވޭނެއް، ހުރިހާ ތަކުލީފެއް ރައްދުކުރާނަން…އަަހަރެންގެ ހުވަފެންތައް ކުދިކުދި ކޮއްލި އެއްވެސް މީހަކަށް ހުވަފެން ދެކުމުގެ ހައްޤެއް ނޯންނާނެ” ލޮލުން ފައިބަމުން ދިޔަ ކަރުނަތައް އަތުގެ ނުފުށުން ފޮހެލަމުން ނޫރް ކޮއްޅށް ތެދުވެލިއެވެ.\nޕްލެޓިނަމް ރެސިޑެންސްގެ ކުރިމައްތީގައި ކާރު ޕާރކު ކޮއްލުމަށް ފަހު އިއިމަން ގޮސް އެ އިމާރާތުގެ ތެރެއަށްވަނީ، ލައިގެން ހުރި އަޅި ކުލައިގެ ހުޑީގެ ހުޑް ބޮލުގައި އަޅާލަމުންނެވެ. ލިފްޓަށް އަރައި ހަތަރު ވަނަ ފަންގިފިލާއަށް އޮއްބާލުމަށްފަހު އައިމަން ފުން ނޭވާ އެއް ދޫކޮއްލިއެވެ. ލިފްޓު ހުއްޓުމާއި އެކު އެ ބޮޑު ގޯޅިގަނޑުގެ ތެރެއަށް އައިމަން ނަޒަރު ހިންގާލިއެވެ. ހަތަރެއް ބީ ފެނުމުން ގޮސް އެ އެޕާރޓްމެންޓުގެ ދޮރު ކުރިމަތީގައި ހުއްޓިލަމުން ބެލްއަޅާލީ ތެޅި ތެޅި އޮތް ހިތަކާއި އެކީގައެވެ.\nއެހަނދާން ފޮހެވޭތޯ ބެލިޔަސް 5\nނިމިދާނެ ޖާނާ ހިތާ 11\nRyn 1 thrrr 😊😊😊Maasha Allah..varah reethi 🥰🥰🥰keep it up 😍😍😍\nCongrats🤗 and thankyou ryn💕\nMi 1st dhww…. Masha allah mi part ves Varah Varah reethi…. ❤❤😍🙂\nCuriously waiting for the next part 🙂🙂…\nMi2nd dhww…\nYes second! Congrats and thankyou💕\nMi2nd\nOwwwww varah Reethi mi part! It was like I was living in this story! Don’t even know what to say!\nLysm sisoooooo… Tvvvvvvvvvvvgc\nAww thankyou darling💕lym tc💓\nOmymymy whatanice part…noor is just masha allah I’m in love with her character🥰 those dialogues kiyaalyma vs heebihi nagaa gain…\nAhahahha glad you like the mystery woman😂💓\nAlhe mi ivaan visnaanulaa soi kuree ebbas vumuga pis pis dho😂 noor is hama\nMaster mind eh\nE aslu v gothakee dho noor ge inthihaa reethi kan fenifa heyo buhdhi filee ey ehnve sikundi masahkaii nukury😂\nAslu ehnney dhwev ivaan wiyyaebuny😂😂💕\nEi dhw mi ulhey massala akeee ahahaha😂\nIvaan ah AZ city project ge agu maa bodee oaa🤔😂\nThugaa ge dadebuni jameel akee noor aa related meeheh baaa so curious! Waiting for next my lovely sisooo lysm tc❤\nLets see dhw!thankyou nuhy💕lym\nAwwwn vhk hama vrh obi💕🌟💞\nCuriously waitingg for nxt prt 🌝🥀🌠\nWow amazing…thoarigu and uzaam mee anehka kon gandeh ganefa thibi baehh?myhun maraafa thoache…thugaa aky dhonfuthu dharieh dho ehnveema hehehe…ivaan mesmerized by noors beauty ayeee😍…waiting for next😁\nWrh gandu ganefa ebahuri kamah lafaa kureweny dhw😂 thugaa is dadda and mommys princess😂🤦🏻♀ahaha ivaan hama aashoahu wefa ehery!thankyouuu💕\nWoooooh😍😍 u left me speechless aphxx…. This is the best… So in love with this story….. Keep it up darlin ❤❤ curiously waiting for the next…… Tc❤\nThankyou so much neel💕 means alot\nI think Jameel is noorge dad n uzaam killed tht family or something so noor is taking their revenge….. Hehe NeeL ah heevaa goi mii…..😂❤\nHingaa balamaa dhw👀😁\nJameel ehnveema vaanee ivaan ge sasur jee aka father in law ah thaa…i wonder if he is dead or alive!\nOMG!! there lives are soo complicated! nuvx visney what kind of turn their lives will take! vrh furihama! masha allah! keep it up dear!\nThankyouuu💕mysterious eee dhw hehe\nWarah reethi maashaa allah!❤❤❤❤\nWow this part is amazing❤❤❤…..well ivaan be ready ingey 😂\nHeyvallaa thayyaaru baii thahtah hushiyaaru😂👍🏻\nAhaha nt beydu ivaan..thi hushiyaaru kameh vx ingidhaaneh that😂\n❤❤❤❤Wow.. V reethi mi part vx sis\nCuriously waiting for nxt part dear\nLoving every inch of the story\nWow vrh Sali mi part ves ❤❤❤\nI like Noor ge character heehehe❤❤\nWaiting for the nex❤t❤❤\nSrry sis mee ge kuree part aakah cmnt eh nukohlevuny maa❤❤\nLuv uuu sisoo❤❤\nAnd sis Lilly sis ge haalu ragalu thr 🤔🤔🤔❤❤❤\nThankyouuu❤Lilly is hama perfectly fine alhamdhulilah ❤Lym❤\nThat song is so heart touching…does it have any connection with the story ge track?\nYes the song is connected to noor s life🥰\nOmg😳😳😳😳 dhen kihineh baa vaani alhe😨😨😨😨😨😨 mihaaru mi Noor akaa hure biru gannan fashaifi😭😭😭😭😰😰😰😰 Alhe Ivaan men kyhbaa kuree😢😢😢 aphxxx haadha molhey dho kudhin kiyaa hiy kiruvan Maasha Allah 😍😍😍😍😍😍😍😍😍😍😍😍 Mi part ves hama bunaane ehcheh neh ehaa ves reethi💯💯💯💯💯💯💯💯💯 Mihaaru enme kiyaa hithun kiyaalevey enme inthixaaru kureveni mivaahaka ah🤩🤩🤩😘😘😘🤗🤗🤗💞💞💞💕💕💕\nAwww thankyou so much❤🥰hingaa balamaa dhw ivaan ge family kyhtho kury😂👍🏻\nVrh reethi mi part ves… 😍😍😍😍😍keep it up❤❤❤\nVrh reethi mi part ves😍😍😍😍keep it up ❤❤❤\nThis part is awesome…hama obiness to max😍😍….hama speechless vi ingey…Ivan family dhw Noor ge family destroy kuree…i guess like tht…\nBtw i like the dialogues of Noor…\nWhn is next….curiously waiting to read the next part..\nStay safe nd stay home lwbi sis\nThankyou hafu❤Glad you like the dialogues🥰lym lwbs❤❤❤


Midhiya mahuge niyalah 1 million tourist in raajje athuvejje\nމިދިޔަ މަހުގެ ނިޔަލަށް ރާއްޖެއަށް 1.1 މިލިއަން ޓޫރިސްޓުން އަތުވެއްޖެ\nމި އަހަރުގެ ނޮވެމްބަރު މަހުގެ ނިޔަލަށް ރާއްޖެއަށް 1.1 މިލިއަން ޓޫރިސްޓުން އަތުވެއްޖެ އެވެ.\nޓޫރިޒަމް މިނިސްޓްރީން މިއަދު އާއްމުކުރި މިދިޔަ މަހުގެ ހިސާބުތައް ދައްކާ ގޮތުގައި ނޮވެމްބަރު މަހުގެ ނިޔަލަށް ރާއްޖެއަށް 1،101،113 މިލިއަން ޓޫރިސްޓުން އައިސްފައިވެ އެވެ. މިއީ މިދިޔަ އަހަރުގެ މި މުއްދަތާ އަޅާ ބަލާއިރު ގާތްގަނޑަކަށް 7.9 ޕަސެންޓުގެ އިތުރުވުމެކެވެ.\nޓޫރިޒަމް ހިސާބުތައް ދައްކާ ގޮތުގައި މިދިޔަ މަހު އޭޝިއާ އާއި އޭޝިއާ ޕެސިފިކް ގައުމުތަކުން އައި ޓޫރިސްޓުންގެ އަދަދު ވަނީ ކޮންމެވެސް ވަރަކަށް ދަށަށް ގޮސްފަ އެވެ. އޮކްޓޫބަރު މަހު ރާއްޖެއަށް އައި ޓޫރިސްޓުންގެ އަދަދު 49.9 ޕަސެންޓުގައި ހުރިނަމަވެސް މި ދިޔަމަހު ވަނީ މި އަދަދު 49.6 ޕަސެންޓަށް ދަށަށް ގޮސްފަ އެވެ.\nޓޫރިޒަމް ހިސާބުތައް ދައްކާ ގޮތުގައި ނޮވެމްބަރު މަހުގެ ނިޔަލަށް ޗައިނާއިން 345،395 ޓޫރިސްޓުން އައިސްފައިވެ އެވެ. އަދި ރާއްޖެއަށް އެންމެ ގިނައިން ކުރިން ޓޫރިސްޓުން އައި ޔޫރަޕުގެ މާކެޓުން 477،123 ޓޫރިސްޓުން އައިސްފައިވެ އެވެ. ޔޫރަޕުން އައި ޓޫރިސްޓުންގެ އަދަދު ވަނީ 0.8 ޕަސެންޓުގެ އިތުރުވުމެއް އައިސްފަ އެވެ. ވަކިވަކި ގައުމުތަކަށް ބަލާއިރު އިނގިރޭސިވިލާތާއި ރަޝިއާ އަދި އިޓަލީން އައި ޓޫރިސްޓުން އަދަދު ވަނީ 5.2 ޕަސެންޓް އިތުރުވެފަ އެވެ.\nރާއްޖޭގެ ޓޫރިޒަމް އަލަށް މާކެޓު ކުރަމުން ގެންދާ އެމެރިކާ ސަރަހައްދަށް ބަލާއިރު މި ސަރަހައްދުން އައި ޓޫރިސްޓުންގެ އަދަދުވެސް ވަނީ 24.3 ޕަސެންޓް އިތުރުވެފަ އެވެ.\nމި މުއްދަތުގައި ރާއްޖޭގައި 112 ރިސޯޓު އޮޕަރޭޓް ކުރަމުންދެ އެވެ. މި މުއްދަތުގައި 23،921 އެނދު އެބަ ހުއްޓެވެ.\nދިވެހި ރުފިޔާގެ ނިޝާން ތައާރަފު ކޮށްފި


SriLanka gai hihsaa vihkumah Dhivehi kunfunithakakun shauguveri vehjje\nލަންކާގައި ހިއްސާ ވިއްކަން ދިވެހި ކުންފުނިތައް ޝައުގުވެރިވެއްޖެ\nކޮލަމްބޯ ސްޓޮކް އެކްސްޗޭންޖްގައި ހިއްސާގެ މުއާމަލާތްތަކެއް ކުރަނީ: އެ ބާޒާރުގައި ހިއްސާ ވިއްކަން ދިވެހި ކުންފުނިތަކަށް ވަނީ ފުރުސަތު ހުޅުވިފައި. --\n"ކޮލަމްބޯ ސްޓޮކް އެކްސްޗޭންޖް" ގައި ހިއްސާގެ މުއާމަލާތް ކުރުމަށް ދިވެހި ކުންފުނިތަކަށް ހުޅުވާލާފައިވާ ފުރުސަތުގައި ދިވެހި ދެތިން ކުންފުންޏަކުން އެކަމަށް ޝައުގުވެރިކަން ފާޅުކޮށްފައިވާ ކަމަށް، ކެޕިޓަލް މާކެޓް ޑިވެލޮޕްމަންޓް އޮތޯރިޓީ، ސީއެމްޑީއޭ އިން ބުނެފި އެވެ.\nސީއެމްޑީއޭގެ ޗީފް އެގްޒެކްޓިވް އޮފިސަރު އަހުމަދު ނަސީރު މިއަދު "އަވަސް" އަށް ވިދާޅުވީ ކޮމަލްބޯ ސްޓޮކް އެކްސްޗޭންޖްގައި ދިވެހި ކުންފުނިތަކަށް ހުރި ފުރުސަތުތަކުގެ މައުލޫމާތު ދިނުމަށް ބޭއްވި ބައްދަލުވުމުގައި ރާއްޖޭގެ އަމިއްލަ 22 ކުންފުންޏެއްގެ 30 މަންދޫބަކު ބައިވެރިވި ކަމަށެވެ.\nނަސީރު ވިދާޅުވީ އެ ކުންފުނިތަކުގެ ތެރެއިން، ވަކި ވަކިން ބައްދަލުކޮށް އެކަމާ ގުޅޭ މައުލޫމާތު ސާފު ކުރި ކުންފުނިތަކުގެ ތެރެއިން ދެތިން ހަތަރު ކުންފުންޏަކުން އެކަމަށް ވަރަށް ސީރިއަސްކޮށް ޝައުގުވެރިވެ މައުލޫމާތުތައް ވަނީ އޮޅުން ފިލުވައިފަ އެވެ. އެވެ. އެ ކުންފުނިތަކުން ކޮލަމްބޯ އެކްސްޗޭންޖްހައި ލިސްޓް ކުރަން ބޭނުން ކަމުގެ ޝައުގުވެރިކަން ފާޅު ކުރި ކަމަށް ވެސް އޭނާ ވިދާޅުވި އެވެ. އަދި އިތުރު ކުންފުނިތަކުން ވެސް އެކަމަށް ޝައުގުވެރިވާނެ ކަމަށް އުންމީދު ކުރައްވާ ކަމަށް ނަސީރު ވިދާޅުވި އެވެ. އޭނާ ވިދާޅުވި ގޮތުގައި ރާއްޖޭގެ ސްޓޮކް އެކްސްޗޭންޖްގައި ލިސްޓް ކޮށްފައި ނެތް ކުންފުންޏަކުން ލަންކާގައި ލިސްޓް ކުރާ ނަމަ ތަންކޮޅެއް ޕްރޮސެސް ދިގުވާނެ އެވެ.\n"މިހާރު ލިސްޓްކޮށްފައި ހުރި ކުންފުނިތަކަށް ފަސޭހަވާނެ. އެހެން ނަމަވެސް އަޅުގަނޑުމެން ބޮޑަށް މައުލޫމާތު މި ދިނީ ލިސްޓްކޮށްފައި ނެތް ޕްރައިވެޓް ކުންފުނިތަކަށް. އަސްލު ރާއްޖޭގައި މިކަމަށް އެހާ ޕޮޓެންޝަލް މާކެޓެއް ނެތް ނަމަވެސް ލަންކާ މާކެޓަށް ގޮސްގެން ކުންފުނިތަކަށް އެބަހުރި ކެޕިޓަލް ރެއިޒް ކުރެވެން. އެ ދޮރު އަޅުގަނޑުމެން މި ހުޅުވަދިނީ. ކުންފުންޏަކުން ލިސްޓެއް ކުރަން އަދި ވަގުތު ނަގާނެ. ވަގުތަކުން އެކަމެއް ނުވާނެ. އުންމީދު މި ކުރަނީ ގިނަ ދިވެހި ކުންފުނިތަކުން ލިސްޓް ކުރާނެ ކަމަށް،" ނަސީރު ވިދާޅުވި އެވެ.\nފޯރަމްގައި ބައިވެރިވި ކުންފުނިތަކަކީ، ޓޫރިޒަމާއި ކޮންސްޓްރަކްޝަން އަދި އެހެން ވެސް ބައެއް ދާއިރާތަކަށް ނިސްބަތްވާ ކުންފުނިތަކެވެ. މޮރިޝިއަސްގައި އިންވެސްޓް ކުރުމަށް ދިވެހި ކުންފުންޏަކުން ޝައުގުވެރިވި، އެ ކަމުގެ މަސައްކަތްތައް ވެސް މިހާރު ވަނީ ފަށައިގެންފަ އެވެ.\nނަސީރު ވިދާޅުވީ މޮރިޝިއަސްގެ ސްޓޮކް އެކްސްޗޭންޖްގައި ލިސްޓް ކުރަން ބޭނުން ވެގެން ހުށަހެޅީ މިހާރު ވެސް ރާއްޖޭގައި ލިސްޓް ކޮށްފައި އޮތް ކުންފުންޏެއް ކަމަށެވެ. ރާއްޖޭގައި މިހާރު ހިއްސާ ގަނެ ވިއްކަނީ ހަތް ކުންފުންޏަކުންނެވެ. އެއީ އަމާނާ ތަކަފުލް، ބީއެމްއެލް، އެސްޓިއޯ، އެމްޓީސީސީ، އެޗްޑީއެފްސީ، ދިރާގު އަދި އެމްޓީޑީސީ އެވެ.\nލަންކާ އަދި މޮރިޝަސްގެ ސްޓޮކް އެކްސްޗޭންޖްތަކުގައި ސިންގަޕޫރު އަދި އޭޝިޔާގެ މުއްސަދި ގައުމުތަކުގެ ވިޔަފާރިވެރިން ޓްރޭޑް ކުރާ ކަމަށް ނަސީރު ވިދާޅުވި އެވެ. އޭގެ ސަބަބުން ދިވެހި ކުންފުނިތަކަށް ބޮޑެތި އަދަދުތަކުގެ ކެޕިޓަލް ހޯދުމަށް ރަނގަޅު ފުރުސަތުތަކެއް ހުޅުވޭނެ ކަމަށް ނަސީރު ވިދާޅުވި އެވެ. އަދި އޭގެ ސަބަބުން މާލީ އެކި އިންސްޓްރޫމަންޓްތަކަށް ރާއްޖޭގެ ސްޓޮކް އެކްސްޗޭންޖް ހުޅުވުމުގެ ފުރުސަތު އޮންނާނެ ކަމަށް ވެސް ވިދާޅުވި އެވެ.\nސްޓޮކް އެކްސްޗޭންޖް ސީއެމްޑީއޭ\nއެޗްޑީއެފްސީ އަށް ފައިދާގެ ގޮތުގައި 21.9 މިލިއަން\nދިރާގަށް އާމްދަނީގެ ގޮތުގައި 617 މިލިއަން\nއުރީދޫ: ޖުމްލަ އާމްދަނީއަށް 423 މިލިއަން


16/11 ވަނަ ދުވަހުގެ ހެނދުނު 9:11 - މުޅި ހޯރަފުށި އުފަލުން ރޮއްވާލި ވަގުތުކޮޅެއް! - Sandhaanu\n16/11 ވަނަ ދުވަހުގެ ހެނދުނު 9:11 – މުޅި ހޯރަފުށި އުފަލުން ރޮއްވާލި ވަގުތުކޮޅެއް!\nނޮވެމްބަރު 16 ވަނަ ދުވަހުގެ އިރު އުދަރެހުން ފާޅުވެގެން އެހެރަ އަންނަނީއެވެ. އެއިރު ހޯރަފުށި އޮތީ އަދި ހަމަ ނިންޖެއް ނުހޯދައެެވެ. އެއްބަޔަކު އުޅެމުންދިޔައީ “ކަރުތާފެނުން ހޯދި ރަން ލޯބި ތޯތާ” ކަމަށްވާ ހޯރަފުށީ އެއަރޕޯޓް ޒީނަތްތެރި ކުރުމުގެ މަސައްކަތުގައި އަވަދިނެތިއެވެ. އަނެއްބަޔަކު މަގުތައް ކުނިކަހާ އޮމާން ކުރަނީއެވެ. ދެން ތިބި މީހުން ރަށުތެރެ ދިދަފަތިތަކާއި ބެނާތަކުން ޒީނަތްތެރި ކުރަނީއެވެ. ހެނދުނު އަށެއް ޖަހަންވީއިރު ރަށު ހުރިހާ ރައްޔިތުން ވެވުން އެންމެ ނަލައެއް ވެލައިގެން އެއްދިމާލަކަށް ހިނގާތަން ފެނެއެވެ. ދުރުން މަންޒަރު ބަލަން ހުރި މީހަކަށް ސިފަވެގެންދާނީ އީދެއް އައިސްގެން އުޅޭ މަންޒަރެވެ. ކަސަބު ލިބާސްތަކުގައި ކަނބަލުން ނަލަހެދިލައިގެން ތިބިއިރު، ފިރިހެނުން ތިބީ އަތުގައި އޮތް އެންމެ ޗާލު ގަމީސްލައި ހުވަނދު ލައިގެންނެވެ. ކުޑަކުދިންތައް ތިބީ އެކި ކުލަކުލައިގެ ހެނދުންތަކުގައެވެ. ކުދިބޮޑު ހުރިހާ ރައްޔިތުން އެއްވަމުން ގެންދިޔައީ އެއަރޕޯޓް ސަރަހައްދަށެވެ.\nގަޑިން ނުވައެއް ޖަހާ ކުޑަވަގުތުކޮޅެއް ހިނގައިފިއެވެ. މާދުރުން އުދުހިފައި އަންނަ ހޯރައެއް ފަދައިން، ހޯރަފުށީގެ ފަސްގަނޑާ ދިމާލަށް އުދުހިފައި އެއަންނަނީ އެރަށު ރައްޔިތުން އެތައް ދުވަހެއް ވަންދެން ކުރި އުއްމީދެއްގެ ނިމުމެވެ. އިސާހިތަކު އެބޮޑު މާހޯރަ އައިސް ގަޑިން 9:11 ގައި “ހޯރަފުށީ އެއަރޕޯޓް”ގެ ރަންވޭ މައްޗައް ތިރިކޮށްލައިފިއެވެ. ރަށުގެ ގިނަ ރައްޔިތުންގެ ލޮލުން އުފަލުގެ ކަރުނަ ހިލުނެވެ. ތަރައްޤީއަށްޓަކާ ރަށެއްގެ ރައްޔިތުން ވީޤުރުބާނީއާއި، ދުށް ހުވަފެންތަކުގައި ޙަޤީޤީ ކުލަ ޖެހިގެން ދިޔައީއެވެ.\n“ތަރައްގީގެ ވިސްނުން އެންމެ ރަނގަޅަށް ލިބިގެން ތިބީ ހޯރަފުށީގެ ރައްޔިތުންނަށް!” މި ޖުމްލަ އަކީ ހަމަ ޙަޤީޤަތުގައި ވެސް ޙައްޤު ތެދެއްކަން ހޯރަފުށީގެ ލޮބުވެތި ރައްޔިތުން ސާބިތު ކޮށްދީފިއެވެ. ދޮޅު އަހަރެއްހާ ދުވަހުގެ ތެރޭގައި މިފަދަ ބޮޑު މަޝްރޫޢެއް ނިންމާލެވުމަކީ ޙަޤީޤަތުގައިވެސް ވަރަށް ބޮޑު ކާމިޔާބީއެކެވެ. މިކަމުގައި ހޯރަފުށީ ރައްޔިތުން ދެއްކީ މުޅި ދުނިޔެއަށް ވެސް ލާމަސީލު ނަމޫނާއެކެވެ. އެއަރޕޯޓްގެ މަސައްކަތް ފެށުނީއްސުރެން އެމްޓީސީސީގެ މުވައްޒަފުންނަކީ ހޯރަފުށީގެ އަޚުންތަކެއް ގޮތުގައި އެރަށު ރައްޔިތުން ބަލައިގަތެވެ. މިހެން މިދެންނެވީ އެބޭފުޅުންނާއި ބެހެއްޓެވި ގާތްކަމާއި، އޯގާތެރިކަމާއި، އަދާކުރި މެހެމާންދާރީގެ ސަބަބުންނެވެ. އެއަރޕޯޓްގެ ބިންހިއްކުން ނިމި، ރަންވޭގެ މަސައްކަތް ފެށުމަށްފަހު އެމްޓީސީސީއިން އިތުރު ވަޒީފާތަކެއް ހުޅުވާލިއެވެ. އިސާހިތަކު ހޯރަފުށީގެ ޒުވާނުންގެ ލޭގައި ހިތްވަރު ހުރިކަން ދައްކުވައިދީފިއެވެ. ރަށުގެ ޒުވާނުންނާއި ހަރުއުމުރުގެ ބޭފުޅުންގެ ހިތްވަރުން ދެމަހެއްހާ ދުވަހުގެ ތެރޭގައި އެއަރޕޯޓްގެ ޓާމިނަލާއި، ފަޔަރ ބިލްޑިންގ ނަގާ ކޮޅަށް ޖަހާ މިއަދު އެހުރީ ނިންމާލައިފައެވެ. އަދި ކޮބާތޯއެވެ. އެތަނުގެ މަަސައްކަތް އެއްވެސް ހާލެއްގައި މުވައްޒަފުން އަތަށް ދޫކޮށްލީކީ ނޫނެވެ. ކޮންމެ ދުވަހަކީވެސް ރަށުގެ އަންހެން ވެރިންގެ ބަޔަކު، ނުވަތަ ކޮންމެސް މުއައްސަސާއަކުން ނުވަތަ ކޮންމެވެސް ޖަމިއްޔާއަކުން ނުވަތަ އަމިއްލަ ފަރާތަކުން މަސައްކަތްތެރިންނަށް ސައި ފޮދު އަރުވާ ދުވަހެކެވެ. ސައިފޮދަކުން ނިންމާލެއްވީކީ ނޫނެވެ. ރަަށުގެ ކޮންމެ މީހަކުވެސް ބަލަނީ ހުސްވަގުތެއް ލިބޭތަނާ އެއަރޕޯޓް ނިންމުމަށް އެހީގެ އަތެއް ދިށްކޮށްލުމަށެވެ. ދަންވަރެއް މެންދުރެއް ހެނދުނެއް ބެލުމެއް ނެތި، ހިލޭ ސާބަހަށް ހޯރަފުށީ ރައްޔިތުން ޤުރުބާންވީއެވެ. ކޮންފަދަ ރީތި ނަމޫނާއެއް ތޯއެވެ. އެއްބައިވަންތަކަމުގެ މިއަށްވުރެން ބަދަހި ގުޅުމެއް ދުށިންތޯއެވެ.\nހޯރަފުށީ ކައުންސިލްގެ ރައީސް، އަލްފާޟިލް މުޙައްމަދު ވަހީދު، އެބޭފުޅާގެ ޝުޢޫރުތައް އަޅުގަނޑުމެންނާއި ހިއްސާކުރައްވަމުން ވިދާޅުވިއެވެ. “ހޯރަފުށީ އެއަރޕޯޓަށް ޓެސްޓް ފްލައިޓް ޖެއްސި ވަގުތަކީ ވަރަށް އުފާވެރި ވަގުތެއް. އުފާވެރި ދުވަހެއް. ދިގު އިންތިޒާރެއްގެ ނިމުމެއް. ހިތަށް އަރަނީ “ހޯރަފުށި” މިނަން ރަށަށް ދެވުނީ ކިހިނެއްބާވައޭ. ނަމާއި މިފެށުނު އުދުމާއި މިއީ އިއްތިފާޤެއް ބާވައޭ. ރައްޔިތުން ވެލެއްވީ މަތިވެރި ޤުރުބާނީއެއް. ކުރެއްވީ ބޮޑު ހޭދައެއް. ދައްކުވައިދިނީ ރީތި ނަމޫނާއެއް.”\nމީގެ އިތުރުން ކައުންސިލްގެ ރައީސްވަނީ ރައީސް ސޯލިހަށާއި، ދާއިރާގެ މެމްބަރު އަހްމަދު ސަލީމަށާއި، މިނިސްޓަރ ނަހުލާއަށާއި، އެމްޓީސީސީގެ ސީއީއޯ އާދަމް އާޒިމަށާއި، ފެނަކައިގެ އެމްޑީ ސައީދް އަދި ޖުމްލަކޮށް ހޯރަފުށީގެ ހުރިހާ ރައްޔިތުންނަށް ވަރަށް ޚާއްސަ ޝުކުރެއް ދަންނަވާފައެވެ.\nޝައްކެއްވެސް ނެތެވެ. ތަރައްޤީއަކީ އެތަނެއްގެ އަހުލުވެރިން ހޯދީމައި ލިބޭ އެއްޗެކެވެ. އެކަން މިވަނީ ހޯރަފުށީގެ ރައްޔިތުން ނުހަނު ސާފުކޮށް ދައްކުވައިދީފައެވެ. ހަސަދަވެރިންގެ ހަސަދައިގެ މައްޗައް ހޯރަފުށި ނަސްރު ހޯދައިފިއެވެ. މިދެދުވަހަކީ ރަށުގެ ރައްޔިތުންނަށް ހާދަ އުފާވެރި މެހެފިލްތަކެއް ތަސްވީރުވެގެންދާ ދެދުވަހެވެ. އިއްޔެ ދުށް ހުވަފެނެއްގައި އަމިއްލަ އަތުން ކުލަޖައްސާލި މަންޒަރު ބަަލަން މިއަދު އެތިބީ އުފަލުން ރޮވިފައެވެ. “ހޯރަފުށި ޗާލުނަޔާ ޝުކުރޭ ދަންނަވަން އޮތީ” މިފަދައިން ހިތާހިތުން ކިޔާލަ ކިޔާލައެވެ. ހޯރަފުށީ އެއަރޕޯޓަކީ ތަރައްޤީއަށްޓަކާ ރަށެއްގެ ރައްޔިތުން ވީ ޤުރުބާނީއެއްގެ ރަމްޒެކެވެ. ތާރީޚުގައި ރަންއަކުރުން ބިންވަޅު ނެގިގެން ދާނޭ މިސާލެކެވެ.\n“ހޯރަ އަޅަމުން ތިރިކުރާ މާހޯރަ ފެނުމުން ލޯތަކުން\nކަރުނަ އުފަލުން އޮހޮރުވީ ޢީދެއް މިފުއްޓަށް ގެނުވަމުން”\nޢަލީ ޔޫސުފް ނޮވެމްބަރ 18, 2020 At 11:10 އމ


Kalhu Fosheege Mauloomaathu: Rayyithun Bandah Jahssan Raavaafai Vey - Vaguthu\nކަޅު ފޮށީގެ މައުލޫމާތު: ރައްޔިތުން ބަނޑަށް ޖައްސަން ރާވާފައިވޭ\nފުލުހުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން - ވަގުތު އިމޭޖެސް: އަޝްހާދު އަބްދުﷲ\nކުރީގެ ރައީސް މައުމޫން އަބްދުލްގައްޔޫމްގެ އޮފީހުގައި މަސައްކަތްކުރާ ނަޖުމާ އިބްރާހިމްގެ ގެއިން ފުލުހުން ހޯދި "ކަޅު ފޮށިން" ރައްޔިތުން ބަނޑަށް ޖައްސަން ރާވާފައިވާކަން ހާމަވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި މޯލްޑިވްސް ޕޮލިސް ސާވިސްގެ ސްޕޯކްސްޕާރސަން ސުޕަރިންޓެންޑެންޓް އޮފް ޕޮލިސް އަހުމަދު ޝިފާން ވިދާޅުވީ، އެ ކަޅު ފޮށީގައި ރާއްޖޭގެ ރައްޔިތުންނަށް ލިބެމުންދާ ފަސޭހަތައް ނައްތާލުމަށް އެކި ކަހަލަ ރޭވުންތައް ރާވައި އެކަމުގެ ސާބިތު ހިފޭވަރަށް މައުލޫމާތު އެބަހުރި ކަމަށެވެ.\nޝިފާން ވިދާޅުވީ، މިކަން ހާމަވެފައިވަނީ އެ ފޮށިން ފެނުނު ސިޓީ އަކުން ކަމަށެވެ. އެ ސިޓީއަކީ ފާރިސް މައުމޫން ޔުމްނާ މައުމޫން މެދުވެރިކޮށް ކުރީގެ ރައީސް މައުމޫން އަބްދުލް ގައްޔޫމްއަށް ފޮނުވާފައި ސިޓީއެެކެވެ. އެ ސީޓީގައި ތަފާތު އެކި ކަންކަމަށް ވަނީ އަލިއަޅުވާލާފައެވެ.\nރައްޔިތުން ހާލުގައި ޖެއްސުމަށް ރާވާފައިވަނީ އިންޑިޔާ އާއި ޔޫރަޕްގެ ބައެއް ގައުމުތައް ގުޅިގެން ދަތި ކުރުމުގެ ފިޔަވަޅު އަޅައިގެން ކަމަށް ޝިފާން ވިދާޅުވިއެވެ.\nއެގޮތުން ފައިނޭންޝިއަލް ކަންކަން ބޭންކްތައް މެދުވެރިކޮށް ދަތިކޮށް، ދިވެހިންނަށް ވިސާ ލިބުމާއި، ބޭސްފަރުވާ ކަންތައްތަކަށް ދަތި ކުރުން ހިމެނެއެވެ.\nއަދި މީގެ އިތުރުން" ދިވެހިން ބޭނުން ކުރަމުންދާ ކާޑުގެ ބާވަތްތައް ހާއްސަކޮށް ހަޑޫ ހަކުރު ފުށް، ބޭސިކް ނެސެސަރީތަކުގައި ހިމެނޭ ކަންކަން ލިބުމަށް ދަތިކުރުމަށް މަޝްވަރާދެއްވާފައިވާކަން ފާހަގަކުރަން". ޝިފާން ވިދާޅުވިއެވެ.\nއޭޕްރީލް 15, 2018 16:34\nކަޅު ބުރާގާއެއް ފެނުނީ..\nއޭޕްރީލް 15, 2018 16:40\nހައިރާންވެއްޖެ ބާޢީންގެ ހުތުރުއަމަލުތަށް ފެނި\nއޭޕްރީލް 15, 2018 17:08\nހާދަހާ ހަޑިމުޑުދާރު ބަޔަކަށޭ އިދިކޮޅު މީހުންމިވަނީ! ވެރިކަމުގެ މަސްތުގަ ބަޢާވާތްކުރަން އުޅެ އެކަން ފަޅާއަރައިގެން ފުލުހުންގޮސް ފާސްކުރީމާ އަދި ރާވާފަހުރި ރޭވުންގަނޑު މި ފެންނަންފެށީ! ދުވަހަކުވެސް އެމްޑީޕީ،ޖޭޕީ،މައުމޫން އެންޑް އަދާލާތަކަށް ތާއީދެން މަ ނުކުރާނަން!\nއޭޕްރީލް 15, 2018 19:30\nކަލޭ އެވާހަކަ ގަބޫލް ކުރީ؟\nއޭޕްރީލް 16, 2018 05:49\nބަލަގަ ޤަބޫލު.ކުރިޔަސް ނުކުރިޔަސް ވީކަމެއް ނުވާ ކަމަކަށް ނުވާނެ...\nއޭޕްރީލް 15, 2018 19:13\nފާރިޝް އަދި މައުމޫން ވެސް ހުރީ ރާއްޖޭގައި، ދެން ކީއްކުރަން ސިޓީ ފޮނުވަނީ. ބައްދަލުކޮށް ވާހަކަ ދެއްކޭނެ ނުން. ހުސް ފޭކު\nޖަލުގައި ހުރެގެން ލިޔާނީ ސިޓީ ދޯ ހިހިހިހިހި\nއޭޕްރީލް 15, 2018 22:19\nފާރިސް މައުމޫން ޔުމްނާ މައުމޫން މެދުވެރިކޮށް ރައީސް މައުމޫ"ން އަށް ސިޓީ ފޮނުވުން .... މިއަށްވުރެ ފައްކާ އެއޗެކޭ ޝިފާން ކީނަމަ


Google aa nulai Huawei ge Mate 30 mimahu 19 gai launch kuranee - One Online\nވާވޭ އިން ނެރޭ އެކުންފުނީގެ އެންމެ ފަހުގެ ފޯން މޭޓް 30 ލޯންޗުކުރާ ހަފުލާ އިއުލާންކޮށް އެ ކުންފުނިން ނެރުނު ޕޯސްޓަރު ---\nގޫގުލްއާ ނުލައި ވާވޭގެ މޭޓް 30 މިމަހު 19 ގައި ލޯންޗު ކުރަނީ\nޗައިނާގެ މަޝްހޫރު މުވާސަލާތީ ކުންފުނި، ވާވޭގެ ފްލޭގްޝިޕް ފޯން މޭޓް 30 މިމަހުގެ 19 ވަނަ ދުވަހު ލޯންޗު ކުރަން ނިންމާފައިވާ ކަމަށް އެ ކުންފުނިން ބުނެފިއެވެ.\nވާވޭ މޯބައިލްގެ ރަސްމީ ޓުވިޓާ އެކައުންޓުގައި ބުނެފައިވާ ގޮތުން، އެ ފޯނު ލޯންޗު ކުރާނީ ޖަރުމަނުގެ މިއުނިކްގައި ބާއްވާ ހާއްސަ ހަފުލާއެއްގައެވެ.\n"ރީތިންކް ޕޮސިބިލިޓީސް" ޓެގްލައިންއާއެކު ލޯންޗު ކުރާ އެ ފޯނު ވެގެންދާނީ، އެމެރިކާ ސަރުކާރުގެ ހާއްސަ ހުއްދައަކާއި ނުލައި އެގައުމުގެ އެއްވެސް ކުންފުންޏަކުން ބޭރުގެ ކުންފުނިތަކާއެކު ވިޔަފާރި ނުކުރެވޭނެ ލިސްޓަށް ވާވޭ އިތުރުކުރި ފަހުން އެ ކުންފުނިން ނެރޭ ފުރަތަމަ ފޯނަށެވެ.\nއެމެރިކާގެ އެ ނިންމުމާއެކު އެގައުމުގެ ގޫގުލް އިން ވެސް ވަނީ ވާވޭއާއެކު ވިޔަފާރިކުރުން ހުއްޓާލައިފައެވެ.\nވާވޭ އަކީ ގޫގުލް އިން އުފައްދާ އެންޑްރޮއިޑް އޯއެސްގައި ހިންގާ ފޯނަކަށްވާއިރު ގޫގުލް އިން ވާވޭއަކު ވިޔަފާރި ކުރުން ހުއްޓާލުމުގެ ސަބަބުން، ގޫގުލްގެ މުހިންމު ބައެއް ހިދުމަތްތައް ވާވޭ ފޯނަކަށް ނުލިބޭނެއެވެ. އޭގެ ތެރޭގައި ޕްލޭ ސްޓޯރާއި ގޫގުލް މެޕްސް، ޖީމެއިލް އަދި ޔޫޓިއުބް ހިމެނެއެވެ.\nނަމަވެސް ގޫގުލް އިން ބުނާގޮތުގައި، ވާވޭއަށް އެ ކުންފުނީގެ އެންޑްރޮއިޑް ބޭނުން ކުރެވިދާނެއެވެ. އެއީ އެންޑްރޮއިޑްއަކީ އޯޕަން ސޯސް އޯއެސް އަކަށްވާތީއެވެ. ނަމަވެސް ގޫގުލް އެޕްތަކެއް ނުހިމެނޭނެއެވެ.\nއެމެރިކާގެ މި ނިންމުމާއެކު ވާވޭއިން ވަނީ އެމީހުންގެ އަމިއްލަ އޮޕަރޭޓިން ސިސްޓަމް، ހާމަނީއޯއެސް މިދިޔަ މަހުގެ ތެރޭގައި އިއުލާން ކޮށްފައެވެ. އަދި ޕްލޭ ސްޓޯރުގެ ބަދަލުގައި ބޭނުންކުރެވޭނެ ސްޓޯރަކާއި މެޕިން ސާވިސްއެއް ވެސް ވަނީ ހޯދައިފައެވެ.\nނަމަވެސް ގޫގުލްގެ ރަސްމީ އެންޑްރޮއިޑް އޯއެސް އަދި އެޕްތަކާ ނުލައި ޔޫރަޕާއި ވާވޭގެ މުހިންމު މާކެޓްތަކަށް އެ ކުންފުނީގެ ފަހުގެ ފޯން، މޭޓް 30 އަށް ތަރުހީބު ލިބިދާނެކަމާމެދު ވަނީ ސުވާލު އުފެދިފައެވެ.\nވާވޭގެ މޭޓް 30 އާ ގުޅޭގޮތުން ފެތުރޭ އަޑުތަކަށް ބަލާއިރު، އެ ސީރީޒް ވެސް ނެރޭނީ ކުރީގެ ސީރީޒްތައް ވެސް ނެރުނު ގޮތަށް، ސްޓޭންޑަޑް އަދި ޕްރޯގެ ގޮތުގައެވެ. އަދި އެ ފޯނުތަކުގައި ބޭނުން ކުރާނީ ކިރިން ޕްރޮސެސާއެވެ.\nނަމަވެސް ވާވޭގެ ކުރިން ނެރުނު ފޯނު މޭޓް 20 އާ އެއްގޮތަށް މޭޓް 30 ގައި ވެސް ގިނަ ބަޔަކު އެންމެ ގަޔާވާ އެއްޗަކަށްވާނެ ކަމަށް ބެލެވިފައިވަނީ އެ ފޯނުގެ ކެމެރާއެވެ.\nގުޅޭ ޓެގު ޓެކްނޮލޮޖީ ގޫގުލް ހުއާވެއި ޗައިނާ އެމެރިކާ\nދާންދޫ ކައުންސިލުން ކަރުދާސް ބޭނުން ކުރުން ހުއްޓާލައި، ޑިޖިޓަލައިޒްކޮށްފި\nފޭސްބުކާއި އިންސްޓަގްރާމުގައި ''ލައިކް'' ފޮރުވުމުގެ އިހުތިޔާރު ދީފި\nކަރަންޓު ކަނޑު އުޅަނދުތައް ބައްޓަންކޮށް ބޭނުންކުރުމާދިމާއަށް ދިވެހީން މިސްރާބު ހިފަން ޖެހޭ: ޕްރޮފެސަރު އުގެއިލު\nޑޭޓާ ހުސްވިޔަސް އެކަށީގެންވާ ސްޕީޑެއްގައި ދެން ނެޓް ލިބޭނެ، އިތުރު ޑޭޓާ ނުގަތަސް ހިދުމަތަށް ފުދޭނެ: އިލްޔާސް\nރާއްޖޭގައި ދޭ އިންޓަނެޓުގެ އެންމެ ދަށް ސްޕީޑަކީ2އެމްބީޕީއެސް ކަމަށް ހަމަޖައްސައިފި